
KAPETAN FREDERICK MARRYAT„ 


Naša je omladina možda već čula za ime Kape« 
tana Marryata (čitaj: Meriet), ali o njemu samome 
sigurno znade vrlo malo ili ništa. Zato ćemo ovdje 
da ga sa nekoliko riječi pokažemo našim mladim 
čitaocima. 

Ime porodice Marryata već se u vrlo rano doba 
javlja u engleskoj povijesti. Jedan član spominje se 
već za doba Riharda Lavljega Srca, a od XJV. vi¬ 
jeka dalje nije u povijesti njihovo ime rijetko. Oni 
polaze u krstaške vojne, dolaze u vezu s kraljevima 
Jakovom I. i Jakovom II., s kraljicom Elizabetom, 
a jedan od njiih sudjeluje i u onom groznom pokolju 
u Bartolomejskoj noći. 

Tako se redom javljaju znameniti članovi te 
porodice, dok se godine 1792. nije rodio u West- 
minsteru u Engleskoj Frederick Marryat. Imao je 
četrnaestero braće i sestara. Iz njegova djetinjstva 
znade se vrlo malo. Bio je vrlo nadaren i živahan, 
ali i neobično rastresen. Učio je vrlo lako, ali je 
svoje zadaće isto tako brzo zaboravljao, kako ih je 
brzo naučio. Po engleskom običaju nije se odgajao 
kod kuće, nego je bio u jednom zavodu. Ali on se 
nije mogao ovdje smiriti. Nekoliko je puta pobje¬ 
gao kući i isto su ga toliko puta dopremili na¬ 
trag onamo. Napokon je to dodijalo njegovim rodi¬ 
teljima te ga uzmu kući i najme učitelja, koji ga 
je poučavao. Budući da je pokazivao veliku volju 
za morem, dade ga njegov otac 1806. god., kad mu 
je bilo četrnaest godina, u mornaricu i on se ukrca 
na jedan ratni brod. Već sa petnaest godina bio je 
u prvoj pomorskoj bitci, kad je zapovjednik nje¬ 
gova broda zauzeo Fort Roquette. Početkom devet¬ 
naestoga vijeka nijesu još države imale medene od- 

nose među sobom, pa su pomorske bitke bile sva- 
kidanji događaji, u Nekoliko godina Marryat kao 
niži pomorski časnik sa svojim brodom nadvladava 
mnoge neprijateljske, francuske i španjolske ratne i 
trgovačke brodove. Tako on plovi po raznim mo¬ 
rima sve dotle, dok se u 27. svojoj godini ne oženi 
Katarinom Shairp, kojoj je otac bio mnogo godina 
generalni konzul engleskoga kralja na ruskom car¬ 
skom dvoru. 

U isto doba iznašao je i napisao veliki kodeks 
signala za međunarodni saobraćaj trgovačkih bro¬ 
dova i znakove za tajno dopisivanje te izdao to na 
engleskom, talijanskom i holandeskom jeziku. 

Kratko vrijeme iza toga bio je poslan na Sv. 
Helenu, gdje se u ono doba nalazio Napoleon. Mar- 
ryat je bio na onom brodu, koji je kružio oko 
otoka i imao dužnost, da čuva velikog cara. Onoga 
dana, kad je Napoleon umro, Marryat ga je na¬ 
crtao u profilu, kako je skrstio ruke na prsima 
i leži mirno na odru. Taj je crtež kasnije mnogo 
reproduciran u Engleskoj i Francuskoj ,pa kažu, da 
je to najbolje pogođeni Napoleonov lik. 

Iza smrti Napoleonove vraća se kući. Tu bo¬ 
ravi kratko vrijeme i izdaje svoje prvo djelo »Po¬ 
morski časnik« (,The Naval Officer), u kojem opi¬ 
suje većinom ono, što je sam na moru doživio. 
Kasnije polazi opet s brodovima i nekoliko godina 
se bori po morima sve do Istočne Indije. U mjesta, 
gdje dulje vremena boravi, poziva k sebi ženu svoju 
s djecom. Kad se opet povratio kući, bi promaknut 
u službi te je neko vrijeme sa svojom ženom gotovo 
svakodnevni gost kralja Williama IV. na dvoru u 
Brightonu. 

Službeno ga kasnije šalju još u Belgiju, gdje 
boravi sa svojom porodicom gotovo dvije godine, a 
zatim se povlači iz službe, da se može sasvim po¬ 
svetiti književnom radu. 

Ali on za svoj rad ima još mnogo toga da na¬ 
uči. Putovao je mnogo, ali to mu nije još dosta. Vi¬ 

dio je gotovo čitav stari svijet, ali nije vidio novi 
svijet. Zato ostavlja u Lausanni u Švajcarskoj svoju 
porodicu i putuje u Ameriku, da upozna i tamošnji 
život i običaje. 

Dvije godine boravi u Americi, putuje i po sje¬ 
vernom i po južnom njezinom dijelu, a nešto prije 
svojega odlaska odande izdaje svoje djelo »Ukleti 
Holandez« (,Phantom Ship). 

Nakon povratka iz Amerike odilazi na svoje 
imanje u Langham i tamo boravi gotovo neprekidno 
do konca svojega života baveći se gospodarstvom i 
književnim radom. 

Kao književnik on je prijatelj s mnogim zname¬ 
nitim ljudima onoga vremena. Engleski pisci Charles 
Dickens i Thomas Moore, pa Washington Irving t 
mnogi drugi često se sastaju s njime ili na svojim 
ili na njegovu imanju. 

Kad se nalazio u društvu znamenitih ljudi, od 
kojih je znao, da može nešto naučiti, nastojao je i 
da mnogo od njih nauči. Ima jedna zgoda, kojom je 
pokazao, kako uči od drugih. 

Dok je još boravio u Bruxellesu u Belgiji, po¬ 
zove ga k sebi neki njegov prijatelj. U društvu bile 
su same znamenite ličnosti. Kapetan Marryat nije 
gotovo cijele večeri progovorio ni riječi, nego je 
mirno i ozbiljno sjedio. Slijedećeg dana sastane ga 
taj prijatelj i upita ga, nije li se sinoć kod njega 
dosađivao. Marryat mu odgovori, da se još nikad ni 
u kojem društvu nije tako ugodno osjećao kao u tom. 

»Ali zašto onda nijeste ništa govorili?« pro¬ 
svjedovao je taj prijatelj. »Vi se cijele večeri nijeste 
nijedamput našalili«. 

»Oh,« odgovori Kapetan Marryat, »ako ste to 
željeli, onda ste me morali pozvati, kad ste sami. 
Zar ste vi mogli pomisliti, da ću ja i jednu od 
svojih šala reći ovim ljudima, da je metnu u svoju 
prvu knjigu? Ne, moj plan nije takav. Ako se na¬ 
đem u takvom društvu, kakovo je bilo ono, ja otvo- 

rim oči i držim jezik, kradem sve, što mogu, ali 
za uzvrat ne dajem ništa«. 

Ali on je ipak bio dobar drug i prijatelj, 
nježan sin svoje majke, dobar muž i otac. 

Imao je jedanaestero djece, sedam kćeri i četiri 
sina, ali su mu sinovi svi osim jednoga poumirali 
prije njega. 

A on sam umro je razmjerno dosta mlad. Za¬ 
pao je u tešku bolest, od koje je znao da mu nema 
lijeka. Ali njegov humor nije ga ni sad ostavljao. 
Došao je u London, da zapita liječnika za savjet o 
svojoj bolesti. Svi njegovi uzrujano su čekali, što će 
liječnici kazati. Kad je Marryat izašao iz sobe, upi¬ 
tali su ga oni, što kažu liječnici, a on im smiješeći 
se odgovori: »Oni kažu, da ću se za šest mjeseci 
nalaziti među svojim pređima«. 

I doista je bilo tako. On je pošao natrag u Lang- 
ham i za pola godine je tamo umro u ljetu 1848. 
godine. 

Napisao je vrlo mnogo djela, ali ćemo, osim onih 
dviju, koja su već spomenuta, reći još samo nekoja: 
»Peter Simple«, »Jafet traži svojega oca«, Američki 
dnevnik«, »Gusari« i »Mali divljak«. 

Njegova su djela vrlo različna. Ima među njima 
ozbiljnih kao što je »Pomorski časnik« i »Američki 
dnevnik«, humorističnih: »Peter Simple« i »Jafet 
traži svojega oca« pa i djela za mladež »Gusari«, 
»Mali divljak« i mnogo drugih. 


B, H. 


PHANTOM SHIP 


GLAVA PRVA. 

Obitelj Vanderdecken, — Tajnovito pismo« 

Na desnoj obali Schelde gotovo nasuprot otoku 
Walcheren leži mali utvrđeni gradić Neusen. Na 
kraju toga grada stajala je oko polovice sedam¬ 
naestoga stoljeća uz nekoliko još čednijih stanova 
uredna kućica, sagrađena po ukusu onoga vre¬ 
mena. Pred nekoliko godina oličili su njezino pro¬ 
čelje narančastom bojom, dok su se okviri prozora 
i drveni kapci isticali živahnom zelenom bojom. 
Otprilike tri stope iznad zemlje bila je obložena 
naizmjence bijelim i modrim opekama. 

U njezinoj unutrašnjosti bili su razizemlje i prvi 
kat razdijeljeni u dvije veće sobe i dvije manje 
komorice; gornje prostorije služile su kao spavao¬ 
nice. Jedna od većih soba razizemlja bila je ku¬ 
hinja. U njoj su se nalazili stolovi i police, na ko¬ 
jima se metalno suđe sjalo kao srebro. Sama pro¬ 
storija bila je vrlo čista, ali joj je pokućstvo bilo 
siromašno. Čvrst sto od jelovine, dvije stolice i 
malena počivaljka, koja je bila dopremljena iz jedne 
od gornjih soba, bili su joj cijeli namještaj. Druga 
soba razizemlja bila je uređena za primanje. Ali 
kako je bila uređena, to nije znao nitko da kaže, bu¬ 
dući da je već više od sedamnaest godina bila 
čvrsto zatvorena, te ni sami stanovnici kućice ni- 
jesu u nju zalazili. 

U spomenutoj kuhinji nalazile su se dvije 
osobe. Jedno bila je žena od nekih četrdeset go¬ 
dina, koju su jad i beznadna bol tako skršili, da se 
činilo, kao da joj ima šezdeset godina. Dok bi raz- 

mišljajući sjedila, prevuklo bi se njeno čelo bo¬ 
rama, a kad bi joj u očima nenadano zabljesnulo, 
čovjeku je i nehotice dolazilo na pamet, da u tom 
tijelu stanuje smućena duša. Nosila je udovičku 
nošnju svoga vremena, koja je doduše bila uredna 
i čista, ali ipak vrlo otrcana od duga upotreblja¬ 
vala; 'sjedila je na malenoj počivaljci, koju isu ja¬ 
mačno radi njezina pobolijevanja iz gornjega kata 
prenijeli dolje. 

Na jelov sto u sredini sobe naslanjala se druga 
osoba, plavokos, zdrav mladić od nekih dvadeset 
godina. Crte su mu bile lijepe i prkosne, tijelo mu 
je bilo gotovo previše mišićavo, a iz očiju mu je 
sijevala srčana odrešitost. Pravio je dojam neobično 
smiona i poduzetna momka. 

»Ne idi na more, Filipe! Ah, obećaj mi to, moje 
drago, milo dijete!« reče žena sklapajući ruke. 

»A zašto da ne idem na more, majko?« od¬ 
vrati Filip poniznim, ali čvrstim glasom. »Što mi 
koristi, ako ostanem ovdje i propadnem od glada? 
— Jer, tako mi nebesa, boljemu se ne možemo na¬ 
dati. Ujak van Brennen ponudio mi je, da će me 
uzeti sa sobom i dati mi dobru plaću. Onda sam ja 
na brodu opskrbljen, a moja zaslužba dotjecat će 
valjda, da vas prehrani.« 

»Filipe, Filipe, čuj me- Umrijet ću, ako me 
ostaviš. Ta koga imam na svijetu osim tebe? 0, 
dijete moje, ako me ljubiš — a ja znam, da me 
ljubiš, Filipe, — ne ostavljaj me. Ili ako već moraš 
da odeš, ne idi nikako na more.« 

»Zar vi zato tako na me navaljujete«, reče sin 
iza kratke stanke tihim glasom, »jer se moj otac 
u moru utopio?« 

»O ne — ne!« usklikne žena i udari u plač. 
»Da je bar Bog htio —« 

»Što da je Bog htio, majko?« 

»Ništa — ništa. 0 milosrdni oče!« odvrati 
majika te se spusti isa svoga sjedala i kleknuvši 

pokraj počivaljke ostane tako neko vrijeme mirna, 
zadubena u molitvu. Napokon sjedne opet na svoje 
mjesto, a lice joj se činilo smirenijim. Filip, koji je 
međutim ostao tih i zabavljen svojim mislima, pro¬ 
govori opet svojoj majci: 

»Nešto ću vam reći, majko. Otkad se mogu 
sjećati, ova je pokrajnja soba zatvorena. Zašto je to, 
niste mi nikad htjeli kazati; ali ja sam jednom, 
kad nismo imali hljeba, a i do ujakova povratka 
bilo je daleko — čuo, kako nešto govorite, — vi 
ste, majko, onda bili nešto smeteni, i-« 

»No Filipe, što si čuo, da sam rekla?« zapita 
majka dršćući od straha. 

»Rekli ste, majko, da u onoj sobi ima novaca, 
koji bi nam mogli pomoći, a onda ste zavikali, kao 
da ste poludjeli i rekli, da biste voljeli umrijeti, 
nego se dotaknuti toga novca. No, majko, što je u 
onoj sobi i zašto je tako dugo držite zatvorenom?« 

Dok je on počeo to govoriti, činilo se, kao da 
se žena okamenila, jer je ostala nepomična poput 
kipa. Ali malo pomalo stanu se otvarati njezina 
usta, a oči joj počnu sjati. Činilo se, kao da je iz¬ 
gubila moć da odgovara, a ruke je pritiskala na 
desnu stranu, kao da si želi pribaviti olakšanje od 
kakove mučne boli, dok nije napokon naglavce pala 
bez svijesti na zemlju. 

Filip priskoči, da joj pomogne. Digne je na po- 
čivaljku i gledao je s nijemim strahom u njezino 
blijedo i bez života lice. 

»Ah, majko, majko, što je to?« poviče napokon 
očajno. Jedan čas nije žena mogla da odgovori. 
Bila je preslaba, a riječi, koje kušala šaptati, umi¬ 
rale su na njezinim usnicama. 

»Ta govorite, mila majko, ako možete,« molio 
je Filip u smrtnom strahu. »Što da učinim? Što vam 
mogu dati? Svemogući Bože, što je to?« 

»Smrt, dijete moje, smrt!« prošapće sada jadna 
žena i zapadne opet u besvijest. 

Filip potrči u svojem strahu iz kuće i pozove 
susjede u pomoć. 

Nekoliko ih vrlo spremno dođe, a Filip, čim je 
vidio, da su se žene stale brinuti oko bolesnice, 
potrči, što je igda mogao, prema kući liječnika, koji 
je stanovao otprilike pola sata daleko, nekoga go¬ 
spodina Pootsa, koji je bio poznat jednako sa svoje 
spretnosti kao i sa svoje strašne škrtosti. Još se u 
Neusenu šaputalo, da se mynheer*) Poots sa svojom 
lijepom kćerkom Aminom, s kojom se iz daleka, 
s Istoka doselio u Holandiju, doduše javno priznaje 
kršćaninom, ali tajno pristaje uz muhamedansku 
vjeru. 

Filip nađe Pootsa kod kuće i umoli ga, neka 
odmah pođe s njime. 

»Ići ću, ta sigurno ću ići,« reče Poots, koji nije 
sasvim dobro govorio holandeski; »ali, mynheer 
Vanderdecken, tko će mi platiti?« 

»Tko će vam platiti? No, pa moj ujak, čim se 
vrati kući.« 

»Vaš ujak, brodar van Brennen? Ne, to mi nije 
dosta sigurno; njegov brod može propasti, a tad 
propadaju i moji novci«. 

»No, pa onda ću vam ja sam platiti prodavši 
koji komad pokućstva,« odvrati Filip u nestrpljivoj 
srdžbi. »Vi znate, da ja uvijek držim svoju riječ«. 

Čim su se u toj točki složili, požure se Filip i 
mynheer Poots prema kućici. Stignuvši tamo nađu 
bolesnicu još uvijek na rukama dviju susjeda, koje 
su joj trle sljepočice vinskim octom. Ona se bila 
ponovo osvijestila, ali nije mogla govoriti. Poots je 
dade prenijeti •gore u njezinu spavaonicu u krevet i 
pruži joj neki kiselkasti napitak. Čim je lijek ispila, 
osjeti se bolesnica nešto bolje, a za pola sata mogla 
je šaptom da izreče svoje želje. Liječnik pođe sada 
sa sinom dolje u kuhinju. 


* Holandeski: gospodin. 

»Mynheer Filipe.« počne Poots, »tako mi Alaha, 
učinio sam sve, što sam mogao, ali vam moram 
reći, da se vrlo slabo nadam, da ću vidjeti vašu 
majku, kako se diže. Ona može da poživi još jedan 
ili dva dana, ali dulje ne«. 

»Tako je volja božja,« doda Flip bolnim glasom. 

»A vi ćete mi platiti, mynheer Vanderdecken?« 
nastavi liječnik iza kratke stanke. 

»Možete se sasvim pouzdati u to,« odvrati 
mladi čovjek zabacivši prijezirno usnicu; »ali po¬ 
đite sada, hajde!« Pokrivši svoje lice rukama sruši 
se jecajući na počivaljku. 

Iza nekog vremena vrati se Filip Vanderdecken 
natrag k postelji svoje majke, kojoj je već bilo 
nešto bolje. Susjede, koje su se morale vratiti k 
svome kućnom poslu, bile su je ostavile samu. Is¬ 
crpena teškim napadajima drijemala je isirota žena 
mnogo sati držeći čvrsto ruku svoga -sina, koji je 
zabavljen teškim mislima slušao njezino disanje. 

Oko prvoga sata ujutru probudi se udovica. 
Ona je došla prilično k svijesti te stane Filipu 
ovako govoriti: 

»Moj dragi, moj divlji dječače, ja sam te tako 
dugo držala ovdje kao kakova zarobljenika!« 

»Moji vlastiti osjećaji zadržavali su me, majko. 
Ja vas ne ću prepuštati drugima, dok ne budete 
opet zdravi i čili«. 

»To više ne će nikad biti, Filipe. Osjećam, da 
je moj sat kucnuo, pa bih se radovala, što ostavljam 
ovaj svijet, da mi nije žao tebe, moj sine! Ja već 
odavna u svom srcu nosim smrt, Filipe, i dugo sam, 
dugo molila za svoje oslobođenje«. 

»Ali zašto, majko?« doda Filip tjeskobno. 

»Jer me tišti jedna tajna, moje dijete, koja je 
dovoljna, da jednu ženu natjera u ludilo. Nije me ni 
po danu ni po noći ostavljala na miru. Moj razum 
je smućen. I sada napokon, hvala nebesima, krši 
se ovaj smrtni oklop«. 

»To mora da je grozna tajna«, reče sin potre¬ 
seno. »Pa ipak«, doda odmah s mnogo energije, 
»zaklinjem vas majko, dajte, da je saznam! Ne bo¬ 
jim se njena otkrivenja, pa imalo u njoj dijela nebo 
ili pakao. Nebesa mi ne mogu naškoditi, a neča¬ 
stivome znati ću se oduprijeti«. 

»Ja poznajem tvoju smionu, ponosnu dušu, Fi- 
lipe, a i tvoju duševnu snagu. Ako je itko dorastao 
takovoj užasnoj vijesti, onda si to sigurno ti. Moj 
duh bio je za to nažalost preslab. Ali ja uviđam, 
da je moja dužnost uputiti te u to. Zato čuj: Drži 
se — da se tvoj otac — utopio u moru«. 

»Što — zar tomu nije tako, majko?« odvrati 
Filip veoma iznenađen. 

»Ne!« 

»Ali on je ipak već tako dugo mrtav, majko?« 

»Ne — da — pa ipak nije,« reče udovica po¬ 
krivajući svoje oči. 

»Ona bulazni,« pomisli Filip, a glasno reče: 

»Pa gdje je onda, majko?« 

Udovica se nadigne, a kad je nastavila, prođe 
drhtaj cijelim njezinim tijelom. 

»On u životu trpi svoju vječnu kaznu«. 

Jadna žena klone zatim opet u jastuke, te po¬ 
traje nekoliko minuta, dok je mogla da opet na¬ 
stavi, jer se činilo, da je uspomene tako teško 
pritištu. 

»Karakter tvoga oca bio je tvojemu karakteru 
neobično sličan, sine moj,« reče ona napokon sve¬ 
čanim glasom. »Ah, kad bi bar njegova užasna sud¬ 
bina bila dobar nauk za te! On je bio srčan, smion 
i, kako se ono kaže, pomorac prvoga reda. Ima 
sad sedamnaest ili više godina, otkad je sa svojim 
lijepim brodom, punim vrijedna tereta, pošao put 
Indije. Iza njegova odlaska prošlo je šest mjeseci, i 
ja sam trebala da čekam još jednu dugu, žalosnu 
godinu, prije nego će se on vratiti. Jedne si večeri 
ti, dijete moje, bio čvrsto zaspao — ti, jedina utjeha 

u mojoj osamljenosti. Kleknula sam kraj tvoga kre- 
vetića i molila božji blagoslov za te i za tvojega 
oca, a da onda još ni sanjati nijesam mogla, da se 
tako strašna, tako užasna kletva na nj oborila«. 

Udovica zastane jedan časak, hvatajući dah, a 
ni Filip nije mogao govoriti. Usnice su mu se otvo¬ 
rile, a oči su mu počivale na majci, kao da želi iz 
nje istisnuti riječi. 

»Ja sam te ostavila,« nastavi majka, »i pošla 
sa »svojom kotaricom za rad niza stube u sobu, 
koja se od one strašne noći nije više otvorila. Sjela 
sam, radila sam i čitala, jer je napolju urlao vjetar, 
a za oluje ne može žena pomorca gotovo nikad 
spavati. Ponoć bijaše prošla, a kiša je pljuštala kao 
iz kabla. Spopadne me neobičan strah, a da nijesam 
mogla za nj naći pravoga uzroka. Jaki udarci vjetra 
lupali su o kuću i još su me više uznemirivali. Slu¬ 
tila sam nešto bolno, strašno. Tada se najednom 
otvore prozori i kapci na njima. Svijetlo se ugasi, i 
ja sam sjedila u potpunom mraku. Od straha stanem 
glasno vikati, ali se napokon opet saberem i upravo 
sam htjela da pođem k prozoru, da ga opet za¬ 
tvorim. Uto ugledam — kako polagano — tvoj 
otac — ulazi kroz prozor! — Da, Filipe, bio je tvoj 
otac!« 

»Milostivi Bože!« promrmlja Filip muklim ša- 
ptom. 

»Ja nijesam znala, što da mislim — on je bio u 
sobi, a usprkos debeloga mraka stajao je njegov lik 
tako jasno i očito preda mnom, kao usred bijela 
dana. Strah me je prikovao na mjesto, a njegov 
dragi lik privlačio me k sebi. Ja ostadoh na mjestu, 
gdje sam bila, gotovo ugušena od straha. Čim se 
on našao u sobi, zatvore se prozori i kapci sami od 
sebe, a svijeća se ponovo upali. Sad pomislim, da 
je to samo prikaza i srušim se bez svijesti na zemlju«. 

»Kad sam se opet osvijestila, ležala sam na 
počivaljci, a moju ruku obuimala je ledena, vlažna 

ruka. To me opet ohrabri i ja zaboravim nenaravne 
pojave, koje su pratile njegov dolazak. Ja sam mi¬ 
slila, da se on unesrećio i vratio kući. Otvorim oči 
i ugledam svojega milog muža, kojemu se bacim u 
naručaj. Odijelo mu je bilo promočeno od kiše, a 
meni se pričini, da sam obujmila ledeno tijelo. On 
se mirno dao zagrliti, ali se nije ni maknuo ni pro¬ 
govorio; činilo se, da je zamišljen i žalostan. 

,Vilime! Vilime! uskliknem ja, ,govori, Vander- 
deoken; progovori sa svojom jadnom Katarinom! 

,To i hoću, reče on svečano, ,jer moje je vrijeme 
kratko*. 

,Ne, ne, ti ne smiješ više na more. Ti si doduše 
izgubio svoj brod, ali si se ipak spasao. Ne ćeš li 
ostati kod mene? 

,Ah ne! Ali ne plaši se, nego slušaj, jer moje je 
vrijeme kratko. Moj brod nije propao, Katarina, ali 

ja sam izgubljen!-Ne odgovaraj mi, nego čuj; 

ja nijesam mrtav, ali nijesam ni na životu. Ja lebdim 
između ovoga svijeta i svijeta duhova. Upamti, što 
ću ti reći’. 

,Devet dugih nedjelja nastojao sam, da se na 
olujnome rtu oprem sili vjetrova, ali bez uspjeha, i 
htio sam da užasnim kletvama dadem oduška svojoj 
zlovolji. Devet daljih nedjelja tjerao sam svoja jedra 
protiv prkosnih vjetrova i struja, ali se nisam mogao 
primaknuti, i onda, jao meni, stanem strašno huliti 
na Boga. Ali ipak sam ostao pošteđen. Momčad na 
brodu, izmorena dugim naporima, tražila je, da se 
vratimo u Tafelbai, ali ja sam to odbio. Da, postao 
sam i ubojica — nehotice doduše, ali ipak ubojica. 
Pilot ustane protiv mene i stane nagovarati ljude, 
da me svežu. U prevelikom svojem bijesu pograbim 
ga za vrat i stanem ga tući. On zaglavinja, brod se 
nenadano zanjiše i on se sruši preko palube, da se 
više nikad ne pojavi. Pa ni taj strašni događaj nije 
me obuzdao, i ja se zakunem relikvijom svetoga 
Krsta, koja sada visi tebi oko vrata, da ću poći na- 

prijed usprkos oluja i divljega mora, usprkos groma 
i bljeska, usprkos neba i pakla, pa ma se morao 
mučiti do sudnjega dana. 

,Moja zakletva bi potvrđena jakim bljeskom i 
udarcima groma. Orkan navali na brod, a jedra, 
rastrgana u krpe, odlete. Preko nas stanu se valjati 
valovi za valovima, a u sredini oblaka, koji se bio 
duboko spustio i zavio sve u dubok mrak, pojave se 
riječi napisane modrim ognjem: ,Do sudnjega dana’. 

,Čuj me sad, Katarina, jer moje je vrijeme 
kratko. Ostaje mi još samo jedna nada, i poradi nje 
dopušteno mi je, da sam došao ovamo. Uzmi ovo 
pismo'. On položi zapečaćen papir na sto. ,Pročitaj 
ga, premila Katarina, i pokušaj, možeš li mi pomoći. 
Pročitaj ga, a sad ostaj zbogom, moj čas je došao’. 

»Ponovo se otvori prozor i kapci; svijetlo se 
opet ugasi, a lik tvoga oca, činilo se, da pliva kroz 
mrak napolje. Ja skočim i poletim za njim raskri¬ 
ljenih ruku. Luđački krik otme mi se iz grudi, dok 
je njega kroz prozor nestajalo. Moje ukočene oči 
opaze njegov lik, kako ga poput strijele odnose 
krila divlje oluje, dok sve nije postalo jednom je¬ 
dinom svijetlom točkom i onda ugasnulo. I opet se 
zatvore prozori, svijetlo se zapali, a ja sam bila 
sama!« 

»Nebesa, smilujte se! Moja pamet! — Filipe! — 
Filipe!« povikne prodirno siromašna žena; »ne osta¬ 
vljaj me — molim — molim te — ne ostavljaj me!« 

Za ovoga prodimoga jaukanja udovica se naglo 
uspravila u svome krevetu, dok nije napokon pala 
u naručaj svome sinu. Tu je nekoliko minuta nepo¬ 
mično ležala. Iza nekog vremena poboja se Filip za 
njezino predugo mirovanje. On je nježno položi na 
krevet, a dok je to radio, padne njezina glava na- 
uznak. Oči su joj se ukočile — udovica Vander- 
decken završila je svoju muku. 

Filip se osjećao, usprkos jakosti svojega duha, 
kao da je uzet, kad je opazio, da je njegova majka 
2 

mrtva. Ali malo pomalo sabere se opet. Ustane, 
poravna jastuke i sklopi joj ruke, a suze tekle su 
preko njegovih obraza. Utisne svečani cjelov na 
blijedo, bijelo čelo mrtve žene i zatvori zastore 
oko kreveta. 

»Jadna majko!« reče on duboko ražaloščen, 
»napokon si se smirila; ali sinu svome ostavila si 
gorak zapis. Ti si na miru — ali moj otac — gdje 
je on?« 

Dozove si u pamet riječi svoje majke: »Ostaje 
mi samo još jedna nada«. Nade je dakle ipak bilo. 
Njegov otac položio je na stol papir. Može li se taj 
još naći? Da, tako je moralo biti. Njegova majka 
nije imala snage da ga uzme. Pismo, koje je više 
od sedamnaest godina neotvoreno ležalo, davalo 
mu je mnogo nade. 

Filip Vanderdecken odluči, da će pretražiti 
sudbonosnu sobu, da najednom sazna ono najgore; 
ali iza kratka premišljanja uvidi, da je dužan uspo¬ 
meni pokojnice sačekati njezin pogreb, koji je imao 
slijedećega dana obaviti otac Seysen, duhovnik ma¬ 
lene katoličke općine. 

Čim je Filipova majka u određeno vrijeme bila 
pokopana i pratnja se razišla, izmoli žalosni sin na 
grobu još jednu pobožnu molitvu i vrati se zatim u 
kućicu, gdje zakračuna vrata, da se zaštiti od svake 
smetnje. On pođe sada u sobu, u kojoj je njegova 
majka još pred jedan sat ležala, i stane razmišljati, 
na kojemu se mjestu krije ključ tajnovite sobe. Nje¬ 
gove oči zapnu kod toga o jedan stari, ulašteni 
ormar; njegova ga majka nije nikad u njegovoj pri¬ 
sutnosti otvarala — bilo je to dakle jedino mjesto, 
gdje je moglo jamačno biti spremljeno ono, što je 
tražio. 

Kako je bio brz u svakoj svojoj odluci, pođe 
odmah na istraživanje. Ormar nije bio zaključan. 
Vrata su se lako otvarala, i Filip pregleda sve la¬ 
dice, a da nije u njima našao ono, što je tražio. 

Stane ladice ponovo otvarati, ali one su bile prazne. 
Onda mu padne napamet, da tu ima možda i tajnih 
pretinaca, i doista otkrije jedan, pošto je dlijetom 
maknuo stražnju dasku ormara. Izvuče pretinac, i 
kako je naslućivao, nađe u njemu ono, što je tra¬ 
žio — velik ključ prevučen lakom rđom, koja se 
otrla čim ga se taknuo. Ispod ključa ležao je komad 
papira, na kojem je izblijedjelim pismom bilo nešto 
zapisano. Bio je rukopis njegove majke, a sadržaj 
bio je slijedeći: v , 

»Prošle su dvije noći, otkad se zbio onaj strašni 
događaj, koji me je potaknuo, da zatvorim donju 
sobu, pa me ipak još progoni strava u takvom stup¬ 
nju, da mi kod same pomisli nato hoće glava da 
pukne. Kad sam odjurila iz sobe, potrčim uza stube 
i ostanem one noći kod svoga djeteta. Slijedećeg 
jutra skupim isvu 'svoju snagu te pođem dolje, za- 
vrnem ključ i donesem ga u svoju sobu. Ona soba 
neka ostane zatvorena, dok smrt ne sklopi moje oči. 
Nikakova nužda, nikakovo odricanje neka me ne 
navede na to, da je opet otvorim, iako leži u že¬ 
ljeznom sanduku dolje u ormaru, koji stoji najdalje 
od prozora, dosta novaca za sve moje potrebe. Oni 
novci neka tamo ostanu za moje dijete, kojemu 
možda ne ću moći da otkrijem sudbonosnu tajnu. 
Na stolu nalaži se pismo; bar mislim, da sam ga 
tamo ostavila. Ono je zapečaćeno. Nitko neka ne 
slomi njegova pečata do mojega sina, a ni on ne, 
ako ne sazna tajnu. Župnik neka ga spali, jer ono 
je pismo prokleto. Pa iako moj sin bude znao sve, 
što je meni poznato — jao! neka se suzdrži i neka 
dobro promisli, prije nego što slomi pečat, jer bi 
bolje bilo, da ništa dalje ne sazna!« 

»Ništa dalje?« pomisli Filip, dok su njegove 
oči još uvijek bile uprte u papir. »Da, ali ja moram 
i hoću više saznati! Oprosti mi zato, mila majko, 
ako ne utrošim ništa vremena na promišljanje. To bi 
bilo sasvim uzaludno, ako je čovjek tako odlučan, 
kao što sam ja.« 

Filip pritisne potpis svoje majke na usta, savije 
papir i turi ga u džep; onda pograbi ključ i spusti 
se niza stepenice. 

Bilo je oko podne. Sunce je sjalo jasno, nebo 
je bilo modro, a čitava priroda odisala veseljem i 
životom; pa ipak Filipu je udaralo srce, kad je 
otvarao vrata. 

Pošto je kratak čas zastao na vratima i svla¬ 
dao nemir svoje duše, pogleda u sobu. Mogao je 
samo nejasno razabirati predmete u njoj; kroz pu¬ 
kotine na kapcima prodrle su ipak unutra tri svijetle 
sunčane zrake, koje su ga ispočetka nagnale, da 
pred njima uzmakne kao pred nečim vrhunaravnim. 
Iza kratka oklijevanja opet se sabere. Ostane tako 
jednu minutu, pođe zatim u kuhinju, upali svijetlo 
i vrati se onda odlučnije u sudbonosnu sobu. Za- 
stavši na vratima stane najprije kod /svijetla svje¬ 
tiljke promatrati sobu. Sve bijaše mirno. Sto, na 
kojemu je trebalo biti pismo, nije mogao vidjeti, jer 
se nalazio iza vrata. »Treba da bude,« reče Filip 
samome sebi, »pa zašto da ne bude onda brzo?« 
Sabravši svu svoju snagu stupi u sobu i pode k pro¬ 
zoru, da ga otvori. Ne smije nas iznenaditi, da je 
njegova ruka malo drhtala, kad mu je palo napamet, 
kako se nadnaravno taj prozor posljednji put otvo¬ 
rio. Mi smo samo smrtnici i hvata nas groza, kad 
se susretnemo bilo s čime, što pripada nekom dru¬ 
gom životu. Kad je potegnuo zapone i otvorio 
kapke, navali u sobu tako živahno svijetlo, da su 
se Filipu zaslijepile oči. 

Nasuprot vratima nalazio se kamin, a desno i 
lijevo od njega stakleni ormar iz tamna drveta. Pad 
u sobi nije bio prljav, iako su pauci po cijelome 
stropu raspreli svoje mreže. U sredini sobe visjela 
je kugla od žive, običan ukras u onim danima. Ali 
ona je gotovo sasvim izgubila svoj sjaj, a paučina 
zastirala ju je kao mrtvački pokrov. Iznad kamina 
visjelo je u okvirima pod staklom nekoliko crteža; 
ali prašna plijesan pokrivala je staklo, da se pred¬ 

meti nijesu mogli dobro razabirati. Na sredini ka¬ 
mina stajala je slika Bogorodice iz čista srebra u 
ormariću iz iste kovine, koja je već primila boju 
bronse ili željeza. S jedne i druge strane od nje 
nalazili su se manji kipovi nekih svetaca. Staklena 
vrata na ormarima pokraj kamina bila su također 
mutna, ali se ipak mogao iznutra razabrati sjaj 
srebrenoga posuđa. 

Na zidu nasuprot prozora nalazila su se dva 
kaveza za ptice. Filip im se približi i pogleda unutra. 
Njihovi stanovnici bili su dakako već odavna mrtvi, 
ali na tlu kaveza ležala je rpica žutoga perja, između 
kojega su se vidjele sitne bijele kosti kostura, ostaci 
kanarinaca, koji su se u ono doba plaćali vrlo sku¬ 
pim novcem. 

Činilo se, da Filip hoće prije sve drugo da pre¬ 
gleda, nego se ogleda za onim, što se najviše bojao, 
a ujedno i želio naći. Napokon upravi svoje poglede 
na još neistraženu stijenu nasuprot kaminu, na kojoj 
su se nalazila vrata. Iza njih morao je naći stol, ko- 
taricu za rad i sudbonosno pismo. Ispočetka pro¬ 
matrao je dio zida, na kojem su visjeli raznovrsni 
mačevi i samokresi, osobiti azijski lukovi i stre¬ 
lice uz drugo ubojito oružje. Onda se njegove oči 
malo pomalo spuste na sto i počivaljku, gdje je 
njegova majka, prema svojem kazivanju, sjedila, kad 
joj je muž onako grozno došao u posjete. Na stolu 
stajala je kotarica za rad sa svim svojim sadržajem, 
kraj nje ležala su dva svežnja ključeva; ali Filip 
gledao je, gledao — pisma nije bilo! Sad pristupi 
bliže i stane pomnije pretraživati, ne bi li ga otkrio 
na počivaljci; on digne kotaricu, da se osvjedoči, 
ne leži li ispod nje — ali ga nije bilo. Filip osjeti, 
da mu se težak teret svalio sa srca. 

»Dakle to nije bilo ništa, nego utvara usijane 
mašte,« pomisli on. »Moja jadna majka sigurno je za- 
drijemala i sanjala tu groznu priču, koja joj je onda 
smutila pamet. — Dobra vrijedna majko,« usklikne 

on; »koliko si uzalud trpjela!« i bolno potresen 
zakrije lice rukama. 

Iza nekoliko minuta stane promatrati sobu 
s većim mirom, jer je sad tu nadnaravnu priču držao 
neistinitom. Napokon uzme iz džepa ispisani list, 
koji je našao uz ključ od sobe i pročita ga. 

»Željezni sanduk u ormaru, koji se nalazi naj¬ 
dalje od prozora. Dobro«, 

On uzme sa stola ključeve, nađe začas pravi, 
koji je pristajao u staklena vrata ormara, koji je 
sakrivao željezni sanduk. Drugi ključ otvori za- 
klopac, i Filip opazi, da je sad gospodar prilične 
svote novca, koji se nalazio tu u malenim žutim 
vrećicama i koji je, po njegovu računu, mogao iz¬ 
nositi oko deset tisuća guldena. On položi vreće 
opet natrag i pogleda pozorno gornji dio ormara, 
koji otvori opet jednim od ključeva; u njem su se 
nalazile vrlo lijepe posude od porculana, srebrene 
boce i tanjuri prilične vrijednosti. Pošto je opet 
sve spremio, baci svežanj ključeva na sto i sjedne, 
iscrpen uzrujanjem, na počivaljku, 

»Moja jadna majko!« mislio je on. »Morao te je 
dakle pusti san baciti u bijedu i siromaštvo, dok si 
mogla raspolagati svim ovim bogatstvom«. 

»Najdraža, najbolja majko!« usklikne glasno 
uspravivši se; »tu si boravila izmorena bdijenjem 
nad tvojim uspavanim djetetom, mislila si na od¬ 
sutnog oca i opasnosti, koje'su mu prijetile i mučila 
si duh svoj zlim slutnjama, dok ti tvoj grozničavi 
san nije donio onu prikazu. 

Da, moralo je biti tako; jer ovdje na tlima leži 
još vezivo, kako je ispalo iz tvojih izmorenih ruku 
i s onim poslom nestalo je sreće tvoga života. Mila, 
dobra majko!« nastavi on, a jedna suza klizne mu 
niz obraz, kad se sagnuo, da pokupi vezivo; »ko¬ 
liko si pretrpjela, dok — — — Milostivi Bože!« 
klikne Filip trgnuvši se naglo natrag i rušeći sto. 
»Pravedni Bože — tu je — tu je doista« — Filip 

sklopi ruke poniknuvši pun straha i užasa glavom, 
pa sasvim promijenjenim i groznim glasom mrmlja¬ 
jući doda — »pismo!« 

Bila je to istina — ispod veziva na tlima ležalo 
je Vanderdeckenovo sudbonosno pismo. Kad čo¬ 
vjek, koji je bio osuđen na smrt i već se sasvim 
predao svojoj sudbini, nenadano dobije pomilovanje, 
te se oporavi od uzrujanja, nenadano opet sazna, 
da je njegovo pomilovanje opozvano i on mora ipak 
da umre: 

ako si mladi čitalac može predočiti osjećaje 
takova čovjeka, onda može moguće shvatiti, ka¬ 
kovi su bili Filipovi osjećaji, kad je iza nekog vre¬ 
mena ispružio ruku za pismom. 

»Ja nijesam sposoban — ne usuđujem se,^ da 
ga ovdje čitam,« promrmlja dižući pun užasa pismo 
i ostavljajući naglo sobu. »Ne, ne, ja moram tu vi¬ 
jest primiti pod slobodnim nebeskim svodom«. 

Uzme svoj šešir, ostavi kuću, zaključa očaj¬ 
ničkim mirom vrata, turi ključ u džep i pođe ne 
znajući ni sam kuda. 














GLAVA DRUGA* 

Razbojnici* — Amina Poots* 

Ne brinući se za put, kojim je udario, žurio se 
Filip dugo vremena naprijed držeći u stisnutoj šaci 
pismo i stiskajući zube. Malo pomalo stane se umi¬ 
rivati i sjedne bez daha, koji mu je od brza trčanja 
šuštao, na jednu klupu, gdje ostane sjedeći upiljivši 
oči u strašni papir, koji je s obadvjema rukama pri¬ 
tiskao na svoja koljena. 

Iza par časaka okrene sasvim mehanično papir. 
Pečat bijaše crn. Filip uzdahne. 

»Sad ga ne mogu čitati,« pomisli on i ustane, 
da opet započne svoje nemirno lutanje. 

Pošto se još dva sata dalje kretao, ustavi se 
Filip, koji se rastresen slučajno u velikom luku opet 
približio svome rodnom mjestu i zagleda se u sunce 
na zapadu, dok ga nije vid ostavio. 

»Mogao bih misliti, da je to božje oko,« pro¬ 
govori Filip, »a moguće i jest tako. Ali zašto sam, 
milostivi Stvoritelju, između tolikih milijuna upravo 
ja izabran, da izvršim tako strašan zadatak?« 

Ogleda se za mjestom, gdje bi bio siguran od 
svakog promatranja, da prelomi pečat i uzmogne 
pročitati vijest iz svijeta duhova. Nedaleko od 
mjesta, na kojemu je stao, nalazilo se grmlje na 
rubu šume. On pođe do njega i sjedne. 

Kad je položio ruku na pečat, prostruji mu le¬ 
dena krv kroz žile. On se sjeti, da pismo nisu pre¬ 
dale ruke smrtnika i da ono sadrži tajnu vječnog 
osuđenika. Ali taj osuđenik bijaše njegov otac, koji 

se samo iz tog pisma imao još nečemu nadati! To 
bijaše posljednja, jedina nada njegova jadnog oca, 
čiju je uspomenu vrlo volio. On ga zaklinje za 
pomoć! 

»Kakova sam kukavica, što gubim toliko sati!« 
usklikne Filip. »Čini se, da i samo sunce oklijeva 
zaći za brijeg, da mi svijetli kod čitanja«. 

Sad prelomi mimo pečat, koji je nosio početna 
slova imena njegova oca i stane čitati ovo: 

»Katarini. 

Jednomu od onih milosrdnih duhova, koji rone 
suze za zločinstva smrtnika, bilo je dopušteno, da 
mi otkrije, kakovim se jedinim sredstvom može di¬ 
gnuti s mene grozno prokletstvo. 

Da mi je samo moguće na palubi mojega broda 
primiti onu svetu relikviju, na koju sam se tako 
strašno zakleo, te da je mogu u poniznosti poljubiti 
i nad posvećenim drvetom proliti suzu teška po¬ 
kajanja, našao bih mir. 

Kako bi se to moglo ostvariti ili tko bi htio da 
izvrši tako sudbonosnu zadaću, to ne znam. Ah, 
Katarina, mi imamo sina — ali ne — ne daj mu, da 
išta o meni sazna, — moli za me — a sad ostaj 
zdravo. 

V. Vanđerdecken«. 

»Dakle je ipak istina, strašna istina,« pomisli 
Filip, »i moj je otac već za života osuđen! I on 
spominje mene. Ta koga bi drugog i spominjao? 
Ni jesam li ja njegov sin i nije li moja dužnost, da 
svim svojim silama poradim da ga izbavim?« 

»Da, oče,« usklikne sad Filip glasno spustivši 
se na koljena, »ti ni jesi uzalud napisao ove retke! 
Pročitat ću ih još jedamput!« 

On podigne ruku i premda mu se činilo, da još 
uvijek čvrsto drži pismo, ipak pisma više nije bilo. 
Pogleda na travu, da vidi, nije li mu ispalo. Ali ne, 

pisma je nestalo. Je li to bilo priviđenje? Ne, ne; 
on je vidio svaku riječ, čitao je i opet gledao. 

»Dakle je ta poruka vrijedila samo za me i ni 
za koga drugoga, nego za me! To iščeznuće uzet 
ću kao potvrdu za to«, 

»čuj me, mili oče — ako ti je to dopušteno 
a vi, milosrdna nebesa, saslušajte milostivo moj 
zavjet; čuj, kako ti se sin kune svetom relikvijom, 
da će te izbaviti od prokletstva, pa ma i sam radi 
toga morao da pođe u smrt. Toj svetoj dužnosti on 
će posvetiti svoje dane, a kad je izvrši, onda ce 
pun pouzdanja i u miru umrijeti. Pravedna nebesa, 
koja ste zabilježila naglu kletvu moga oca, ucmite 
sad isto i sa zavjetom, koji sin polaže na isti po¬ 
svećeni krst, pa neka me, ako prekršim zavjet, 
stigne još gori udes, nego što je njegov!« 

Baci se licem na zemlju i dotakne se svojim 
usnama svete dragocjenosti, koju njegova majka 
nije nikad s vrata skidala, te ju je tek kratko vri¬ 
jeme pred svoju smrt predala sinu. Sunce je zasiO, 
doskora je sumrak pobjegao ispred noći, ali je rihp 
još uvijek boravio ondje u molitvama i razmatranju. 

Ali najednom zbune ga glasovi nekolicine ljudi, 
koji su se nekoliko koračaja od njegova zaklonista 
ustavili na ledini. On je malo mario za njihov raz- 
govor, ali ga je ipak smetao. I već se htio povratiti 
kući, kad li njegovu pozornost svrati na sebe ime 
arapskoga liječnika Pootsa, koje je jedan od muževa 
izgovorio muklim glasom. On sad stane prisluškivati 
i doskora razabere, da su govornici četiri otpuštena 
vojnika, koji su u ono doba četimice obilazili zem¬ 
ljom i uznemirivali okolinu. Lopovi htjeli su jos te 
iste noći navaliti na kuću škrtoga liječnika, jer su 
znali, da u njega ima sigurno mnogo novaca. 

»Moj prijedlog je najbolji,« reče jedan. »On 
nema kod sebe nikoga do svoje kćerke«. 

»Dobro,« doda drugi. »Sad je još samo pitanje: 
hoćemo li sad odmah poći ili još malo pričekati. 

Otprilike za jedan sat izlazi mjesec, onda bi nas 
mogli opaziti«. 

»Tko bi nas vidio, osim možda kakova čovjeka, 
koji bi htio pozvati liječnika k bolesniku? Moje je 
mišljenje: što kasnije to bolje«. 

»Kako ćemo dugo trebati, da dođemo na 
mjesto?« 

»Njegov stan nije ni pola sata daleko. Ako 
pođemo za pola sata, doći ćemo tamo upravo u 
zgodno vrijeme, da kod mjesečine uzmognemo bro- 
jiti zlatnike«. 

»Dobro je. Međutim ću ja u svoju pušku metnuti 
nov kamen i nabiti je. To mogu obaviti i u mraku, 
pa mislim, da bi ovo tane moglo proletjeti kroz 
glavu tom starom«. 

Filip je dosta čuo. Stane se šuljati iza grmlja 
dalje do šume te pođe duljim putem kroz šumu, da 
ga razbojnici ne opaze. Sve njegove misli bile su 
okupljene samo time, da staroga liječnika i njegovu 
kćerku zaštiti od pogibelji, koja im prijeti, tako da 
je na jedan čas zaboravio pače i svog oca i sva 
teška otkrića toga dana. Žurio se, što je više mogao 
prema osamljenoj kući mynhecra Pootsa i stigao do 
nje za nepunih dvadeset časaka. 

Sve je bilo tiho, a vrata zaključana. Filip po¬ 
kuca, ali ne dobije odgovora. Pošto je nekoliko 
puta uzalud pokucao, postane nestrpljiv. Sigurno je 
liječnik Poots bio pozvan k nekom bolesniku i nije 
ga bilo kod kuće. Filip poviče zato tako glasno, da 
se je moglo čuti i u unutrašnjost kuće: 

»Djevice, ako je vaš otac izašao, kako slutim, 
čujte, što imam da vam kažem! Ja sam Filip Van- 
derdecken i upravo sam sad prisluškivao četvoricu 
ljudi, koji su kovali osnovu, da ubiju vašeg oca i 
otmu mu njegovo zlato. Prije nego što prođe jedan 
sat, bit će ovdje, a ja sam pojurio ovamo, da vas 
opomenem i zaštitim, ako to stoji u mojoj moći«. 

Kratak čas iza ovih riječi otvori se gornji pro- 

zor, a Filip mogao je kroz mrak razabrati laganu 
pojavu kćeri liječnika Pootsa. . 

»Sto želiš, mladiću, u to nepodesno doba i sto 
mi imaš da javiš? Ja sam te samo nepotpuno ra¬ 
zumjela, kad si pred vratima govorio«. 

Filip sad opširno ispripovjedi, što je čuo, i za¬ 
vrši molbom, da ga pusti unutra, da je može braniti. 

»Ja vas poznajem tek po imenu,« odgovori pre¬ 
strašena djevojka, »pa ne znam, što mi je reći ih 
činiti Ne biste li vi sami mogli da snujete raz- 
bojstvo, koje pripisujete drugima? Moj otac pozvan 
je k jednom teškom bolesniku, pa se možda jos 
mnogo sati ne će vratiti. Kako mogu dakle da vam 
otvorim vrata?« 

»Promislite, da je svaka minuta skupocjena,« 
poviče Filip nestrpljivo osvrnuvši se zabrinuto 
prema šumi. »Ja se ne ljutim na vas, da me držite 
sposobnim za takovo razbojstvo, jer me, kako ste 
sami rekli, premalo poznajete. Ali možete imati 
povjerenje u me, ako vam se zakunem dušom svoje 
mile, siromašne majke, koja je, nadam se, sad u 
nebu, da vam nijesam nijedne riječi slagao«. 

»Pa ako vam i povjerujem,« odvrati Amina 
Poots nešto povjerljivije, »što vi možete proti to¬ 
liko njih? Ta četvorica će vas jednoga doskora 
svladati, pa bi propao samo jedan život više«. 

»Ne bi, samo ako imate oružja. U mene je dosta 
odlučnosti i ja se tih lopova'ne bojim«. 

»Dobro, ja ću se pouzdati u vas,« doda Amina, 
kojoj je nestalo svake neodlučnosti, te je sad bila 
čvrsta i odlučna. »Pričekajte malo!« 

Prozor se zatvori, a odmah zatim pojavi se 
gore svijetlo. Za čas otvori liječnikova kćerka vrata; 
nosila je u desnoj ruci upaljenu svijeću, dok joj je 
ljevica, u kojoj držala samokres, bila spuštena.^ _ 

Dok je tako stajala, zbunjena svojim neobičnim 
položajem, iako joj u slučaju nužde nije manjkalo 
srčanosti, pričinjala se doista vrlo lijepom. Glava 

joj ne bijaše pokrivena, a gusta kosa padala joj je 
u dugačkim pletenicama niz leđa. Njezin stas ^ nije 
bio sasvim srednje veličine, ali je odavao najpot¬ 
puniji sklad, a njezino jednostavno ali pristojno 
odijelo bilo je sasvim različito od oniK kakova su 
običavale nositi djevojke a okolini. Nesamo crte 
njezina lica, nego i odijelo bilo bi stranca odmah 
uvjerilo, da potiče od arapske krvi. 

Dok joj je Filip još jednom razlagao, zašto je 
morao ovako nasrnuti, gledala mu je strašljivo u 
lice, kao da mu želi čitati iz dubine duše; ali otvo¬ 
rena iskrenost njegova držanja i poštenje njegova 
muževnog lica umirili su je. 

»Uđite, gospodine!« reče ona; »sad osjećam, 
da se mogu pouzdati u vaše riječi«. 

Filip se odazove pozivu. Vrata budu zatim za¬ 
ključana i zakračunana. ^ 

»Mi ne smijemo gubiti vremena,« reče Filip 
žurno. »Kakova oružja imate u kući i jeste li op¬ 
skrbljeni nabojima?« 

»Imamo i jedno i drugo,« odvrati Amina; »po¬ 
đite za mnom!« Ona povede Filipa u jednu od unu¬ 
tarnjih soba u gornjem katu, koja je bila svetinja 
njezina oca. Na policama stajale su pune boce,^ na¬ 
okolo lijekovi, u jednom kutu nalazio se željezni 
sanduk, a iznad kamina visjelo je nekoliko pušaka 

i samokresa. _ . 

»Sve je nabijeno,« primijeti Amina, pokazujući 
na oružje i položi ujedno samokres, koji je držala 
u ruci, na sto. 

Filip skine oružje i pregleda sve kokote, tad 
pograbi i samokres, koji je ležao na stolu i vidi, da 
je i on pripravljen za borbu. 

»Dakle,« reče on, »ja ću sad zapremiti svoje 
mjesto kod prozora, koji ste vi bili otvorili; ali u 
sobi ne smije gorjeti svijetlo. Vi ostajte ovdje, da 
vam se što na žao ne dogodi«. Ujedno odnese puške 
i samokrese uz pomoć Amine u susjednu sobu. Na 

to se djevojka udalji i ponese svijetlo sa sobom. Čim 
je Filip ostao sam, otvori prozor. Gledao je na¬ 
polje, ali se nije ništa moglo opaziti. Sad stane, slu¬ 
šati, ali sve bijaše mirno. Upravo se dignuo mjesec 
i obasjao svojim potmulim svijetlom jedan udaljeni 
brežuljak, a lagani oblaci prekrili su svod nebeski. 

Filip je nekoliko časaka vrebao i razabra na¬ 
pokon dolje neki šapat. Pogleda dolje i razabere 
sad u mraku četiri razbojnika, koji su stajali sasvim 
blizu kućnih vrata. 

Pričinilo mu se, kao da se ti nesrećnici ne mogu 
odlučiti — čvrstoća vrata omela je sve njihovo 
nastojanje, da ih otvore, pa su sad pokušali varku. 
Oni pokucaju, a kad nijesu dobili odgovora, na ~ 
stave još jačom bukom. Kad nije ni to uspjelo, 
stanu se ponovno dogovarati, a na to cijev jedne 
puške polože na rupu u ključanici i ispale pušku. 
Brava odskoči, ali čvrsti željezni zaponci, koji su 
se nalazili na gornjoj i donjoj strani vrata iznutra, 
još su se uvijek prilično opirali. 

Iako bi Filip već za prvoga njihovoga poku¬ 
šaja, da silom otvore vrata, bio imao pravo, da 
ispali pušku na provalnike, ipak mu je njegova 
plemenita duša branila, da se posluži oružjem, dok 
nije neprijateljstvo očito započelo. Ali sada upravi 
svoju pušku prema glavi razbojnika, koji je bio 
vratima najbliži i upravo pozorno istraživao učinak 
svoga ciljanja. On je dobro naciljao; čovjek sruši se 
mrtav na zemlju, dok su ostali, iznenađeni ovim 
neočekivanim preokretom, uzmaknuli. Sada pa 
opale oni samokres na Filipa, koji se još uvijek na¬ 
lazio na prozoru, ali ga ne pogode, a u slijedećem 
času osjeti naš junak, da je povučen izvan dohvata 
neprijateljskih taneta. Tu mu je pažnju iskazala 
Amina, koja je, a da on nije ni opazio, došla do 
njega. 

»Vi se ne smijete na taj način izlagati,« reče 
ona prigušenim glasom; »uzmite drugu pušku i po^ 

đite sada na stubište. Kad je brava otpala, možda 
će im sad uspjeti, da maknu i zaponce. Ja doduše 
ne vjerujem, da će im to uspjeti, ali ipak ne mogu 
to sigurno ustvrditi. Svakako je bolje, ako ste dolje, 
jer vas tamo najmanje očekuju«. 

Filip posluša i odšulja se tiho i bez svijetla 
dolje. Na vratima opazi, kako jedan od tih nevolj¬ 
nika pruža ruku kroz pukotinu i kako se napreže, 
da potegne gornji željezni zapor, koji bi upravo još 
mogao dosegnuti. Naš junak namjesti pušku i saspe 
bez oklijevanja razbojniku cijeli naboj pod uzdig¬ 
nutu ruku, tako da se je taj s glasnim jaukanjem 
srušio. Zatim poviče pobjednik gromkim glasom, 
neka mu Amina smjesta donese dolje pištolje, jer 
da je u daljini čuo glas njezina oca. Za čas bijaše 
hrabra djevojka uz Filipa i držaše u svakoj ruci 
nabijeni samokres. 

»Ne bojte se, Amino,« reče Filip otkračunavši 
vrata i pograbivši jedan samokres. »Trebam svla¬ 
dati još samo dva protivnika, a vaš otac mora biti 
spasen«. 

Vrata se otvore, a Filip jurne napolje. On opazi, 
kako mynheer Poots leži na zemlji među dvojicom 
razbojnika. Jedan od njih bijaše upravo podignuo 
svoj nož, da ga zatjera u tijelo svoje žrtve. Ali kad 
su ugledali, kako juri prema njima herkulska po¬ 
java Filipova, okane se svoje namjere i velikim ko¬ 
racima uhvate vjetar, bojeći se, da će ih stignuti 
ista sudbina kao i njihove ortake. Mynheer Poots 
bijaše na povratku kući razabrao pucanje, koje je 
dolazilo od njegove kuće. Sjetio se na svoje novce, 
na svoju kćer — mi mu naime moramo pravedno 
priznati, da ju je vjerno ljubio — i poleti. On je za¬ 
boravio, da je neoružan, slab starac i nije ni na što 
drugo mislio, nego da što prije stigne do svog stana. 

Bezobzirno i mahnito urlajući poleti prema 
kući i zapadne u šake obojice razbojnika, koji ga 
pograbe, a bili bi ga i ubili, da mu nije Filip pri- 

tekao u pomoć. Taj se sad spremi, da makne 
odavde mynheera Pootsa, uzme ga na ruke i po¬ 
nese ga u kuću kao maleno dijete. Stari čovjek 
nalazio se od straha još uvijek u nekoj grozničavoj 
uzrujanosti, te je trebalo nekoliko minuta, dok je 
mogao suvislo da govori: »Moja kćerka!« usklikne 
on — »moja kćerka! Gdje je ona?« 

»Ovdje oče,« odgovori Amina. »Hvala Bogu, 
nije mi se ništa desilo«, 

»Ah, moje dijete je neozlijeđeno!« reče on, 
otvarajući širom oči, »Da, tako je pravo — a moji 
novci — moji novci — gdje su moji novci?« doda 
uzrujano vičući, 

»Brižno su spremljeni, oče«. 

»Znadeš li to sasvim sigurno? Daj, da vidim«, 

»Tu su, oče — sasvim netaknuti. To treba da 
zahvalite ovom čovjeku«. 

»Komu? — Što misliš time? — Ah da, sad ga 

vidim _ to je Filip Vanderdecken; on mi duguje 

četiri i po guldena — je li on spasio tebe i moje 
novce?« 

»Da, to je on učinio uz opasnost svoga vla¬ 
stitog života«, 

»Dobro, dobro, oprostit ću mu čitav dug — ali 
sad mi donesi malo vode«. 

Trajalo je neko vrijeme, dok je stari opet došao 
potpuno k svijesti. Filip ga ostavi nasamu s nje¬ 
govom kćerkom te uzme nekoliko nabijenih samo¬ 
kresa, i ode da vidi, u kakovu se stanju nalaze pali 
razbojnici. Mjesec se međutim bio izdignuo nad 
oblake i sjao je jasnim sjajem na nebu, tako da se 
u njegovoj svjetlosti moglo sve razabirati. Naš junak 
nađe oba razbojnika mrtva, te zato uzme k sebi 
njihovo oružje, te se zatim vrati natrag u kuću. 
On nađe liječnika, oko kojega se brinula njegova 
kćerka, prilično sabranog. Pošto se ponudio, da će 
oblasti u rano jutro podnijeti prijavu o dogođaju i 


pobrinuti se, da se otpreme lješine, oprosti se 
praćen hvalama spašenih, 

Dogođaji, koje smo netom ispripovjedili, imali 
su velik utjecaj na budućnost Filipa Vanderdeckena. 
Gonjen nekom brigom i samilošću za te tuđince, 
koji nesamo da su osamljeno stanovali, nego su i 
inače bili sasvim sami, pođe nekoliko dana iza ove 
zgode u liječnikovu kuću, te ponudi njemu kao i 
njegovoj kćeri besplatan stan u svojoj vlastitoj 
kući. On je kazao, da to može lako učiniti, te da 
radi pače i na svoju korist, ako ne ostavi svoju 
kućicu bez nadzora, budući da namjerava poduzeti 
putovanje po moru, koje će potrajati možda i više 
godina. 

Gramzljivi liječnik primio je bez promišljanja 
taj prijedlog, a ni Amina nije se tome protivila, kad 
je saznala, da njihov novi gazda ima još dvije lijepe 
sobe u podkrovnici za sebe. Stoga nalazimo iza 
nedjelje dana Filipa Vanderdeckena, liječnika i nje¬ 
govu kćerku u onoj tajnovitoj sobi duhova. Novi 
stanari već su se sasvim udomili u svojem novom 
boravištu, a djevojka je upravo zabavljena točenjem 
večernjeg čaja. 

Kad su svršili večeru, zapali mynheer Poots 
svoju arapsku lulu, te zatim pokuša naslonjen u 
udobnu naslonjaču, da malo prodrijema prije spa¬ 
vanja, dok su Filip i Amina, kao već nekoliko 
večeri prije toga, laštili srebreno suđe, kojemu se 
zbog neslućene vrijednosti s pravom divila starčeva 
lakoma duša. Pošto je mynheer Poots još čuo, da 
je njegov gazda baštinio još mnogo tisuća zlatnika, 
postao je Filip za nj neka sasvim druga osoba, nego 
što je dosad bio. 

Amina i Filip međutim su kraj svoga posla 
čavrljali, dok nije mladić, prekinuvši nenadano za¬ 
bavu, htio da sazna nešto o pređašnjem životu 
svoje susjede. »Ja mogu da šutim, ako vi to želite, 
A mino,« tvrdio je on stavljajući ruku na srce. 

»Ne sumnjam nimalo u to, da vi znate šutjeti,« 
doda Amina; »a osim toga ipak ste u pravu, da 
saznate nešto o životu, koji ste spasili. Ja ne mogu 
mnogo da vam kažem, ali i ono malo bit će dosta. 
Mojega su oca, dok je još bio dječak, na palubi 
jednoga trgovačkog broda zarobili gusarski Mauri i 
prodali ga u svojoj zemlji jednome hećimu ili liječ¬ 
niku kao roba. Maurin, komu se je svidjela daro¬ 
vitost mojega oca, izuči ga za svog pomoćnika, i 
tome čovjeku zahvaljuje moj otac sve svoje znanje. 
U nekoliko godina postane tako spretan, da nije 
više zaostajao za svojim meštrom, ali kao rob nije 
smio sam za se raditi. Vi poznajete lakomost mo¬ 
jega oca, koja se, nažalost, ne da zatajiti. On je 
čeznuo i uzdisao za tim, da postane tako bogat kao 
njegov gospodar i da se oslobodi. 

Prelaz na muhamedansku vjeru pribavio mu je 
slobodu; sad stane sam za se raditi. Kćerka jednog 
arapskog poglavice, kojemu je on povratio zdravlje, 
postane njegovom ženom i on se nastani u onom 
kraju. Rodila sam se ja; moj je otac skupljao blago 
i postao vrlo glasovit. Ali sin jednoga bega, koji je 
umro, dok ga je on liječio, dao je povod, te su ga 
počeli progoniti. Radilo mu se i o glavi; ali on po¬ 
bjegne; naravno, da je kod toga izgubio sve svoje 
bogatstvo. Moja majka i ja pratile smo ga; on se 
skloni k Beduinima, među kojima je boravio neko¬ 
liko godina. Tamo sam se navikla na dugotrajno i 
brzo hodanje, na divlje i bijesne napadaje, na poraz 
i bijeg, pa i na okrutno klanje. Ali Beduini su slabo 
naplaćivali službu moga oca, a zlato bilo je njegov 
bog. Kad je čuo, da je onaj beg umro, vrati se u 
Kairo, da opet tamo vrši svoje liječničko zvanje. 
Ponovo si nakupi mnogo blaga, dok je postalo tako 
veliko, da je pobudilo lakomost kod novoga bega. 
Ali moj otac na sreću sazna za namjere silnika. On 
opet pobjegne sa neznatnim dijelom svog imanja i 
doplovi na jednom malenom brodu na španjolsku 

obalu. Zatim smo godinu dana boravili u Middle- 
burgu, a onda smo se preselili ovamo. To je, Fi- 
lipe, povijest mojega života«. 

»A ispovijeda li vaš otac još uvijek Muhame- 
dovu vjeru, Amino?« 

»Ja ne znam,« odvrati djevojka, gledajući po¬ 
strance oca, koji je drijemao, »ali mislim prije da, 
nego ne. Uostalom, on ipak od svega najviše po¬ 
štuje zlato«. 

»A vi, Amino?« 

»Ja ne znam,« odvrati djevojka gledajući po- 
sa svim onim, što je na njemu — Boga prirode. Ja 
ga osjećam, Filipe, ali bih ga ipak htjela još bolje 
upoznati. Ima toliko različitih vjera, ali one sve po 
mome skromnom mišljenju nijesu ništa drugo nego 
različni putevi, koji na jednaki način vode u nebo«. 

»Ne griješite duše, Amino,« odgovori Filip 
nešto strogo. »Ja držim, da nije moguće, da vi ne 
mislite isto kao ja: da je kršćanska vjera prava i 
da je ona jedina prava vjera. Kad bih samo smio 
da govorim — ja imam u ruci najstrašnije do¬ 
kaze —« 

>Nije li vam onda dužnost, da mi otkrijete te 
dokaze?« reče bez oklijevanja djevojka; »ili vas 
možda veže kakovo svečano obećanje, da ih držite 
u tajnosti?« 

»Ne, to ne; ali ipak mi se čini, kao da je tome 
tako. Pa ipak treba da saznate moju tajnu, prije 
nego što pođem na svoje veliko putovanje. Preko¬ 
sutra polazim u Amsterdam, da potražim mjesto 
na kojem velikom brodu, koji putuje u Indiju. A 
sad bih vas molio, da svog oca otpremite u drugu 
sobu na počinak. Ja moram s vama još nešto na- 
samu govoriti«. 

Amina mu odmah udovolji želji, probudi oca 
i povede ga u susjednu sobu, odakle se za kojih 
deset časaka, dok mu je priredila neke sitnice za 
noć, vratila. 

»Kako sam kazao, Amino,« započne Filip raz¬ 
govor, »prekosutra u ranu zoru moram krenuti, ali 
se zacijelo nadam, da ću se prije svojeg putovanja 
još jednom vratiti. Ako se pak to, usprkos mojem 
očekivanju, ne dogodi, to ću vam sad odmah dati 
neke upute«. 

On izvuče iz džepa svežanj ključeva, te otvori 
donji dio ormara i pokrovac na željeznom sanduku. 

»Tu su, Amino, moji novci. Vi vidite, da sam 
imao pravo, kad sam tvrdio, da posjedujem mnoge 
tisuće guldena. Ja ih zasad ne trebam, jer treba da 
izučim mornarski zanat. Ako se jednog dana vra¬ 
tim, poslužit će mi, da njima kupim svoj vlastiti 
brod. Ali moj budući udes je nestalan«. 

»A ako se vi ne vratite?« odvrati ozbiljno 
Amina. 

»Onda neka sve, što se nalazi u ovoj kućici, 
pa i kućica sama, pripadne vama«, 

Amina nije odgovarala. Filip uzme još nešto 
novca iz već načete vrećice, da njime namiri putne 
troškove, zatvori zatim sanduk i ormar te klju¬ 
čeve dade Amini. Upravo je htio da izreče svoje 
daljnje želje, kad se začuje na vratima tiho ku¬ 
canje, a u sobu stupi, usprkos poodmaklog doba 
noći, svećenik, otac Seysen. 

»Bog budi s tobom, moj sinko, a i s vama, 
moje dijete, koje još nijesam vidio! Sigurno ste 
kćerka mynheera Pootsa?« 

Amina odgovori kretom glave. 

»Opažam, Filipe, da je soba sada otvorena, a 
saznao sam i sve, što se dogodilo. Želja, da s tobom 
govorim, vodi me tako kasno ovamo. Zato te mo¬ 
lim, da sa mnom pođeš u svoju sobu«. 

Filip odmah posluša, zaželi Amini laku noć i 
popne se sa svećenikom uza stepenice, te uđu 
obojica u Filipovu sobu. Pošto bi upaljeno svijetlo, 
sjedne otac Seysen i mahne Filipu, da mu se pri¬ 
bliži, Časni otac upita Filipa najprije, je li otkrio 

nešto osobito kod otvaranja tajnovite sobe, ali nije 
mogao dobiti nikakovih potpunih vijesti, budući da 
mu je mladić samo toliko povjerio, koliko je netom 
saopćio Amini. Naš junak razloži mu ujedno, da 
namjerava poći na more i doda, da je za slučaj, 
ako se ne bi više povratio, ostavio sve svoje vlas¬ 
ništvo liječniku i njegovoj kćerci. To čini zato, jer 
osim jednoga bogatog ujaka nema nikakovih ro¬ 
đaka, a mynheer Poots je ipak bar pokušao, da 
spasi život njegovoj majci. Svećenik zatim upita 
za liječnika i zapita, je li liječnik doista poganin, 
kako se to pripovijeda. Filip nato odgovori slo¬ 
bodno i reče, da bar kćerka želi da se uputi u 
nauku kršćanske vjere, te umoli svećenika, da on 
preuzme zadaću učitelja. Otac Seysen radosno se 
odazove toj molbi, oprosti se od Filipa, te mu za¬ 
želi srećan put.- 

Iza četiri dana stigne Filip u Amsterdam, oba¬ 
vijesti se i dozna, da bi moglo potrajati još nekoliko 
mjeseci prije, nego njegov brod krene u Istočnu 
Indiju. Holandesko-indijsko društvo bilo je već 
davno osnovano i učinilo je kraj privatnome pro¬ 
metu; a njegovi su brodovi samo onda polazili na 
put, kad se mislilo, da će najbolje moći oploviti 
oko Rta Oluja —- kako su prijašnji pustolovi zvali 
Rt Dobre Nade. Svi brodovi toga društva bili su 
jako naoružani, jer iako je Holandija u ono vrijeme 
s Engleskom i Portugalom — oko godine 1650. — 
nije upravo bila u ratu, ipak su se brodovi ovih 
triju država iz lakomosti borili, čim su prešli Rt. 
Oni su navaljivali jedan na drugi bez velikih ce¬ 
remonija i za njih je vrijedilo samo pravo jačega. 
Njihove države dobivale su od vremena na vrijeme 
mig, da tome stanu na put; ali njihovo posredovanje 
nije u ono vrijeme ničim drugim urodilo, nego ratom 
na papiru, a očito je bilo, da sve stranke imaju 
krivo. 

Jedan od holandeskih brodova, koji je trebao 

da sa slijedećom flotom odjedri, bijaše »Schilling*, 
brod sa tri jarbola, koji je sada raspremljen ležao 
u luci. 

Filip potraži kapetana i razloži mu svoju želju, 
da s njime putuje i nauči mornarski zanat. Kapetan 
se je složio s time, a budući da Filip za vrijeme 
vožnje nesamo da nije zahtijevao nikakove plaće, 
nego pače htio i da plaća naukovinu, obeća mu 
mjesto na brodu, zajedno sa hranom i kabinom. 
Još mu reče, da će ga držati drugim potčasnikom i 
da će ga obavijestiti, kad brod putuje. Budući da je 
Filip izvršio sve, što je njegov zavjet od njega za¬ 
htijevao, odluči, da će se vratiti kući. 

Moramo sad da preskočimo dva mjeseca, za 
koje je doba mynheer Poots živio za svoje zvanje, 
Amina primala radosno nauke u vjeri od Časnoga 
svećenika, a Filip bio zabavljen na samotnim šet¬ 
njama svojim mrkim i mučnim mislima. Jedne ve¬ 
čeri, kad se izmoren svojim besciljnim lutanjem, 
spustio na klupu pred svojom kućom i gledao ža¬ 
losno u sunčanu kuglu, koja se upravo spuštala, 
osjeti, kako se jedna mekana ruka dotiče njegova 
ramena, a kad je pogledao, zagledao se u Aminine 
oči, koje su sažalno bile uprte u nj. 

»Filipe,« reče ona uvjerljivo, »nemoguće je, da 
vi tako dalje živite. Neki jad, koji nosite osamljeno 
i samotno, izjeda vaš život. Zaklinjem vas, povjerite 
mi svoju bol. Uzvratite povjerenje povjerenjem, jer 
sam i ja vama ispripovjedila sve o svojoj prošlosti. 
Ona, kojoj ste život spasili, moli vas za to«. 

Čudnovato! Istu onu misao, u koju je sad bio 
zapao Filip, da naime svoje srce olakša otvorenom 
ispovijeđu svoje grozne nesreće, sad je ovdje iz¬ 
rekla djevojka, i on nije dalje oklijevao, da se po¬ 
kori ovomu migu sudbine. 

»No, u ime božje, Amino,« reče on, »upoznat 
ćete tajnu i saznati, kako sam jadan, iako ne svojom 
krivnjom«. 

Sada joj opširno ispripovjedi ono, što naši či¬ 
taoci već znadu. Amina je šutljivo slušala, a da se 
za vrijeme čitava pripovijedanja nije ni u kojoj crti 
njezina lica mogla opaziti nikakva promjena. Filip 
završi, spomenuvši zakletvu, kojom se obvezao. 
»Svršeno je,« doda bolnim glasom. 

»To je osobita povijest, Filipe,« doda Amina; 
»ali put, kojim vi treba da pođete, nije teško naći 

_ to je put dužnosti. Potražite dakle svojega oca 

i spasite ga, ako ga možete i ako on treba vaše 
pomoći. Ali mislite li, da je za ovakovu veliku za¬ 
daću dovoljan tek jedan pokušaj? O ne! Ako ste 
u istinu izabrani, da je izvršite, morat ćete pretr¬ 
pjeti mnogo napora i pogibelji, ali ćete se uvijek 
spasiti, dok ne stignete do cilja. Vi ne ćete pogi¬ 
nuti, nego ćete se uvijek vraćati — vi ćete kod 
kuće nalaziti utjehe i umirenja«. 

Posljedica toga razgovora bila je, da je iza ne¬ 
djelje dana Filip Vanderdecken u mynheera Pootsa 
zaprosio ruku njegove kćeri. Naš se junak bojao, 
da će na njega svi gledati sa stravom, čim se sazna 
za njegovu tajnu. Ali kad je čuo utješljive riječi 
mlade djevojke, vrati mu se smionost, da svoju 
sudbinu sveže s njezinom. Mynheer Poots pristane 
bez oklijevanja, jer je prosac, da ga potakne, otvorio 
svoj željezni sanduk i pokazao mu vreće, napu¬ 
njene novcem. 

Slijedećeg jutra osvane otac Seysen, pa čuvši 
veselu vijest, dade svoj blagoslov. Tri dana iza 
toga zvonila su veselo sva zvona malene crkvice u 
Neuzenu, jer su se vjenčali Amina Poots i Filip 
Vanderdecken. 





GLAVA TREĆA, 

Pilot Schwiften, — Filipovo prvo putovanje. 

Tek u kasnu jesen trgne Filipa iz njegova mira 
poziv kapetana, na čiji se je brod bio prijavio. 

Jednoga jutra u mjesecu oktobru začulo se na 
kućnim vratima kucanje košćate šake. Budući da 
se tako javljao samo stranac, pođe Amina napolje 
da otvori. 

»Želio bih govoriti s gospodinom Filipom Van- 
derdeckenom,« reče stranac tankim, šaputavim 
glasom. 

Čovjek, koji je ovim riječima nagovorio Aminu, 
bijaše mršava, malena spodoba u odijelu holan- 
deskih mornara onoga vremena, a imao je kapu 
od jazavčeva krzna duboko nabijenu na glavu. 
Crte njegova mrtvački blijeda sitna lica, bile su 
oštre, usnice su mu bile blijede, a boja kose bila je 
neka mješavina crvene i bijele. Imao je sasvim 
malenu bradicu, a čitav je čovjek bio tako neobično 
izgrađen, da se vrlo teško moglo prosuditi, koliko 
mu je godina. Možda je to bio kakav bolesni 
mladić, koji je rano ostario, a možda i starac, koji 
se dobro uščuvao, samo je mršav. Najizrazitija 
oznaka toga čovjeka, koja je odmah privukla na se 
i pažnju Amine, bilo je oko. On je naime imao 
samo jedno oko, desna vjeđa bila mu je sklopljena, 
a samoga oka unutra bilo je nestalo; ali lijevo oko 
imalo je u razmjeru prema veličini lica i glave sa¬ 
svim neobične dimenzije, stršilo je daleko napred, 
bilo je prozračno, vodeno i ogavno za gledanje, 
budući da nije imalo trepavica. Kad se tog čovjeka 

izbliže promatralo, mogao se ipak, usprkos njegove 
ponizne pojave, na njemu opaziti izražaj sigurnosti, 
neko neopisivo nešto, što je gotovo ulijevalo grozu. 

Aminine tamne oči uprle su se na čas u 
stranca, a kad mu je ponudila da uđe, prošla joj je 
kroz srce zima, a da zato nije mogla da nađe 
uzroka. 

Filipa je nemalo iznenadio dolazak stranca, 
koji je, čim je ušao, bez riječi sjeo na počivaljku kraj 
njega. Čitava mu prošlost opet izbije na površinu 
u njegovu spominjanju i on osjeti, da će sad od 
svoje kratkotrajne sreće biti pozvan u život pun 
pogibelji i muka. Neobičnim mu se zatim pričini 
to, što mu je cijelim tijelom prošao nekakav osjećaj 
zime, kad je taj mali čovjek sjeo do njega. Neko¬ 
liko minuta vladala je duboka šutnja. Jednooki gost 
ogledavao se unaokolo i svrne svoj pogled sa or¬ 
mara na lik Amine, koja je pred njim stajala. Na¬ 
pokon prekine tišinu nekim hihotanjem, iza kojega 
izreče ove riječi: 

»Filipe Vanderdecken — hi! hi! — Filipe Van- 
derdecken, zar me ne poznajete?« 

»Ne,« odvrati Filip napola ljutitim glasom. 

Glas maloga bio je vrlo čudan, neka vrsta 
mukloga kreštanja, a zvukovi zvonili su još u 
ušima, kad je on već davno prestao govoriti. 

»Ja sam Schwiften, jedan od pilota sa »Schil- 
linga«, nastavi on, »te sad dolazim — hi! hi!« — 
oštar njegov pogled upre se u Aminu — »da vas 
odvedem od vaše sreće — možda u mokri grob. 
Ugodno, zar ne?« nastavi Schwiften hihotajući, dok 
je svoje jedino oko s nekim osobitim pogledom 
upro u Filipovo lice. 

Filipova prva misao bila je, da toga stranca 
baci kroz vrata napolje; ali Amina, koja je pogo¬ 
dila njegovu misao, stupi prekrštenih ruku pred 
maloga čovjeka, pogleda ga prezirno i reče: 

»Mi svi mora da se pokorimo svojoj sudbini, 

dobri prijatelju, a smrt hoće da ima svoje balo na 
kopnu ili na moru. Ali iako bude smrti u lice gledao, 
ne će lice Filipa Vanderdeckena nikad biti tako 
blijedo, kaošto je vaše sada«. 

»Mislite li?« odvrati Schwiften bijesno; ali on 
je imao u rukama oruđe osvete. »Za nedjelju dana 
odlazi »Schilling,« nastavi okrenuvši se k Filipu, 
— »hi! hi! — samo nedjelja dana za spremanje — 
samo sedam dana, a onda treba sve ostaviti — 
kratak rok!« 

Strjelica je pogodila. Amina pograbi grčevito 
naslon najbližega stolca, da se ne sruši. 

»Dosta vremena,« odgovori Filip, sabravši se 
na silu, te se podigne sa počivaljke. »Možete kazati 
svome kapetanu, da ne ću uzmanjkati. Dođi, Amino, 
ne smijemo gubiti vrijeme«. 

»Ne, doista ne smijemo,« odvrati Amina; »ali 
naša prva dužnost je gostoprimstvo. Gospodine, 
smijemo li vam iza vašega putovanja ponuditi nešto 
okrepe?« 

»Danas nedjelju dana,« reče Schwiften Filipu, 
a da Amini nije ni odgovorio. 

Filip potvrdi glavom. Mali se okrene, ostavi 
sobu i za kratak ga čas nestane. 

Amina klone na počivaljku. Ona nije plakala, 
ali je pokrila svoje lice rukama, dok je Filip nemir¬ 
nim koracima hodao gore dolje po malenoj sobi. 
Oboje probudilo se iz sna svoje sadanje sreće i hva¬ 
tala ih je groza pred strašnom budućnošću, koja im 
se sada stala približavati sa svojim tmurnim slut¬ 
njama. 

Amina progovori prva; ispruži ruke, pritisne 
ruku svoga muža na svoje srce, te onda reče: »To 
sigurno nije bio zemaljski glasnik, Filipe! Nijesi li 
osjećao samrtničku zimu, dok je kraj tebe sjedio? 
Meni je barem bilo tako, kad je ušao«. 

I Filip je isto mislio, ali ipak nije htio uzne¬ 
mirivati Aminu, te zato smeteno odgovori: »Ne, 

Amino, tebi se to samo pričinilo — to jest njegov 
nenadani dolazak i njegovo neobično vladanje do¬ 
veli su te na takove misli. Ja ne mogu u njemu da 
vidim ništa drugo do nakazna čovjeka, koji se 
zlobno raduje, kad može uništiti sreću ljudi. Mi smo 
zapravo znali, da je tako moralo doći, pa je sasvim 
svejedno je li glasnik koji me zove, demon ili čovjek. 
Da moram ići, to je volja neba«. 

»Neka bude tako!« odvrati Amina, dižući se sa 
svojeg sjedala. »Prva bol je prošla. Sad se osjećam 
bolje, Filipe, i znam, što je moja dužnost«. 

Slijedećih sedam dana ispunile su samo pri¬ 
preme za Filipovo putovanje, dok je Amina hrabro 
svladavala svoje osjećaje, kakogod je žalost ra¬ 
stanka od muža kidala njezina dušu. Ne ćemo se 
zadržati kod bolnoga rastanka obiju supniga, nego 
ćemo odmah slijediti Filipa na njegovu nesigurnu 
putu. 

Čim je naš junak stigao u Amsterdam, pomisli 
najprije na to, da si pribavi maleni ali čvrsti če¬ 
lični lančić, da njim zamijeni vrpcu, na kojoj je 
dosad nosio pričvršćenu oko vrata svoju relikviju. 
Kad je to učinio, požuri se sa svojim stvarima na 
palubu »Schillinga,« koji je ležao usidren jednim 
jedinim sidrom u sredini među ostalim brodovima, 
koji su pripadali indijskoj floti. 

Kapetan, koji se zvao Kloots, vrlo ga prijazno 
primi, pokaže mu njegov krevet, te ga onda pred¬ 
stavi drugom potčasniku, Hillebrantu, otprilike tri¬ 
desetogodišnjem čovjeku, dobroćudnih plavih očiju, 
koji je navodno razumio svoj posao kao malo tko. 

Osim te dvojice sastojala se momčad još od 
drugoga potčasnika, dvaju pilota i četrdeset i pe¬ 
torice mornara. Nadglednik tereta nije još bio stigao 
na brod. Njemu je pripada kabina pod kampanjom, 
a kabina ispod glavne palube bila je za kapetana 
i obadva potčasnika, od kojih se sastojalo cijelo 
društvo za stolom. 

Kad se Filip slijedećeg jutra probudio — on se 
bio rano povukao na svoj ležaj — vidi, da je glavno 
jedro razapeto i da se sidro izvlači. 

Nekoji od ostalih brodova bili su već razapeli 
jedra i jedrili su izvan luke. Vrijeme je bilo 
lijepo, more mirno, a živahni metež i novi prizori 
malo su oživljavali Filipov duh. Kapetan mynheer 
Kloots stajao je na mostu i gledao dalekozorom 
upravo prema gradu. Kao obično, držao je u ustima 
svoju kratku zemljanu lulicu, čiji dim je od časa 
do časa mutio leću njegova dalekozora. Filip se 
popne stepenicama do mosta i pozdravi kapetana. 

»Dobro jutro, sirnico!« reče sjedokosi kapetan, 
vadeći na čas lulu iz usta. »Nas još zadržaje nad¬ 
glednik, kojemu se nikad ne žuri da dođe na brod. 
Čamac ga već čitav sat čeka na obali, te ćemo mi 
sigurno biti posljednji, koji ćemo moći isploviti. 
Želio bih, da časno društvo dopusti, da plovimo bez 
te gospode, koja su, po mome mišljenju, samo za¬ 
preka za poslove. Ali dakako, na kopnu je drugo 
mišljenje o toj stvari«. 

»A kakav je njihov posao na brodu?« upita 
Filip. 

»Oni moraju gledati, što se ukrcava i nadgle¬ 
dati promet. Kad bi se ograničili samo na to, ne bi 
ni bilo zlo, ali se oni u sve miješaju i ni na što 
drugo ne misle, nego na svoju vlastitu udobnost. 
Kompanija zahtijeva, da im se iskazuje svaka po¬ 
čast, a kad dolaze na brod, pozdravljamo ih sa pet 
hitaca iz topa«. 

»Poznajete li vi već ovoga čovjeka, kojega 
očekujete?« 

»Ne — poznajem ga samo po pričanju. Kažu, 
da je veoma umišljen radi svoga visokog položaja i 
da se gotovo djetinjasto boji pogibelji morskih«. 

»A kako dugo ćemo se zabaviti na putu, 
mynheer?« upita ponovno Filip. 

»Kako se desi — možda i dvije godine — a 
možda i manje, ako nas ne zadrže faktorije, te nas 
upotrijebe za službu protiv Engleza i Portugalaca, 
što će se uostalom sigurno dogoditi«. 

Dvije godine! pomisli Filip i uzdahne duboko, 
jer je osjećao, da se je možda za navijek rastao sa 

svojom ženom. .. , 

»No, sinko, pa dvije godine rnjesu tako dugo 
vrijeme,« reče mynheer Kloots, kad je opazio oblak 

na Filipovu čelu. , . 

»No, evo ga napokon gdje dolazi,« prekine sam 
sebe; »istaknuli su zastavicu na jarbolu čamca — 
evo sad su se odbili. Mynheer Hillebrant, pobri¬ 
nite se, da budu topovi sa svojim ljudima spremni, 
da pozdrave nadglednika«. 

Nekoliko časaka iza toga budu topovi odapeti, 
a čim se dim razrijedio, prispije čamac, kojemu se 
dugački barjak vukao po vodi, do »Sehillmga«. 

Filip je promatrao nadglednika, koji se tek 
onda popeo na brod, kad je dao nekoliko sanduka 
sa grbom kompanije otpremiti na palubu. 

Mynhcer Jakob Janz van Stroom bio je mršav 
čovječac sa uvenulim licem. Na glavi imao je tro- 
uglast šešir optočen zlatnim vrpcama i ogromnu 
vlasulju, s koje su mu uvojci padali duboko preko 
ramena. Njegovo ostalo odijelo bilo je po ondašnjem 
običaju bogato ukrašeno zlatom. 

Samo na čas pogledao je na časnike i mornare 
broda, koji su ga okruživali u pristojnoj udaljenosti. 
Onda si dade pokazati svoju kabinu, kamo ga je 
kapetan otpratio. Umišljeni patuljak nije svoje bu¬ 
duće suputnike počastio nijednim pozdravom. Cim 
ga je nestalo, razapnu jedra, dignu sidro, i brod 
stane putovati. 

Sad ćemo slijediti indijsko brodovlje na nje¬ 
govu putu, uz promjenljivi vjetar i vrijeme. Ono 
se donekle raspršalo, ali se u Tafelbaju moralo 

opet sastati. Filip Vanderdecken doskora se tako 
uvježbao, da je mogao nešto na brodu i pomagati. 
Marljivo je izučavao svoju službu, a posao ga je 
sprječavao, da previše misli o uzroku svoga puto¬ 
vanja, pa se zato vrlo rado prihvaćao i najtežih 
poslova. Doskora postane ljubimcem kapetana i 
vrlo se sprijatelji s Hillebrantom, prvim potčas- 
nikom. Drugi potčasnik, neki Struys, bio je na¬ 
protiv mrzovoljan mlad čovjek, s kojim je rijetko 
dolazio u dodir. Što se tiče nadglednika, taj se samo 
vrlo rijetko usuđivao da izađe iz svoje kabine. Na 
brodu se nalazila još jedna osoba, koju ne smijemo 
izgubiti s oka, naime jednooki pilot Schwiften, koji 
je, kako se činilo, neobično mrzio našega junaka. 
Budući da je Filip bio u činu časnika, nije se 
Schwiten usuđivao, da ga javno vrijeđa, ali je 
vrebao na svaku priliku, da ga naljuti, i nije se 
nimalo žacao, da pred brodskom momčadi nepre¬ 
stano njega grdi. Premda se Činilo, da nitko na 
brodu ne voli to čudovište, ali da ga se svi boje, 
ipak je dobio nad mornarima neku vlast, koja se 
jedva dala objasniti. 

»Schilling« bijaše od Rta udaljen još dva dana 
puta, kad ga sa još nekoliko brodova zateče tišina 
bez vjetra. Vrijeme bijaše neobično vruće, jer je na 
južnoj širini bilo ljeto, a Filip, koji je ležao pod ča- 
dorom na mostu, bio je uslijed sparine zaspao. Tad 
se najednom probudi, jer mu je neki osjećaj zime 
prostrujio cijelim tijelom, a osobito preko prsiju, a 
kad je otvorio oči, opazi, da se pilot Schwiften 
nagnuo preko njega i da među prstima i palcem 
drži jedan dio lanca, na kojemu je bilo pričvršćena 
relikvija. Filip opet sklopi oči, da se uvjeri, što 
taj čovjek namjerava, te osjeti, kako on malo po¬ 
malo lanac zajedno s relikvijom sve jače izvlači, 
sigurno s namjerom, da se dočepa dragocjenosti, te 
da je kuša prevući preko glave uspavanoga. Sad se 
Filip ispravi i pograbi pilota oko pasa. 

»To je dakle bila namjera?« usklikne Filip uz¬ 
buđeno i bijesno istrgnuvši lanac pilotu iz ruke. 

Činilo se, da Schwiften nije nimalo zbunjen, 
što je zatečen na djelu. On dobaci svojim jednim 
okom Filipu zloban pogled i doda porugljivo: 

»Je li na tom lancu njezina slika, slika vaše 
žene? Hi! Hi!« 

Vanderdecken ustane, odgurne ga i prekrsti 
ruke. 

»Svjetujem vam, da ne budete tako radoznali 
majstore, jer biste se mogli za to pokajati«. 

»Ili je to možda«, nastavi pilot, bez obzira na 
Filipov bijes, — »da, znam već, znam — komad 
svetoga Krsta?« 

Filip zastane. 

»Da, to je, to je!« usklikne Schwiften, te pođe 
naprijed, gdje su mornari stajali na mostu. 

»Lijepih novosti za vas, moji momci I« usklikne 
on. »Mi imamo komad svetoga Krsta na brodu, te 
sad možemo nečastivome prkositi«. 

Filip je slijedio Schwiftena niza stepenice i 
upravo je stajao iza glavnoga jarbola, kad je pilot 
glasno kazao onu opasku o Filipu. 

»To je lijepo!« odvrati jedan stari mornar; 
»možemo prkositi nesamo nečastivome, nego još 
k tome i »Ukletom Holandezu«. 

»Ukletom Holandezu,« pomisli Filip; »treba li 
to možda da se odnosi na — — — 

»Govori se, da je mnogo gore susresti se s njim, 
nego pače i sa samim đavlom,« primijeti jedan 
drugi iz skupine. 

»Tko ga je vidio?« upita treći. 

»Vidjeli su ga, to je istina. On krstari upravo 
negdje u visini Rta«. 

»Ja bih ipak jednom htio da čujem tu priču od 
kraja do konca,« reče opet jedan. 

»Reći ću ti, što znam o tom,« zakrešti Schwif- 
ten. »To je prokleta lađa, a kapetan je, kao i netko 

drugi, tko je s nama na brodu, bio kod kuće ostavio 
mladu ženu, koju je od srca ljubio«. 

»Kako vi to znate, pilote?« 

»Jer uvijek hoće da šalje pisma kući, ako se 
sastane s pomorcima. Ali, jao brodu, koji preuzme 
od njega kakav nalog. Taj mora na to računati, da 
će propasti sa svima, koji su na njemu!« 

»A otkud su vama sve te vijesti?« upita jedan 
od mornara. »Jeste li ikad vidjeli brod?« 

»Ta naravno da jesam!« zahihoće Schwiften, 
ali zastane, kao da se sabire, te se okrene, da pođe 
natrag. Tom prilikom opazi Filipa iza glavnog 
jarbola. 

»Ah, tako, također radoznali? — hi! hi! Ta 
kažite mi, jeste li relikviju donijeli na brod za 
slučaj, da se sastanemo s »Ukletim Holandezom?« 

»Ja se ne bojim »Ukletog Holandeza,« odvrati 
Filip zbunjeno. 

»No, upravo mi sada pada na pamet, da se vi 
jednako zovete; bar se pripovijeda, da se on zove 
Vanderdecken — he?« 

»Ima osim mene još mnogo ljudi s imenom 
Vanderdecken na svijetu,« doda Filip, koji se sad 
već bio potpuno sabrao. Iza toga odgovora pođe 
dalje i uputi se prema mostu. 

»Moglo bi se gotovo vjerovati, da taj jednooki 
nitkov poznaje uzrok mojega putovanja,« pomisli 
Filip, »Ali ne, to nije moguće. A zašto moram uvijek 
čim mi se približi, osjetiti takovu stravu? Da li se i 
drugima tako događa? Ne usuđujem se pitati, — 
Međutim je ipak čudnovato, da taj čovjek s toliko 
zlobe mrzi na me. Ta ja ga bar ni jesam nikad uvri¬ 
jedio. A što sam upravo čuo, potvrđuje mi sve, ako 
uopće treba kakovih dokaza. — Oh, Bože moj!« 

Tri dana zatim prispije »Schilling« sa svojim 
drugovima u Tafelbai, gdje nađu ostalo brodovlje 
već usidreno. Kratko je vrijeme bilo brodovlje za¬ 
okupljeno time, da naknadi svoju zalihu vode, a na 

to su brodovi, kojima je za slučaj, da se razdijele, 
admiral bio odredio mjesto, gdje će se sastati, ure¬ 
dili sve protiv oluje, a zatim su dignuli sidra, da 
nastave svoj put. 

Dva dana duvali su samo laki i prevrtljivi vje¬ 
trovi; ali trećega dana iskoči s juga jak vjetar, koji 
se ojača sve do južnjaka, koji stane tjerati sjeverno 
od Tafelbaja, Iza sedam dana bio je »Schilling« sam, 
ali se je vrijeme bilo već smirilo. Odmah budu ra¬ 
zapeta jedra, prova se okrene prema istoku, da se 
plovi prema obali. 

»Čitava smo tri stupnja sjeverno od Rta,« reče 
mynheer Kloots Filipu, dok su obojica stajala na 
mostu. »Upravo sam po položaju sunca izračunao 
na kojoj smo širini. Tu su, čini se, vrlo jake struje; 
vjetar se naglo smiruje, i morao bih se vrlo varati, 
ako se vrijeme ne promijeni«. 

Pred večer nastane tišina, a jaka struja stane 
ih nositi prema obali. 

»Kakav to šum čujemo?« reče Filip. »Zvuči kao 
daleka grmljavina«. 

»I ja sam ga razabrao,« doda mynheer Kloots. 
»Vi gore na jarbolu, vidite li možda zemlju?« 

»Da« reče Marsgasty iza stanke, pošto se po 
pletenim ljestvama popeo gore: »Sasvim ispred nas; 
niska pješčana obala i jako uzburkano more«. 

»Onda buka sigurno dolazi odande,« reče Kloots. 
»Mi sa ovom strujom naglo plovimo prema kopnu. 
Želio bih, da se digne vjetar«. 

Sunce se spustilo za obzor, a tišina je još uvijek 
vladala. »Schilling« je strujom bio tako naglo tjeran 
k obali, da se sad mogla vidjeti pržina, koja se 
gromkom tutnjavom lomila na obali. 

»Poznajete li obalu, pilote?« reče kapetan 
Schwiftenu, koji je stajao u blizini. 

»Dobro je poznajem,« doda Schwiften. Valovi 
su ovdje bar dvanaest hvati visoki. Za pola sata 
4 




50 — 


bit će naš dobri brod rastreskan u čačkalice, ako 
nam kakav vjetrić ne priskoči u pomoć«. 

I mali čovjek zahihoće, kao da mu se ništa ne 
čini veselijim od te misli. 

»Moramo spustiti čamce,« reče mynheer Kloots, 
koji više nije mogao zatajiti svoje zabrinutosti, 
prvome potčasniku. »Moramo kušati, možemo li 
brod istjerati iz struje. Izvadite užeta i spustite 
čamce, dotle ću ja sve javiti nadgledniku«. 

Mynheer van Stro om sjedio je u svoj veličini 
svojeg dostojanstva, a budući da je bila nedjelja, 
pokrio je glavu svojom najboljom vlasuljom. Kad se 
pojavio kapetan te mu javio neugodnu vijest, da se 
nalaze u vrlo opasnom položaju i da će se brod po 
svoj prilici za manje od pola sata razbiti, otskoči 
plašljivi nadglednik sa svog sjedala. 

»U pogibelji, mynheer Kloots?« propenta on; 
ta voda je glatka, a vjetar se slegnuo!« Ali opazivši 
u istom času, da ga je kapetan već ostavio, pojuri 
sa uzvikom: »Milostiva nebesa! On me je sama 
ostavio!« uza stepenice gore i primijeti na svoje 
grozno zaprepaštenje prugu bijele pjene od pržine, 
koja je gromkom tutnjavom udarala o obalu. »Myn- 
her van Stroom leažo je međutim na palubi, ko- 
smjesta ostaviti brod. Dopremite ovamo moj čamac 
— ja moram imati najveći čamac za službu časne 
kompanije, za papire i za sebe samoga«. 

»Bojim se, da vam ne mogu poslužiti, mynheer 
van Stroom,« odvrati Kloots, »naši će čamci jedva 
moći primiti svu momčad, a svakome je njegov 
život tako drag, kao vama vaš«. 

»Ali, mynheer, ja sam nadglednik kompanije. 
Ja vam nalažem, da želim imati čamac! Usudite se 
samo, da mi to uskratite!« 

»Ja se usuđujem, da vam to uskratim,« odvrati 
kapetan. »Samo tako naprijed, Hillebrant,« nastavi 
»Dobro, dobro,« doda mynheer van Stroom, 
koji je sad već izgubio svaku prisutnost duha; »vi- 

djet ćemo, gospodine — čim stignemo — — Bože, 
pomazi nam — — Mi smo izgubljeni-0 Go¬ 

spode! Gospode!« 

I s tim riječima htio je bezglavi nadglednik da 
pojuri dolje niza stepenice, ali u svojoj naglosti po¬ 
srne preko svežnja užeta te se svali, kako je bio 
dug i širok, na zemlju, a kod toga mu vlasulja od¬ 
leti s glave. 

»Ah, milosrdna nebesa! Gdje sam? Pomoć! 
Pomoć nadgledniku časne kompanije!« 

»Stanite, vi tamo u čamcima,« poviče mynheer 
Kloots, »nemamo više vremena; brzo, Filipe, do¬ 
nesite dolje kompas! Za pet časa ne smije nas više 
biti na »Schillingu!« 

Šum pržine postao je sada tako bijesan, da se 
samo teško moglo razabirati naloge kapetana. Myn- 
heer van Stroom ležao je međutim na palubi, ko¬ 
prcao se, tukao nogama i dozivao u pomoć. 

»Sa obale duva lagani vjetrić,« reče Filip ispru¬ 
živši ruku. 

»Imate pravo. No momci, budite razboriti. 
Imamo još nade, da ćemo spasiti brod, ako se vjetar 
pojača«. 

»Sad plovimo opet vodom,« reče Filip. 

»Da; mislim, da ćemo moći spasiti brod,« 5oda 
kapetan. »Samo tako naprijed, Hillebrant,« nastavi 
okrenut prema prvom potčasniku, koji se nalazio 
na krmilu. »Sad se od pržine udaljujemo. Kad bi 
taj vjetrić potrajao još samo deset časaka«. 

Vjetar prestane, a »Schilling«, koji se udaljio 
od obale, dođe opet u zavjetrinu. Tad ga opet za- 
nese prema pržini, dok se vjetar napokon opet ne 
pojača i brod stane ploviti u more. Kapetan pozove 
momčad iz čamaca. Pokupe mynheera van Stroom, 
zajedno s njegovom vlasuljom i za manje nego jedan 
sat bio je »Schilling« izvan opasnosti. 

»Sad možemo dignuti čamce,« reče mynheer 

Kloots; »ali prije nego legnemo, zahvalit ćemo svi 
Bogu za naš spas«. 

U noći otplovio je »Schiling« dvadeset milja u 
debelo more i plovio prema jugu. Predvečer slije¬ 
dećega dana opet se vjetar slegnuo i nastane gotovo 
potpuna tišina. 

»Sunce zapada crveno,« reče Hillebrant kape- 
tanu, koji je s Filipom stajao na mostu. »Morao bih 
se vrlo varati, ako se još prije jutra ne podigne 

vjetar«. . 

»To i ja mislim,« odvrati mynheer Kloots. »Ču¬ 
dnovato, da se ne sastajemo ni s jednim brodom 
flote. I oni svi morali su biti nagnani ovamo«. 

U tom času mogla se razabrati zbunjena buka 
s mjesta, gdje su se mornari bili skupili u hrpu. 
Moglo se vidjeti, da su svi gledali preko ograde 
svojega broda. 

»Brod! Ah da, ipak je brod!« orilo se ne¬ 
koliko glasova. 

»Vama se čini, da vidite brod,« reče ochwiiten, 
dolazeći na most; »hi! hi! a gdje?« 

»Tamo, vani u noći!« doda drugi pilot poka¬ 
zujući na najtamniji dio nebeskog svoda, jer je sunce 
već bilo zašlo. 

Kapetan, Hillebrant i Filip okrenu svoj pogled 
prema označenom mjestu i pričini im se, da oni 
razbiru nešto kao brod. Malo pomalo činilo se, da 
se tama razbija i da blijeda, široka munja obasjava 
onaj dio neba. Na vodi nije se osjećao m dašak 
vjetra — more je bilo glatko kao zrcalo, a brod se 
sve sigurnije približavao, dok se napokon moglo 
točno razabrati njegovo korito, jarboli i lantine. Ova 
tri čovjeka gledala su tamo, trli su si oči, pa su 
jedva mogli da vjeruju svojim sjetilima. U sredim 
blijede svjetlosti, koja se dizala otprilike petnaest 
stupnjeva iznad horizonta, neke tri milje daleko od 
njih, nalazio se doista velik brod, ali se činilo, da se 
usprkos potpune tišine bori s jakim južnjakom, jer se 

čas dizao nad mirnu pučinu, a čas opet spuštao te 
se ponovno uspravljao. Samo se polagano po moru 
naprijed kretao, i ako se činilo, da ga snaga južnjaka 
tjera naglo naprijed te je svakim časom postajao 
sve jasniji oku. Napokon se moglo vidjeti, kako 
krstari, i dok se to događalo, došao je tako blizu 
»Schillingu«, da se moglo razabirati ljude na palubi. 
Voda je šumjela sa strana, čuo se prodirni zvuk 
krmilareve sviralice, pucketanje dasaka na brodu i 
škripa jarbola. Ali nato pojača se tmina i za neko¬ 
liko sekunda bilo je broda netragom nestalo. 

»Bože na nebesima!« usklikne mynheer Kloots. 
Filip osjeti neku ruku na svome ramenu, a ledena 
zima prostruji mu cijelim tijelom. On se okrene i 
sukobi svoj pogled s jedinim okom Schwiftena, koji 
mu zakrešti u uho: 

»Filip Vanderdecken, to je bio »Ukleti Ho- 
landez«. 






GLAVA ČETVRTA. 

Brodolom »Schillinga«. 

Nenadani mrak, koji je nastao iza blijede svjet¬ 
losti, učinio je, da su se začuđenoj momčadi na 
»Schillingu« svi predmeti pričinjali samo još neodre- 
đenijima. Neko se vrijeme na brodu nije čuo nijedan 
glas. Jedni su još uvijek upirali svoj pogled u mjesto, 
gdje je priviđenja nestalo, a drugi su se okrenuli 
puni tmurnih, zlokobnih misli. Hillebrant prekine 
prvi šutnju; on je gledao prema istoku i potresao 
se, jer je tamo opazio svjetlost. U isti čas pograbi 
Filipa za mišice i uskliikne: »Što je to?« 

»Samo mjesec, koji se diže nad oblake,« doda 
žalosno Filip. 

»To priznajem!« primjeti mynheer Kloots tarući 
oznojeno čelo. »Ja sam prije često slušao o tome, 
ali sam se uvijek samo smijao«. 

Filip ostane nijem. Uvjeren o istini te pojave i 
dobro osjećajući, koliko on ima udjela kod toga, 
pričinjao se sam sebi nekim zločincem. 

Mjesec se je sad uzdignuo nad oblake i raz¬ 
lijevao svoje blagu blijedu svijetlost po uspavanom 
oceanu. Kao gonjen nekim zajedničkim nagonom 
svaki je okretao oči prema onome mjestu, gdje se 
posljednji put vidjela neobična pojava. 

Sve je bilo mirno. Vladala je mrtva tišina. 

Otkad se pojavio sablasni brod, pilot se Schwi- 
ften bez prekida zadržavao na kapetanovom mostu. 
On se sad polagano približi kapetanu, ogleda se i 
reče: »Mynheer Kloots, kao pilot ovoga broda mo¬ 
ram vam reći, da možete biti spremni na jako ne¬ 
vrijeme«. 

»Nevrijeme?« odvrati kapetan, »a zašto?« 

»Da, nevrijeme. Nikad se nijedan brod nije sa 
— sa onim, što smo ga upravo vidjeli, sastao, a da 
nije doskora zatim zapao u kakovu nevolju. Već 
samo ime Vanderdecken ne nosi blagoslova. Hi! hi!« 

Filip je htio da odgovori na ovu porugu, ali je 
osjećao, da nije sposoban. Jezik mu je bio zavezan. 

»Što ima kne Vanderdeaken s time posla?« 
upita Kloots. 

»Nijeste li nikad čuli za tu stvar? Kapetan 
broda, koji nam se upravo ukazao, neki je Vander¬ 
decken. On je »Ukleti Holandez«.« 

»Otkud vi to znate, pilote?« 

»No, ja to znam, a znao bih još mnogo više, kad 
bih htio da kažem,« odgovori Schwiften. »Ali ne 
mari, ja sam vas upozorio na nevrijeme i time sam 
izvršio svoju dužnost«. 

Uz te riječi spusti se Schwiften s mosta niz 
stepenice. 

»Svemogući Bože! Još me nikad u životu nije 
ništa tako zbunilo i prestrašilo kao to!« usklikne 
kapetan. »Mislio sam, da je vrijeme čudesa prošlo, 
i držao sam, da smo u sadašnje vrijeme prepušteni 
svojim vlastitim naporima, ne dobivajući drugih opo¬ 
mena nego one, koje nam daje izgled neba«. 

»Sad nas i ono opominje,« doda Hillebrant. 
»Pogledajte samo, kako se onaj sloj oblaka u po¬ 
sljednjih pet časaka uzdignuo! Mjesec mu je doduše 
izmaknuo, ali će ga za čas opet dostići. A gledajte 
tamo na sjeverozapadu zasjala je munja!« 

Filip više nije razabrao posljednjih riječi pot- 
časriika. On se požuri u svoju kabinu, da se bar 
donekle oporavi od groznoga uzbuđenja, u koje ga 
je dovela pojava sablasne lađe, na kojoj je znao, da 
se nalazi njegov otac. Sakrivši lice u pokrivač svo¬ 
jega kreveta molio je dugo i pobožno, dok mu se 
nije opet povratila njegova obična srčanost i dok se 

nije toliko sabrao, da je s mirom i junaštvom mu¬ 
čenika mogao gledati pogibelji u oči. 

Filip nije ostao dolje dulje od pola sata. Ali 
kakova je promjena bila nastala, kad se opet po¬ 
javio na palubi! Pred kratak je čas još lebdio mjesec 
u blagoj ljepoti nad Tihim Oceanom ;sad je bilo sve 
tamno. More lomilo se u kratkim, zapjenjenim va¬ 
lovima. Manja i gornja jedra bila su naduta, a brod 
je naglo sjekao more. Vjetar je javljao svojim grče¬ 
vitim udarcima i ljutitim ujanjem gotovo prejasno, 
da se je njegov bijes probudio i da sad skuplja svu 
svoju snagu, da izvrši svoje djelo razaranja. Mornari 
bili su još uvijek zaposleni zamatanjem jedara, ali 
su svoj posao vršili mrko i nevoljko. Što je njima 
pilot Schwiften kazao, toga Filip nije znao, ali on 
je opazio, da mu se uklanjaju s puta i da ga gledaju 
bijesnim pogledima. Južnjak postajao je svakim ča¬ 
som jači; sumporna munja preleti koso preko ne¬ 
beskog svoda, a grom zatutnji svom snagom. Sva 
jedra na brodu, osim letnoga jedra, bila su sad zavi¬ 
jena, a Schilling« je letio gonjen vjetrom prema jugu. 
More je šumjelo, valovi se pjenili, kiša je lijevala 
kroz tamnu noć, a mornari potražili su sklonište 
pod šancem. 

Bila je to beskonačno duga, strašna noć. Činilo 
se, kao da dan uopće ne će više nikad svanuti. 
Malo po malo prijeđe crni mrak u mrku, mračnu 
maglu. To je bio novi dan. Ljudi se zgledaju, ali u 
svojim pogledima nijesu nalazili utjehe. Nije bilo ni¬ 
jednoga lica, u kojem bi se mogao opaziti bilo naj¬ 
manji tračak nade. 

More je sada bacalo valove poput brda i ne¬ 
koliko je puta zabacilo brod natrag. Kloots nalazio 
se upravo u kućici kod kompasa, a Hillebrant stajao 
je s Filipom kod kormila, kad li se visok val popne 
preko ograde te se neodoljivom snagom razlije 
krčeći si put preko palube. Kapetana i prvog pot- 
časnika ponese voda sa sobom i baci ih groznom 

snagom, da su gotovo izgubili svijest, prema šancu, 
a kućica za kompas skrši se na komade. Nitko ne 
pođe prema krmilu. Brod se nagne, valovi navale 
u nj, a glavni se jarbol sruši preko broda. Sve se 
nalazilo u najvećoj zabuni. Kapetan Kloots ležao je 
bez svijesti, a samo s teškom mukom mogao je Fi¬ 
lip, koji se, kad su valovi navalili, još u pravi čas 
prihvatio za užeta, nagovoriti dva mornara, da mu 
pomognu odnijeti kapetana na zaštićeno mjesto. 
Hillebrant je slomio desnu ruku, a i inače bio je 
ozlijeđen. Njega polože zasad pokraj kapetana. 

Filip Vanderdecken nije još bio iskusan po¬ 
morac, ali je ipak imao neki moralni utjecaj na 
mornare, da su se, iako nevoljko, pokorili njegovom 
nalogu i očistili brod od komada jarbola. Za pola 
sata bio je posao gotov. Iza toga posla prihvatila 
su se dva najbolja mornara kormila, pa je »Schilling« 
ponovno stao da juri pred olujom. Ali gdje se na¬ 
lazio u to vrijeme razaranja mynheer van Stroom? 
On se duboko zavukao pod pokrivač na svome kre¬ 
vetu, drhtao je na cijelom tijelu i zakleo se svečano, 
ako njegova noga ikad još stupi na kopno, da ga 
ne će sve kompanije svijeta natjerati, da povjeri 
svoje skupocjeno tijelo slanoj vodi. 

I ako su se uostalom mornari neko vrijeme po¬ 
koravali Filipovim zapovijedima, vidjelo se ipak 
kako se razgovaraju s jednookim pilotom; oni su 
s njime održali dogovor od četvrt sata i ostavili su 
onda svi zajedno, osim one dvojice na krmilu, pa¬ 
lubu. Uzrok, zašto su to učinili, bio je doskora jasan. 
Više njih vrati se sa vrčevima punim rakije, koju 
su si pribavili prodrijevši rupu u spremište za rakiju. 
Filip je nagovarao ljude, neka se ne napiju, ali 
uzalud. Pa i oni, koji su bili na krmilu, nijesu otklo¬ 
nili ponuđeno im piće, a nije dugo potrajalo, kad je 
njihanje broda navijestilo, kakovo je djelovanje iz¬ 
vela rakija. Filip je vidio, da je njihov položaj očajan. 

Sivo svijetlo dana ponovno se uklonilo mraku, 
a prizor je postao još potresnijim. Južnjak se sad 

popeo na vrh svoje snage. Kiša je popustila, ali je 
vjetar užasno bijesnio, a pijani ljudi tako su korma- 
nili brodom, da su valovi navalili preko obadva 
dijela palube. Ali mornari su se smijali, pjevali i 
miješali svoje pjesme sa urlanjem južnjaka. 

Filip ije stajao čitavo vrijeme na palubi kod 
stepenica, koje su vodile na kapetanski most. »Kako 
je čudno,« pomisli on, »da sam još jedini ja sposoban 
za rad, te se čini, kao da sam određen da preživim 
taj strašni prizor! Bog neka mi oprosti, ali, kakogod 
sam bez koristi i bez moći, ipak u tom času stojim 
ovdje kao gospodar oluje, odijeljen od ljudi, koji su 
sa mnom, svojim neobičnim određenjem. Tako mora 
biti. Ja osjećam, da taj brodolom nije namijenjen 
meni. Moj život je posvećen, da mogu izvršiti svoj 
zavjet, kojim sam se zavjetovao nebesima. Ali vjetar 
sad više ne huči tako glasno, a voda nije više tako 
divlje uzburkana. Moje su slutnje možda nepravc, 
pa može još sve postati dobro. Neka dadu to ne¬ 
besa!« 

Filip je imao pravo, kad je mislio, da vjetar 
nije više tako jak i more da nije tako uzburkano. 
Brod je prošao prema jugu pokraj Tafelbaja te je 
promijenivši smjer zašao u krivi zaljev, gdje je do¬ 
nekle bio zaštićen od sile vjetrova i valova. Ali 
usprkos mirnijega mora, bili su valovi ipak još dosta 
jaki, da razbiju svaki brod, koji se u zaljevu pri¬ 
bližio obali. A »Schilling« tjerali su sad valovi 
prema obali. 

Iza nekih dvadeset minuta, otkad su ušli u 
zaljev, opazi Filip, da se cijelo more naokolo pre¬ 
tvorilo u zapjenjeni kotao i prije nego što je mogao, 
da se zamisli u to, udari brod tako jako u pijesak, 
da su se srušili još preostali jarboli na brodu. 

Lomljava jarbola, koji su se srušili, teško uda¬ 
ranje broda po pijesku, poradi čega su se mnoge 
grede otkinule, a napokon i navala valova, koji su 
se razlijevali po nesretnom brodu, sve je to zauzdalo 

viku i buku opijene čete. Za jednu minutu bude 
brod poprijeko bačen prema moru. Filip, koji se 
nalazio na strani vjetra, primi se za grede, odakle 
je na svoj užas opazio, kako su mynheer Kloots i 
Hillebrant potonuli u vodi, koja se sad uzdigla već 
nekoliko stopa nad ogradu, a nijedan od njih nije 
mogao ni pokušati, da se spasi. Tako se naglo do¬ 
gađala katastrofa. Oni su bili bez svake nade 
propali. 

Mornari pritekli su k dugome čamcu, jer se on 
jedini mogao upotrijebiti. I Filip se htio ukrcati, ali 
ga je odgurnula ta pijana družina, koja je uz nava¬ 
ljivanje valova odriješila užeta, na kojima je čamac 
visio. Težak val uzdigne lađu i ponese je preko 
palube na stranu zaljeva u razmjerno glatku vodu, 
ali ju usto i gotovo do vrha napuni vodom. Filip, 
koji se držao za ostatak glavnoga jarbola, gledao je 
zabrinutim pogledima iza njima te je vidio, kako se 
je čamac na zapjenjenoj pržimi uzdignuo, a onda ga 
u grotlu valova nestalo. Sve iz veće daljine orila 
se buka pijanih glasova, dok napokon nije mogao 
više ništa čuti. Napokon ugleda maleni čamac opet 
na vrhu jednoga ogromnoga vala, a zatim ga za 
uvijek nestane ispred njegovih očiju. Filip je znao, 
da mu jedina nada i spas ostaje još u tom, što je 
ostao kraj broda te se pokušao spasiti na jednom 
od otkinutih komada broda. Tad razabere s krme 
neki šum, koji ga potsjeti na to, da se mynheer 
Stroom nalazi još u svojoj kabini. Filip se provere 
od svoga jarbola prema stražnjem dijelu broda i 
dođe do kabine, gdje je našao nadglednika, koji se 
svom snagom smrtnoga straha prihvatio za stijenu 
broda. Filip ga nagovori, ali nije dobio odgovora. 
Onda pokuša, da ga makne s mjesta, ali nije bilo 
nikako moguće otkinuti ga od onoga dijela zida, 
kojega se bio prihvatio. 

Glasna buka i šum vode upute Filipa, da se 
je brod sad u sredini prodro. Prepuštajući samo 
preko volje jadnoga nadglednika njegovoj sudbini, 

pojuri na palubu, a čim se nalazio gore, prcvaljao 
se težak val preko krme broda, razbio je na mnogo 
dijelova, te je i našega junaka srušio u vodu. On 
pograbi jednu gredu s palube, a pržina stane ga 
nositi prema obali. Za par časaka nalazio se u bli¬ 
zini zemlje; ali sada se njegova potpora zadubi u 
pijesak, a val, koji ga je od nje odijelio, prisili ga, 
da u svojoj vlastitoj snazi potraži spasenje. On se 
dugo borio, ali premda je obala bila blizu, ipak 
Ilije nogama mogao zahvatiti morsko dno. Njegove 
su sile bile potpuno iscrpene i već se htio prepustiti 
svome udesu, kad li mu prispije pomoć, a da mu 
se više neočekivano nije mogla pružiti. Ali da 
svojim čitaocima objasnimo taj sretni slučaj, moramo 
se malo vratiti u našoj priči i ovdje ispripovjediti 
jednu smiješnu zgodu, koja se dogodila na palubi 
»Schillinga«. 


GLAVA PETA, 

Petar, kapetanov medvjed. 

Čim je razmaženi ali i smiješno kukavni nad¬ 
glednik van Stroom kod svojega dolaska na brod 
primio sve počasti, koje su se morale iskazati nje 
govoj velevažnoj osobi, te je kod toga po sjećao na 
Sku majmuna, koji je vidio svijet, te se vraća k 
svojim šumskim drugovima, uputio se, kako znamo 
odmah u svoju kabinu. Za neko vrijeme začuo se 
odande glas zvonca, koji je postajao sve jaci te se 
napokon izrodio u strašnu buku. 

»Što bi to moglo značiti?« zapita kapetan sto¬ 
jeći na provi izvadivši iz usta zemljanu lulicu, koja 
je uvijek gorjela. »Mynheer Vanderdecken, molim 
vas, pogledajte«. 

Filip se požuri na krmu, a kad je otvorio vrata 
kabine, imao i* što vidjeti. Na^letok klecao ,e na 
stolu i vukao je, odava|uci svo)im licem sve an 
znakove straha, uže na zvoncu, koje ) c vl ®’ el °. s 
stropa ove brodske sobice. Vlasulja pala mu je s 
glave, a na ćelavu tjemenu sjale su kaplje znoja, 
koji ga je od straha oblio. 

»što se dogodilo? Što se tu zbiva, mynheer?« 

upita Filip. . 

»što se zbiva?« zaviče prema njemu nadglednik 
prodirnim glasom izbuljivši oči. »Pozovite ljude 
s puškama! Brzo, nalažem vam! Zar ^ ovdje bu¬ 
dem zadavljen, rastrgan, proždrt? Za volju božju, 
ne buljite tako u me i učinite svoju dužnost. G1 
dajte, neman se već približava stolu! Jao meni.« 

Veoma začuđen nad tom kišom uzrujanih riječi 
pogleda Filip prema onoj strani, na koju je poka¬ 
zivao van Stroom, i vidi maloga medvjeda, koji se 
je sa smiješnim žarom igrao s nadglednikovom vla- 
suljom, bacao je šapama ovamo i onamo, katkad i 
svoju njušku u nju gurao te od velika zadovoljstva, 
kako se činilo, uz to mumljao. 

Isprva je Filipa donekle smela prisutnost te 
nespretne životinje, ali odmah reče, da se je ne 
smije pustiti da slobodno okolo hoda, ako je to 
opasno. Ali uto već dođe kapetan i učini kraj nje¬ 
govoj sumnji. 

»Što vam se desilo, mynheer van Stroom, da 
ste uzbunili čitavi brod?« upita Kloots. »Aha, ja 
već vidim, to je Petar«. On pođe k medvjedu, udari 
ga nogom i uzme mu vlasulju, »Hajd, Petre, tornjaj 
se napolje! Da si se odmah maknuo!« Tako izgura 
to rutavo stvorenje napolje i nastavi: »Mynheer 
van Stroom, vrlo žalim, da vam se to desilo, te ste 
se tako prestrašili. Tu je vaša vlasulja, sasvim je 
neoštećena, kako vidim. Ali zatvorite vrata, myn~ 
heer Vanderdecken, Petar bi se inače mogao vra¬ 
titi, jer on mene vrlo voli«. 

Čim je nadglednik vidio, da je osiguran od 
medvjeda, klizne dolje sa stola, izgladi svoje raš¬ 
čupano pokrivalo za glavu, namjesti ga, lupi 
svojom posrebrenom palicom po zemlji i reče bi¬ 
jesno službenim glasom: 

»Mynheer Kloots, što da o vama držim. Smije 
li se sa nadglednikom slavne kompanije postupati 
s ovakovim neuvažavanjem, kao što se to vi 
usuđujete činiti?« 

»Neuvažavanje? Postupati?« ponovi Kloots. 
»O ne, tu nema ništa takovo! Ta životinja je, kako 
ste vidjeli, dobro pripitomljen, sasvim nedužan 
medvjed, koji je i prema strancima vrlo pristojan. 
Ja sam ga se domogao, kad mu još nije bilo tri 
mjeseca, i on sve slijedi kao pas. Zabunom se do¬ 

godilo, da se nalazio ovdje. Mynheer Hillebrant, pot- 
časnik kriv je tome. Da životinja ne smeta kod di¬ 
zanja sidra, on ju je zatvorio u kabinu, a kasnije 
na nju zaboravio. Kako sam već kazao, vrlo mi je 
žao, što se to dogodilo, mynheer Stroom, i Petar 
ne će više dolaziti u kabinu, osim ako ga vi zaželite 
za društvo i ako biste se htjeli s njime igrati«. 

»Igrati se? S medvjedom? Ja, nadglednik kom¬ 
panije? Što vi mislite, mynheer Kloots? Ne, ne, 
tu zvijer morate smjesta baciti preko ograde broda! 
Ja vam to nalažem! Smjesta, kažem vam!« 

»Ne, pa ipak ne, mynheer,« odvrati kapetan. 
»Ja ne mogu životinju, koja me tako voli kao Petar, 
baciti u more«. 

»Onda ćete morati odgovarati kod kompanije, 
kojoj ću predati svoj izvještaj. To će imati poslje¬ 
dica, vrlo zlih posljedica. Vi ćete izgubiti službu i 
oduzet će vam vaša brodarina, mynheer Kloots«# 

»U mome ugovoru za službu ne stoji nigdje, da 
ne smijem imati na brodu živih životinja,« doda 
kapetan. 

Van Stroom se sad postavi u važnu pozu i 
progovori: »Vaše držanje jasno vam je propisano u 
zakonima kompanije. Prema tomu vam je dužnost, 
da rijetke istočne životinje, kao lavove, tigrove, 
slonove i druge primate na brod, ako ih guverneri 
ili faktori šalju okrunjenim glavama, ali na svoju 
ruku držati na brodu ovakovo zvjerinje, najstrože 
je zabranjeno kapetanima kompanije, ^ te se to 
smatra zabranjenom privatnom trgovinom i kao 
takovo se i kažnjava«. 

»Svojega medvjeda imam za zabavu, a ne na 
prodaju,« odvrati Kloots mirno. 

»Bilo tome kako mu drago,« zapovjedi van 
Stroom, »on mora smjesta biti uklonjen, ili ćete 
petrpjeti posljedice zato, kapetane, najgore po¬ 
sljedice!« 

Kloots se nije dao zastrašiti od toga žitčljivog 
čovječuljka, nego reče: »Dobro je, mynheer van 
Stroom, onda ćemo opet spustiti sidro te stvar 
odmah na kopnu izravnati. Ako slavna kompanija 
odluči, da medvjed mora ostaviti brod, no, onda 
mora tako i biti, te će se Petar rastati od svojega 
gospodara; samo vas u tom slučaju, upozoravam, 
mynheer, da će nam onda izostati zaštita ostalih 
brodova, te ćemo morati poći sami van na otvo¬ 
reno more«. 

Taj prijedlog je odmah nešto snizio visoki ton 
nadglednika; strah pred pustim morem bio je veći 
od straha pred medvjedom, te on reče plašljivo: 
»Ja ne ću da budem prestrog, mynheer Kloots: neka 
se životinja dobro pričvrsti lancem, da mi nikako 
ne dolazi na put, pa neka do daljnjega ostane na 
brodu«. 

Kapetan pristane, ali reče pred vratima Fi¬ 
lipu, koji je s njima ostavio kabinu: »Ako mi kom¬ 
panija šalje na brod majmuna, mogu zacijelo da 
imam i jednoga medvjeda na lađi«. 

Ta dosjetka tako se svidi svojemu začetniku, 
da se je još neko vrijeme moglo vidjeti, kako se 
kroz oblake dima iz svoje lule zadovoljno smješka. 

Neko vrijeme iza toga desila se malo ozbilj¬ 
nija zgoda s medvjedom, kojega je jedan dobro¬ 
ćudni mornar ne misleći na zabranu odriješio sa 
lanca. Bila je tišina, a mynheer Kloots stajao je 
upravo kraj Hillebranta i razgovarao s njime, kad 
li se s krme razliježe jaka buka. 

»Šta se to dogodilo?« zapita kapetan. »Je li 
naš nadglednik poludio? Puca i grmi tamo preko, 
kao da hoće razrušiti cijelu kabinu!« 

U taj čas dojuri na palubu sluga van Stroomov 
vičući: »Mynheer Kloots! Žurno! Žurno! Pomozite 
mome gospodaru! On pogibe! Medvjed! Medvjed!« 

»Medvjed? Moj Petar? Pa što je to?« upita 

Kloots. »Zar se životinja otkinula? Idem dolje, da 
vidim!« 

Ali prije nego je kapetan stignuo do kabine, 
doleti preda nj obučen u samu košulju nadglednik 
te poviče bez duše: »U pomoć! U pomoć za ime 
božje! Napade me, ubija me, proždrijet će me!« 
S tim riječima otrči na provu, te pokuša da se u 
smrtnom strahu popne uz užeta na jarbolu. 

Kad je sad kapetan došao u državnu kabinu 
nadglednikovu, opazi, da je Petar tamo grozno 
gospodario. Tapete bile su dijelom sa stijena strg- 
nute, kutije s vlasuljama ležale su skrhane na 
zemlji, pokraj njih bile su dvije ogromne vi as ulje 
s uvojcima, a po njima krhotine razbijenih lonaca i 
komadi meda, koji je medvjed lakomo lizao. 

To se dogodilo tako: Dok je brod bio u Tafel- 
baju usidren, uzeo je van Stroom, koji je vrlo volio 
slatkiše, priličnu množinu meda u zamjenu od Ho- 
tentota, koji su ga bili sabrali u šumi. Med je bio 
spremljen u zemljane lonce, a brižni sluga odredio 
im je mjesto u ormarima, da ih njegov gospodar na 
daljnjem putovanju ima uvijek pri ruci. Tada se do¬ 
godi, da je sluga, jer je bila nedjelja, izvadio iz jed¬ 
noga od ormara vlasulju s uvojcima, te je zaboravio 
zatvoriti ormar, tako, da je medvjed, koji je slu¬ 
čajno prolazio kraj otvorenih vrata kabine, osjetio 
jak miris meda. Pa ako je nadglednik toliko uživao 
u medu, Petar je uživao još više: slijedeći siguran 
trag svoga nosa, dođe do otvorena ormara, izbaci 
iz njega zemljane lonce, razbije ih i oplijeni, zatim 
je tražio po kutijama za vla'sulje još više od toga 
slatkog jela, a kad je vidio, da je prevaren, htio 
je već da provali u Stroomovu komoru za spa¬ 
vanje, ali mu sluga pred nosom zatvori vrata. 
Petar još uvijek nije bio sit meda. On navali na 
drugi ormar, razgrebe i razbije vrata, a kad ga je 
sluga htio otjerati, postavi se na stražnje noge, 
pokaže mu u otvorenim raljama dva reda jakih 
5 

zubi, te učini, kao da će na nj navaliti, tako, da 
je prestrašeni sluga izmaknuo i potrčao na palubu 
po pomoć. Dok se tako medvjed nesmetano po 
drugi put gostio, opazi nadglednik, da je zgodan 
čas, da i on pobjegne iz svoga kreveta, te odjuri, 
kako smo već rekli, glavom bez obzira prema 
užetima jarbola. 

Mynheer Kloots zateče svojega Petra usred 
gozbe, veoma ga izgrdi, lupi ga, štoviše, nekoliko 
puta nogom, ali Petar nije zato mario, nego je pače 
nevoljko mumljao radi te smetnje. Tad mu kapetan 
počne govoriti blagim glasom, kao da govori raz¬ 
maženu djetetu: »Što se mene tiče, gazda Petre, 
neka ti je prijatan taj med, ali to će tebi naško¬ 
diti. Sad ćeš morati da odeš s broda; jer se nad¬ 
glednik sad može s pravom na te potužiti, a ja te 
ne ću nikako moći obraniti«. 

Kad je tako dirljivim riječima uputio medu, 
ostavi Kloots kabinu i potraži nadglednika, koji je 
još uvijek uzrujan razgovarao s nekoliko mornara, 
dok je vjetar, koji se međutim probudio, strujao 
preko njegove ćelave glave i tresao širokom ko¬ 
šuljom, koja je pokrivala njegovu jadnu pojavu. 

»Vrlo mi je žao, što se to dogodilo, mynheer 
van Stroom,« reče kapetan ovaj puta s većim sa¬ 
žaljenjem nego prvi puta. »Medvjeda moramo sada 
doista ukloniti,« doda uzdahnuvši duboko. 

»Dobro, dobro,« odvrati onaj u košulji, »taj ne¬ 
čuveni slučaj mora se podastrijeti časnoj kompaniji. 
Život njezina činovnika ne smije se izlagati glupo¬ 
stima jednoga pomorskog kapetana. Malo je manj¬ 
kalo, pa bi me ta bijesna zvijer bila rastrgala na 
komade«. 

»To nikako,« odvrati Kloots. »Životinja nije 
htjela da na vas navali, ta ona je pitoma kao pse- 
tance; željela je samo vaš med. Njega je medvjed 
svojim instiktom nanjušio, pa ga ni ja sam nijesam 
mogao od njega otkinuti. Priroda je priroda, a u 

/ivolinji je ona najjača. Ali dođite sa mnom u moju 
kabinu, mynheer, dok Petra opet pri vežu na lanac; 
on ne će nikada više slobodno hodati unaokolo, 
za to možete biti sigurni«. 

Tome se pozivu odazove nadglednik bez pri¬ 
govora, jer mu je već postajalo hladno, a osim toga 
bio si je svijestan, da njegov izgled vrlo loše pri¬ 
šla je k njegovu dostojanstvu. A momčad pođe pred 
medvjeda, te ga zatvori, iako su ga samo s teškom 
mukom mogli ukloniti s njegova razbojišta, gdje je 
silom htio, da još pojede ostatke meda, koji su 
se bili uhvatili u uvojke vlasulja. 

Petar je sad ostao privezan, sve dok se nije 
brodu dogodila ona strašna katastrofa, pa je Filip 
u općoj smetnji odriješio životinju, koja je puna 
straha nastojala, da se izbavi. To dobro djelo mo¬ 
ralo mu se naplatiti. U onoj krajnjoj nevolji, kad 
su ga, kako već znamo, u najbližoj blizini obale 
bile izdale sile te nije mogao da pliva dalje, osjetio 
je, da mu je nešto dotaknulo ruku. U smrtnoj borbi 
pograbi on to, te prihvati rukama krzno medvjeda, 
koji ga kroz uzburkane valove tako daleko odvuče, 
da je nogama stupio na čvrsti pijesak, ali se odmah 
i bez svijesti srušio na zemlju. Mokri medo strese 
sa sebe slanu vodu i otkasa, veseo sa svoje slo¬ 
bode, ravno prema unutarnjosti zemlje. 




GLAVA ŠESTA. 

Filip se vraća kući. Baština. Filipovo drugo 

putovanje. »Vrow Katharina« u plamenu. 

Kad se Filip probudio od besvjestice, koja se 
napokon bila pretvorila u dubok san, bilo je jutro 
dobrano odmaknuto. Probudila ga je bol, k oj a je 
potjecala otuda, što je ležao nekoliko sati izložen 
zrakama žarkoga sunca. On se trgne i opazi nad 
sobom lik jednoga visokog Hotentota, koji je, odje¬ 
ven samo u kabanicu od crnog ovčjeg runa, naslo¬ 
njen na koplje nijemo gledao u nj. Filip se naglo 
digne i stupi k urođeniku, koji je još uvijek stajao 
nepomično, ali bez ikakova znaka kakovih nepri 
jateljskih nakana. 

Filip je osjećao strašnu žeđu, pa je znakovima 
rastumačio divljaku, da želi piti. Hotentot mu dade 
znak, neka ga slijedi, te ga preko pješčanih brežu¬ 
ljaka odvede prema obali, gdje je naš junak opazio 
oko pedeset ljudi, koji su revno bili zaposleni sa¬ 
kupljanjem raznih predmeta s nasukanoga broda. 

Iz poštovanja, koje su ti ljudi iskazali Filipovu 
vodiču, vidjelo se, da je on bio poglavica, pa je 
Filip nakon nekoliko nerazumljivih rijeci divljakovih 
odmah dobio malo vode u jednoj kalabasi. 

I ako se Holandezi u ono vrijeme još nijesu 
dugo zaustavljali na Krtu, ipak se razvila vec pred 
mnogo godina među njima i urođenicima znatna 
trgovina kožom i ostalim afričkim produktima. Zato 
nisu brodovi bili ništa novo za Hotentote, a budući 
da se s divljacima postupalo dosad ljubazno, iska¬ 
zivali su se i oni uslužni prema Evropeicima. 

Filip im sad razloži, da želi biti odveden do 
mjesta, gdje se usidruju brodovi, a divljaci su pot¬ 
puno razumjeli njegov govor sa znakovima. Uda¬ 
ljenost je, kako je saznao, iznosila niti pola dana 
puta. Iza kratka razgovora s poglavicom pozove 
jedan od muškaraca našega junaka, da pođe za 
njim, jer će ga povesti do luke. Kad se dignuo, 
opazio je Filip u rpi razvalina broda svoj vlastiti 
kovčeg na žalu. On pohiti k njemu, uzme iz džepa 
ključ, otvori sanduk te sveže najpotrebnije iz njega 
u svežanj, a da kod toga nije zaboravio vrećice sa 
sjajnim guldenima. Nitko ga nije spriječio u njegovu 
poslu. On se još dobrano okrijepi mlijekom, koje 
mu je donijela jedna milosrdna Hotentotkinja, te 
pođe zatim za svojim vodičem. 

Pred večer stignu do bregova, odakle je Filip 
mogao da vidi Tafelbai i ono nekoliko kućica, koje 
su si tamo sagradili Holandezi. Na svoju veliku 
radost ugleda još osim toga u moru velik brod, koji 
je, kako je kod svojega dolaska na obali saznao, 
poslao do žala čamac, da skupi potrebnu hranu. 
On progovori s ljudima, reče im, tko je, ispripovjedi, 
kako je postrađao »Schilling« te iskaže želju, da 
pode s njima na brod. 

Časnik, koji je zapovijedao čamcem, bio je 
spreman, da povede sa sobom našega junaka te mu 
saopći, da putuju u domovinu. Filipovo srce zakuca 
glasno kod ove riječi. On bi i inače bio pošao na 
brod, ali sad se mogao nadati, da će ugledati svoju 
ženu prije, nego se ponovno ukrca, da slijedi svoju 
neobičnu sudbinu. On osjeti, da i njega očekuje još 
dijelak sreće, da treba da se u njegovu životu za¬ 
mjenjuje odricanje s mirom i da ga neprekidan lanac 
muka čeka sve do smrti. Kapetan broda primi ga 
prijazno, dopusti mu, da se besplatno odveze u 
Holandiju, i za tri mjeseca stigne Filip Vanđer- 
decken bez ikakovih znatnijih doživljaja na obalu 
Amsterdama. 

Sutradan iza svoga dolaska na kopno nađe se 
predvečer pred svojom kućicom u Neuzenu i nađe 
svoju Aminu, koja nije ništa slutila, u onoj tako 
dugo zatvorenoj sobi, koju si je bila izabrala za 
stanovanje. 

Ne ćemo da opisujemo sastanak obiju supruga; 
naši mladi čitaoci moći će već da pomisle, da je bio 
veseo i srdačan. Kad se slegla prva radost sastanka, 
upadne tek Filipu u oči, da mu je žena u crnini, te 
na svoje čudo začuje ,da je Arninin otac već tri mje¬ 
seca iza njegova odlaska nenadano umro. Uzrok 
njegove smrti bio je neobično čudan. Doktor Poots 
liječio je ženu jednoga siromašnog nadničara te 
zatim poslao njezinu mužu račun, koji je za nje¬ 
gove prilike bilo gotovo nemoguće naplatiti. Kad 
taj čovjek nije platio, pozvao je škrti liječnik u po¬ 
moć oblasti, ali je sudac uzeo u obzir prilike te je za¬ 
htjev snizio na polovicu; a i ta polovica trebala se 
otplaćivati u duljim razmacima. Čim je mynheer 
Poots saznao za ovu presudu, udari ga od bijesa i 
srdžbe kap, te se odmah sruši mrtav na zemlju. 
Amina doda k toj priči još i ovo, da je u kaputu 
svoga oca našla ključeve njegove radne sobe i 
sanduka za novce, ali da nije otvorila ni jedno ni 
drugo, jer je htjela sačekati dolazak svoga muža. 

Slijedećeg jutra pretraže njih dvoje sobu po¬ 
kojnikovu. Bila je napunjena bezbrojem bočica » 
posuda. Što se Amini činilo potrebnim, otpremi u 
drugu sobu, a sve ostalo pobačaju. 

Zatim su pregledali željezni sanduk. Činilo se, 
da se u njem tek malo što nalazi, jer je bio velik 
i dubok, a pričinjao se gotovo praznim. Ali kad je 
Filip zagrabio na dno, namjeri se na trideset ili 
četrdeset malenih vrećica, u kojima su se mjesto 
srebrnih guldena nalazili sami zlatnici. Tu se nala¬ 
zila tek jedna jedina velika vreća sa srebrenjacima. 
Ali sad otkriju još nekoliko malenih kutijica i za^ 
motaka, u kojima kod otvaranja nađu dijamante i 

drugo skupocjeno kamenje. Dok je tako zajedno 
ležalo, sačinjavalo je to prilično blago. 

»Moja draga Amino, ti si mi doista donijela 
vrlo neočekivan miraz,« reče Filip. 

»To možeš da rečeš, da je neočekivan,« doda 
Amina. »Te je dijamante i dragocjenosti moj otac 
sigurno iz Egipta sa sobom donio; pa ipak, kako 
smo siromašno živjeli, sve dok nijesmo došli u ovaj 
stan!« 

»Ali meni je najteže da shvatim to,« reče njezin 
muž kimajući glavom, »kako je tvoj otac kraj svega 
svojega bogatstva, od čovjeka, kakav je taj siro¬ 
mašni nadničar, mogao da traži tako pretjeranu 
svotu novca! Ali, sad ga nema više,« doda, kao 
da se želi ispričati, »a o mrtvima treba da se go¬ 
vori samo dobro!« 

Oni polože zatim opet sve natrag u sanduk, za¬ 
ključaju ga i ostave sobu. 

»Ja sam bogat čovjek,« mislio je Filip, kad se 
našao sam; »ali što mi koristi sve moje blago? 
Mogao bih kupiti brod i sam biti na njemu ka¬ 
petan; ali, ne bi li i taj brod propao? Naravno, to 
nije nikakva potrebna posljedica, ali sve moguć¬ 
nosti govore tome u prilog. Zato ne ću da imam 
svoj vlastiti brod. A je li pravo, da s takovim osje¬ 
ćajima plovim na lađama drugih ljudi? To ne znam; 
ali sigurno je tek to, da ja moram izvršiti dužnost 
i da životi nas sviju stoje u rukama jedne dobro¬ 
stive providnosti, koja nas onda odaziva, kad se 
to u njenu vijeću zaključilo«. 

Filip učini snijeista velike promjene u svojem 
gospodarstvu. On najmi dvije služavke, dade sobe 
bolje urediti, te nije štedio nikakovih izdataka, u 
koliko se to ticalo udobnosti njegove žene. 

Iza nekog vremena upravi pismo Istočno-in- 
dijiskom Društvu u Amsterdamu, pitajući, može li 
početkom zime opet dobiti kakovo namještenje 
na brodu, koji putuje u Indiju. Smjesta dobije od- 

govor, da mu je Društvo pribavilo mjesto prvoga 
potćasnika na brodu »Vrow Katharina«, te da je 
spremno povjeriti mu kod slijedećeg putovanja za¬ 
povjedništvo nad jednim od svojih brodova. 

Brzo nestane ljeta, a podikraj jeseni primi Filip 
pismeni poziv, da što prije dođe na svoj brod. 

»Ja ne znam, kako je to,« reče Filip u pred¬ 
večerje svojega odlaska Amini, »ali nije mi tako, 
kao posljednji puta, jer me ne plaši nikakova zla 
slutnja«., 

»Ni mene,« doda Amina, »pa ipak mi je, kao 
da ćeš dugo izostati, Filipe, a to je velika muka za 
brižnu ženu?« 

»Imaš pravo, ali-« 

»Da, ja znam, to je tvoja dužnost i ti moraš 
ići,« odvrati Amina, sakrivajući svoje lice na nje¬ 
gove grudi. 

Slijedećeg dana oprosti se sa svojom ženom, 
koja se sada mnogo junačnije vladala nego kod nji¬ 
hova prvog rastanka. 

»Sve je propalo, samo se on spasio,« mišljaše 
Amina. »Moje mi srce kazuje, da će mi se vratiti. 
Bože na nebesima, neka se vrši volja tvoja!« 

Filip doskora prispije opet u glavni grad. Pošto 
si je nakupovao mnogo stvari, za koje je držao, da 
su rnu potrebne za slučaj gotovo sigurne nesreće, 
ukrca se na brod »Vrow Katharina,« koji je bio 
usidren i spreman za putovanje. 

Filip se još nije dugo nalazio na brodu, kad 
li otkrije, da putovanje baš ne će biti vrlo povoljno, 
jer prvo, »Vrow Katharina« bio je vrlo star, loše 
građen brod, a drugo imao je nalog, da jedan odred 
vojnika preveze na Ceylon i Javu, da dopuni vojsku 
na tim mjestima. Prostor na brodu bio je dolaskom 
vojnika najneugodnije stisnut. Upravo se ukrcavala 
vojska, kad se Filip prijavi na brodu, te su neko¬ 
liko minuta bile palube tako nakrcane, da se jedva 
moglo micati. Naš junak, koji još nije govorio s ka¬ 

pelanom, nastupi smjesta svoju službu, koju je po¬ 
radi svoje marljivosti za pređašnjega putovanja od 
kuće i kući mnogo bolje naučio, nego što bi se moglo 
vjerovati. 

Slijedećeg jutra, kad je Filip upravo nadgledao 
spremanje konopa i jedara na brodu, prispije ka¬ 
petan, preskoči preko mosta, koji je spajao obalu 
s brodom, na brod, te najprije potrči prema veli¬ 
kome jarbolu, zagrli ga obim rukama, premda je na 
njemu bilo mnogo boja, koje je zamastilo sukno 
njegova kaputa. 

»Oh, moja draga »Vrow,« moja Katharino!« 
uskliknu on, »kako ti je? Radujem se, što te opet 
vidim! Tebi je, nadam se, bilo uvijek dobro? Na¬ 
ravno, da ti se ne će svidjeti, što si na takav način 
uprljana, ali sutra ćeš već opet biti ljepša«. 

Ime tomu čovjeku, koji se je kao kakav luđak 
razgovarao sa svojim brodom kao s čovjekom, bilo 
je Vilim Barentz, To bijaše mlad čovjek od manje 
nego trideset godina, niska stasa i pravilnih, po¬ 
nešto ženskih crta lica. 

Filip mu se predstavi ie mu saopći, u kakovu 
se svojstvu nalazi na brodu. 

»Ah, vi ste prvi potčasnik »Vrow Katharine«. 
Onda ste sretan čovjek. Uz kapelana ima prvi pot¬ 
časnik ovoga broda najizamjerniji položaj na svi¬ 
jetu«. . 

»Svakako ne zbog njezine ljepote,« izmakne 
Filipu, ali se brzo popravi: »Ona sigurno imade 
drugih dobrih svojstava«. 

»Ne radi njezine ljepote? Ej, gospodine, ja vam 
velim, da je ona najljepši brod nesamo u holande- 
skoj, nego i engleskoj i portugalskoj mornarici. Sad 
svakako još ne možete to prosuditi, ali ja vas uvje¬ 
ravam, da osim toga, što je to najljepši brod, po¬ 
sjeduje i sva najbolja svojstva pod suncem«. 

»To mi je drago čuti,« doda Filip, »ja u tom 
nalazim odmah i dokaz, da se ne smije ništa pro- 

suđivati po vanjštini. Ali, nije li taj brod već veoma 
star?« 

»Star? Nema mu više od osamdeset i dvije 
godine — upravo je u svojem mladenačkom cvijetu. 
Strpite se samo, premili moj, dok ga ugledate, kako 
pleše po vodi; ja vam jamčim, da ćete onda cijeli 
dan govoriti samo, kako je on odličan. Ne sum¬ 
njam ni o tom, da ćemo zajedno provesti vrlo 
ugodno vrijeme«. 

Čim je slijedećeg dana jutro osvanulo, odjedri 
cijela flota, te se živo kretala niz Zuidersee. Ali 
još nije bila prevalila mnogo puta, a već je »Vrow 
Katharina« zaostala za jednu ili dvije milje. Myn- 
heer Barentz krivio je one, koji su postavili jedra 
i krmilare, koji su se neprestano morali mije¬ 
njati. Ukratko, svi su drugi nosili krivnju, samo ne 
njegova draga »Vrow Katharina«. Ali tu nije bilo 
pomoći; ona je zaostala, te se pokazala kao naj¬ 
slabija jedrilica cijele flote. 

»Mynheer Vanderdecken,« reče napokon ka¬ 
petan, »Vrow« nije tako brza na vjetru, to moram 
priznati. Uostalom, rijetki su brodovi, koji se mogu 
održati na vjetru. Ali ja vam moram reći, da ni u 
kojoj drugoj točki jedrenja nije nikoji brod dorastao 
»Vrow Katharini««. 

»A osim toga,« doda Filip, koji je opazio, kako 
ta stvar kapetana boli, »mi imamo težak teret i 
mnogo vojske na brodu«. 

»No vidite, to je pravo,« reče zadovoljno 

kapetan. ’ 

Kad je flota ostavila iza sebe prudove, te došla 
u sam vjetar, dokazala je »Vrow Katharina,« da 
pače još polaganije plovi nego prije. 

»Dok smo tako u samom vjetru,« primijeti 
mynheer Barentz, »ne drži se »Vrow« baš najbolje; 
ali ako samo malo okrenemo, vidjet ćete, kako će 
cijeloj floti pokazati leđa. Ona je doista lijep brod, 
mynheer Vanderdecken. Nije li to možda istina?« 

»Vrlo lijep prostran brod,« doda Filip, a to je 
bilo sve, što je mogao da mirne savjesti reče. 

Flota je plovila dalje, sad uz vjetar, sad bez 
njega; ali s koje god strane vjetar dolazio, »Vrow 
Katharina« je neprestano zaostajala, te se iza za¬ 
laska sunca morala cijela flota zaustaviti, da je i 
ta spora gospođa može stignuti. Pa ipak je kapetan 
i dalje tvrdio, da je pravac vjetra, u kojem se upravo 
nalazi, jedini, kojemu »Vrow Katharina« nije do¬ 
rasla. Ali ostali nijesu bili slijepi, a admiral, koji 
nije htio da se putovanje poradi sporosti jedne je¬ 
dine lađe previše zategne, odluči da dobru »Vrow« 
prepusti samu sebi, čim obiđu Rt. 

Ali takova je okrutnost bila sasvim nepotrebna, 
jer je jak južnjak raspršio cijelu flotu, a drugoga se 
dana našla dobra »Vrow Katharina«. sama, e se 
borila sa velikim valovima. Brod bijaše probijen, 
da su sisaljke morale neprestano raditi, a pred juz- 
njakom se isto tako nagibao, kao da su mu raza¬ 
peta sva jedra. Nevrijeme potrajalo je cijelu nedjelju 
dana, a svakog je dana položaj »Vrow Katharme« 
bio sve gori. Opterećena sa stotinu i pedeset voj¬ 
nika, nakrcana množinom zalihe, stenjala je i mu- 
čila se, dok se je cijelo more preko nje prelijevalo, 
te su mornari kod sisaljka jedva mogli da ustraju 
kod svoga posla. Filip se naprezao, što ,e vise 
mogao, učvršćivao je, gdje je što popustilo, poticao 
je izmorenu momčad, te je vrlo malo dolazio u dodir 
sa kapetanom, koji nije bio nikakav pomorac. 

»No,« reče kapetan, koji se čvrsto držao za 
jednu gredu, »ja mislim da ćete priznati da se dobro 
opire južnjaku — ili možda ne ćete? Kako se negdj 
oni jadnici u drugim brodovima n pu ! He! Mynheer 
Vanderdecken, ovaj puta smo mi dobro izmaknu 
naprijed; oni su sigurno vrlo mnogo za nama za¬ 
ostali. Ne mislite li vi tako?« 

»Tu se ne može ništa ni^ slutiti, a kamo i vr- 

diti,« odgovori Filip smiješeći se. 

»Ej, pa ne vidi se ni jedan jedini brod od crjele 
flote. Ali ipak, tako mi nebesa — tu je jedan. Po¬ 
gledajte iza našega desnoga jarbola. No, to mora 
sigurno da je kakav jaki jedrenjak. Pogledajte! — 
Svemogući Bože, kako mora taj da je jak, kada 
može da podnese toliku silu vjetra!« 

Filip je već ugledao brod — veliku lađu, koja 
je plovila u istom pravcu kao »Vrow Katharina«. 

Za jakog južnjaka, na kojemu nijedan brod ne 
može razapeti glavno jedro, dok je »Vrow Katha¬ 
rina« imala dobrano skraćena i malena jedra, onaj 
je brod plovio okrenut prema vjetru razapevši sva 
jedra — svaki komadić platna bio je razapet, kao 
da struji samo lagani vjetrić. Valovi su se dizali 
visoko poput kuća te su svaki čas uronjivali »Vrow 
Katharinu« sve do gornje palube, a onaj drugi brod, 
činilo se, da se uopće ne osvrće na uzbunjene va¬ 
love nego je stalno i glatko plovio režući ravno 
kljunom more. Filipu u času postane jasno, da to 
mora biti sablasna lađa, na kojoj treba da se izvrši 
sud nad njegovim ocem. 

»Nije li to čudnovato?« reče napokon mynheer 
Barentz. 

Naš je junak bio tako potišten, da nije mogao 
ni odgovoriti. Dok se jednom rukom još uvijek 
čvrsto držao, pokrio je drugom oči. 

Sad su i mornari ugledali brod te su se sjetili 
dobro poznate priče. Kad se je glas o tome proširio, 
popeli su se mnogi od vojnika na palubu, te su sve 
oči bile uprte u natprirodnu lađu. Tada se svali na 
»Vrow Katharinu« uz jeku grmljavine bijesan vjetar, 
a teška kiša tako je zgusnula zrak, da se nije moglo 
više ništa ni iz malene udaljenosti razabirati. Iza 
četvrt sata opet se razjasni, a kad su pogledali 
prema moru, bilo je već stranoga broda nestalo. 

»Milosrdna nebesa! Sigurno se prevalio i po¬ 
tonuo u tim groznim valovima!« reče mynheer Ba¬ 
rentz; »što mislite vi, mynheer Vanderdecken?« 

Filip nije odgovarao. On je osjećao, da je njegov 
brod osuđen da propadne te je sa stravom morao 
misliti na te mnoge ljude na brodu, kop su morali 
svi propasti. 

Iza duga ćutanja progovori: »Mynheer Barentz, 
ovaj će južnjak sigurno potrajati dulje, a po mome 
mišljenju ne može ni najbolji brod, kop ,e ikad sa^ 
građen, odoljeti ovakom nevremenu. Ja bih vam 
zato savjetovao, da okrenemo te otplovimo natrag 
u Tafelbai. Budite uvjereni, da ćemo tamo naći ci¬ 
jelu flotu«. . . 

»Ne brinite se za dobri brod »Vrow Kathannu,« 
doda kapetan. Gledajte samo, kako se opire«. 

»Vraški loše,« doda jedan od mornara, kop su 
se bili skupili oko Filipa, da čuju, što će on savje¬ 
tovati. »Da sam znao, da je to tako stara i trula 
podrtina, ne bih se nikad bio usudio doci na njegovu 
palubu. Mynheer Vanderdecken ima pravo, mi m 
famo natrag u Tafelbai, prije nego li nam se des 
kakova nesreća. Onaj brod na moru upozorio nas 
i ‘_pije nam se uzalud ukazao. Upita te čospod.na 
Vandcrdeckena, on vam moze to razložiti, je j 

iskusan pomorac«. . 

»Ja moram svakako reći,« odvrati Filip oz¬ 
biljno »da se dogodila nesreća, posto smo st jed 
nom sastali s tim brodom. Od drugih sam pomoraca 

čuo isto«. , . i 

»S ovim brodom? Ej, pa što je b.lo u njem da 
ste se tako poplašili? Imao ,e previše rmrapefh 
jedara, pa je potonuo. To te sve . reče Barentz, 
»Taj nikad ne propada,« uskhkne jedan 

mornara. poviće više glasova, »ali nas će 

stići ta sudbina, ako se ne požurimo natrag«. 

»Ah! Nesmisao! Mynheer Vanderdecken, sto 

kažete vi na to?« upita kapetan. 

»Ja sam već izrekao svoje mišljenje,« odgovori 
Filip, kojemu je sad bilo samo to na pameti, da 

brod što prije spremi u luku. »Najbolje, što mo¬ 
žemo učiniti je, da okrenemo u Tafelbai«, 

»A i mi svi smo odlučili, kapetane,« nastavi 
stari mornar, koji je prije govorio, . »da mora tako 
biti, pristajali vi uz to ili ne, Dakle, dignite kor¬ 
milo, a mynheer Vanderdecken će upravljati je¬ 
drima«. 

»Ha! Što to znači?« poviče kapetan Barentz. 
Urota na brodu »Vrow Katharina«? Nemoguće! Na 
brodu »Vrow Katharina«, najboljem i najbržem 
brodu cijele flote?« 

»Najružnijem i najtrulijem starom buretu!« po¬ 
viče jedan od mornara. 

»Što?« poviče kapetan. »Što to moram čuti? 
Mynheer Vanderdecken, ovoga lašca moramo radi 
buljenja strpati u gvožđa«. 

»Ah! Gluposti! On je poludio!« doda stari mor¬ 
nar. »Dođite, drugovi, ne brinite se za nj! Mynheer 
Vanderdecken, mi ćemo se pokoravati vama, ali 
kormilo mora smjesta biti dignuto«. 

Kapetan je još neko vrijeme bijesnio, ali se 
napokon pokori tome, jer je Filip priznao, da je 
brod dobar, ali je upozorio na to, da se mora ra¬ 
čunati s paničkim strahom mornara, iako to zaslu¬ 
žuje najoštriji prijekor. Kormilo bude dignuto, po¬ 
stavljena potrebna jedra, a »Vrow Katharina« teško 
se ^ pred olujom koturala naprijed. Prema večeri 
smiri se oluja, a i nebo se malo razvedri, I more i 
vjetar brzo su se smirivali, te se Filip nadao, da 
će za četrdeset i osam sati stignuti sretno u zaliv. 
Nanovo su postali svi vedri, te je sve na brodu, 
osim Filipa, mislilo,- da se nema više bojati nika- 
kove opasnosti. 

Drugi pot časnik zvao se Krantz. On je bio 
vrijedan i vješt pomorac. Filip ga je vrlo zavolio, jer 
je znao, da mu se može povjeriti, te pođe istoga 
poslijepodneva s njime na palubu. 

»Što mislite o tom čudnovatom brodu, koji smo 
susreli, Vanderdecken?« 

»Već sam se jednom s njim susreo, Krantz, i —« 
»No, a dalje?« 

»Ja ne znam ni za jedan brod, koji se s njim 
susreo, te pošao opet u luku. Drugi bi vam mogli 
pripovijedati iste priče«. 

»Dakle je to ipak sablasna lađa?« 

»Tako se govori. Još se o tom pripovijedaju 
kojekakove stvari. Ali što se tiče sadanjega slu¬ 
čaja, ja sam potpuno uvjeren, da će nas još prije 
nego stignemo u luku, zadesiti nesreća, iako se u 
ovom času čini sve mirno te nam je blizu mjesto, 
gdje bismo se mogli usidriti«. 

»Moram priznati, da mi se cijela ta pojava nije 
činila kao zbilja, jer nijedna prava lađa, bar po 
mome mišljenju ne bi mogla kod takove oluje plo¬ 
viti sa svim jedrima. Ali međutim plovi po moru 
dosta luđaka, koji kušaju i najluđe stvari, stoga ću 
samo onda moći da vjerujem u nešto natprirodno, 
ako osjetimo posljedice, koje, kako vi mislite, mo¬ 
raju doći«. 

»Daj Bože, da ja imam krivo,« odvrati Filip. 
»Ali mene muče zle slutnje. Mi još nijesmo u luci«. 

Razgovor se prekine, a Filip bio je zadovoljan, 
što može biti sam. Sjeta i potištenost su ga pri- 
tisnule, kao nikada prije. On se nasloni na ogradu i 
gledao je dolje u morske valove, 

»Milostiva nebesa,« mrmljao je on, »neka vam 
se svidi, da poštedite taj brod, na kojem se nalaze 
toliki ljudi!« On zapadne u duboko razmišljanje. 

Putevi nebesa su doista tajnoviti,« doda. »Zašto 
moraju drugi trpjeti, kad je moj otac sagriješio? 
Pa ipak je tako. A meni je barem to utjeha i umi¬ 
renje, da ti jadni ljudi ne će zato propasti, što sam ja 
na brodu. Sastanak naime sa sablasnom lađom do¬ 
nosi propast svakome brodu, jesam li ja na njemu 
ili nijesam. Uostalom, nije li svagdje tako, da nevini 
trpi s krivcem? Ta tolike hiljade pogibaju na bo¬ 
jištu kao žrtve pohlepe jednoga vladara ili moći 
jednoga miljenika? Koliki su milijuni uništeni, što 

ću probuditi mornare i razgovarati s njima. Zadah 
paljevine osjeća se sad veoma jako; ne smijemo 
su priznavali ovu ili onu vjeru? Gospod vlada po 
svojoj vlastitoj volji, a mi možemo samo sumnjati 
ili se čuditi«. 

Sunce je bilo zašlo prije nego se Filip maknuo 
od ograde i pošao na svoj ležaj. Preporučivši sebe 
sama i svoje drugove na brodu zaštiti Svevišnjega 
Napokon zaspi. Ali kad je osam udaraca zvona na¬ 
vijestilo ponoć, probudi ga oštar udarac u rame. On 
ugleda Krantza, koji je držao prvu stražu, kako 
stoji kraj njega. 

»Za volju božju! Vanderdecken, pravo ste pro- 
rekli. Dižite se —- brzo! Brod je u plamenu!« 

»U plamenu?« usklikne Vanderdecken skočivši 
sa svog ležaja. »Gdje?« 

»U unutrašnjosti«. 

»Za čas eto me gore, Krantz. Međutim zatrpajte 
otvore i priredite štrcaljke«. 

Za jednu minutu nalazio se već Filip na pa¬ 
lubi, gdje već ugleda kapetana Barentza, kojemu je 
drugi potčasnik također dojavio nesreću. 

Krantz u malo riječi razloži sve; on je opazio 
kako iz unutrašnjosti dolazi jak zadah paljevine, a 
kad je otvorio jedan otvor, što je učinio bez pomoći, 
da se strah ne rasprostre dalje, ugleda, da je pro¬ 
stor pun dima. On je zaklopac smjesta opet zatvorio 
te situaciju dojavio samo Filipu i kapetanu. 

»Ja se sjećam, da među svojim teretom imamo 
nekoliko sanduka s terpentinom,« reče Filip. Boce 
su se za oluje sigurno prevrmtle i razbile«. 

»No, to će biti lijepa pripovijest. Sigurno se 
tako dogodilo,« doda Krantz. »Ali što da sada ra¬ 
dimo? Ja mislim, da zatvore ne otvaramo, da pla¬ 
men, koliko se može, ugušimo«. 

»Imate pravo Krantz,« reče Filip. »Dozovite 
tesara te mu naložite da izdube u palubu rupu tako 
veliku, da se može kroz nju proturiti cijev od štr¬ 
caljke, da možemo što više vode pustiti unutra. Ja 

gubiti vrijeme. Ako samo uzmognemo vojnike uz¬ 
držati na miru, onda bi se još moglo nešto učiniti«. 

Probude mornare i oni doskora osvanu začu¬ 
đeni na palubi. Oni nijesu opažali, u kakovom se 
stanju nalazi brod. Budući da su rupe ostajale za¬ 
tvorene, mogao je dim samo malo prodirati te nije 
ispunjao donji dio palube. 

»Momci,« reče Filip, »žao mi je, što vam mo¬ 
ram reći, da moramo misliti, da se u unutrašnjosti 
broda porodio požar«. 

»Ja ga osjećam,« usklikne jedan od mornara. 

»I ja,« slože se prestrašeno još neki s njim, te 
krenu kao da će poći dolje«. 

»Samo mirno i ostanite, gdje jeste, ljudi! Čujte, 
što vam velim. Ako to saznaju vojnici, pa se pre¬ 
straše, onda ne možemo više ništa učiniti. Moramo 
se pouzdati u same sebe, ali ne smijemo gubiti vre¬ 
mena. Glavni krmilar i njegov pomoćnik čine sve, 
što je zasad podesno«. 

On im sad priopći, kakove mjere sigurnosti su 
zasad poduzele te ih ujedno potsjeti na to, da se 
na brodu nalazi tek malo baruta, a i taj je daleko 
od vatre, tako da ga mogu lako maknuti i u vodu 
baciti. Ako se vatra ne da ugasiti, imadu na brodu 
dosta greda, da se sagradi splav, koja će im uz pet 
lađa pružiti to sigurniji zaklon, jer se ne nalaze 
daleko od obale. 

Filipov govor vrlo je povoljno djelovao. Jedan 
dio mornara uputi se odmah u spremište, da makne 
barut, dok se drugi zabavio oko sisaljka. Na palubi 
su međutim bile utvrđene cijevi te je doskora voda 
bujicom tekla u unutrašnjost broda. Ali nije bilo 
moguće dalje tajiti pogibao. Vojnici su se probudili 
poradi dima, koji se sad umnožao te ispunjao i 
donji dio palube. Za malo časaka orio se čitavim 
brodom poklič straha: »Vatra!« te se začas moglo 
vid ljeti, kako se ovdje žure vojnici, da uhvate 
svoja odijela, a tamo kako sasvim zbunjeni bez cilja 
trče po palubi. 

6 

Filip, koji u svemu tomu metežu nije ni na čas 
izgubio prisebnost duha, uvidi doskora, da se pla¬ 
men sve više širi, i da će njegovo nastojanje, da 
zaustavi taj grozni elemenat, po svoj prilici biti 
uzaludno. Za daijnjih pola sata popucaju zatvor« 
uz jak prasak, a iz unutrašnjosti zasuklja okomito 
u vis stup vatre, koji se popeo sve do polovine 
jarbola. Mornari i vojnici, koji su bili zaposleni 
kod sisaljka, pustili su u taj čas svoj posao i potrčali 
glavom bez obzira prema provi. 

»Budite mirni, momci — mir, moji dobri momci,« 
vikao je Filip. »Nema još opasnosti. Ne zaboravite, 
da mi imamo naše čamce i splav, pa alko i ne uz- 
mognemo spasiti brod, možemo se ipak, ako ne 
izgubite prisutnost duha, svi spasiti. Tesaru, pre- 
sijecite svojom sjekirom užeta, koja vežu grede. 
Sad ćemo izvaditi naše čamce i složiti splav. Kopno 
nije više ni deset milja daleko. Krantz, pobrinite 
se sa krmilarima za čamce. Ostali će mi pomagati, 
da grede spuštamo u more. Topnici, skupite toliko 
užeta, koliko možete, da ih upotrijebimo za spa¬ 
janje splavi! Tako, moji momci — svjetlost nam ne 
manjka, možemo raditi bez latema«. 

Šala je često i tamo na mjestu, gdje nam se pri¬ 
bližava velika nesreća, a šaljiva primjetba Filipova, 
da im ne manjka svijetla, osokolila je mornare na 
posluh. Stupac dima dizao se sada više od velikog 
jedra, lizao je svojim rašljastim jezicima užeta na 
krstovima te je u svoj žar obavijao i glavni jarbol. 
Glasan šum, kojim je vatra praskala, javljao je, 
kako se brzo strašan požar dalje širi. Čamci su bili 
začas u vodi, te su bili zapremljeni pouzdanim lju¬ 
dima. Puštale su se grede preko broda, a mornari 
na čamcima su ih vezali zajedno. Nato skupe sve 
škafove te ih pričvrste kao sjedala na splavi, a 
Filipovo srce bilo je radosno, kad je mislio, da će 
moći spasiti toliko ljudi, koji su se bili s njime 
ukrcali. 


GLAVA SEDMA- 

Filip ne stizava u domovinu, nego ga zajedno 
s njegovim spašenim momcima na silu uzima sa 
sobom jedna holandeska ilota- Skorbut- Pro¬ 
ročanstvo komodora- 

Oko četiri sata izjutra bilo je sve spremno, te 
je mukom Filipa i mornara uspjelo, da se usprkos 
uzburkana mora vojnici prebace preko palube. 
Mnogi su kod toga propali, jer su pali pod brod te 
se nikad više nijesu pojavili. Ali ipak ih tri četvrtine 
stigne sretno na splav, gdje im je Barentz određivao 
mjesta, jer kapetan, kojemu nije manjkalo srčanosti, 
iako je bio loš pomorac, bio je pošao dolje, da nad¬ 
zire najvažnije stvari. 

Čim je kapetan tu dolje sve uredio te prešao 
u čamac, koji je bio najbliži splavi, provali plamen 
nesavladivom snagom iz malenih prozorčića »Vrow 
Katharine«. Snažna vatra udari praskajući iz broda 
i bilo je već krajnje vrijeme da Filip i Krantz, koji 
su se najdulje zadržali na brodu, ostave svoja mje¬ 
sta, ako nijesu željeli umrijeti groznom smrću. Obo¬ 
jica se smjeste u jednom čamcu. 

Pošto su se svi čamci svezali sa užetima sa 
splavi, da je uzmognu vući, upravo su mornari za¬ 
mahnuti na Filipovu zapovijed, da počnu svoje teško 
veslanje, kad strašna katastrofa omete njihovu 
namjeru. Glavni jarbol, koji je već dugo gorio, ne¬ 
nadano se zanjiše i padne, još prije nego što su mu 
se prestrašeni mornari mogli maknuti s dohvata, 
preko broda upravo na splav pokapajući pod sobom 
tuce vojnika. Ujedno se razriješe od jakoga pada i 

užeta, koja su vezala splav, kao konci, grede se 
odijele jedna od druge, a za čas mogla se vidjeti, 
kako se osamdeset ili devedeset ljudi bori u moru 
za svoj život. Nastao je grozan prizor. Tu su se 
razlijegali glasni povici u pomoć, tamo su se čule 
kletve i proklinjanje plivača, koje je koji od vojnika, 
što su se utapljali, pograbio i vukao sa sobom na 
dno. Mornari u čamcima svakako su nastojali, da 
nesrećnike što brže skupe. Ali taj zadatak činio se 
neizvedivim, te se spasi samo dvadeset i pet ljudi. 
Mornari su plakali, kad su namatali užeta, koja su 
sada postala nepotrebna. Sam Filip bio je najjače 
ganut. On je pokrio svoje lice te — nimalo ne ma¬ 
reći iza ono, što se oko njega zbivalo — nije neko 
vrijeme davao nikakovih zapovijedi. 

Uz neprestano poticanje kapetana i Krantza 
lađe su međutim već dobrano pošle naprijed, a 
kad je oko podne drugi potčasnik poviknuo: »Pred 
nama je zemlja!« stali su se svi uz jaki napor na¬ 
tjecati. Prije nego što je sunce zašlo, došli su do 
obale, te se momčad iskrca u jednoj malenoj pje¬ 
ščanoj uvali, koja je bila sasvim mirna, jer je 
vjetar duvao od obale. Čamci budu izvučeni, a iz¬ 
moreni mornari legnu, a da nijesu ni pomislili na 
jelo i piće, na pijesak ugrijan suncem, da odmah 
zatim usnu. Čim su se čamci nalazili na sigurnu 
mjestu održali su kapetan Barentz, Filip i Krantz 
kratko vijećanje, a zatim su se poveli za primjerom 
svojih ljudi, da iza napora od dvadeset i četiri sata 
potraže u snu odmor od svojih muka. 

Slijedećeg jutra otkrije kapetan Barentz lju¬ 
dima, da po zajedničkom računu sa svojim obim 
Časnicima misli, da nijesu više od pedeset milja 
udaljeni od Tafelbaja. Ujedno upozori mornare na 
to, kako bi beskorisno bilo još dulje boraviti na 
ovome pustom mjestu, kad će po svoj prilici prije 
jutra stignuti na mjesto, gdje će moći da namire 
sve svoje potrebe. Taj savjet su svi odobrili i po- 

korili mu se, pa čamci otplove. Momčad je međutim 
bila tako izmorena, da su se vesla samo mehanički 
uranjala u vodu, budući da im je posvema nestalo 
snage, da njima oštro upravljaju. Tek slijedećeg 
jutra dođu u prvi zaton, pa su morali još mnogo 
milja veslati. Ali samo povoljnome vjetru morali su 
zahvaliti, što se uopće miču s smjesta, jer su iz¬ 
gladnjeli i žedni mornari sami mogli učiniti vrlo 
malo ili ništa. 

Pogled na poznato kopno ipak je povoljno 
djelovao, pa oko podneva prispiju na obalu u po¬ 
četku Tafelbaja, gdje su stajale kuće s tvrđa- 
vicom, koja je trebala da obrani naseljenike, koji 
su se ovdje nastanili. Oni pristanu na mjestu, gdje 
jedna plitka rijeka utječe u zaton. Kada su opazili 
slatku vodu, odbace neki mornari svoja vesla te se 
bace u plitko more, gdje im je voda sezala do prsiju, 
ali ipak ne stignu tako brzo do rijeke, kao ostali, 
koji su čekali, dok njihovi čamci pristanu uz obalu, 
te su tek onda skočili na suhu zemlju. Ali sada na¬ 
vale svi na rijeku, koja je otprilike sedam ili osam 
palaca duboko tekla iznad šljunka. Pili su tako 
dugo, dok više nijesu mogli, močili su svoje vruće 
ruke, te su se veselo valjali po hladnoj vodi. 

Napokon se dignu mokri iz rijeke i pođu prema 
kućama faktorije. Čim su stanovnici začuli žalosnu 
vijest, najprije su utišali glad tim jadnicima, a kas¬ 
nije su činili sve, samo da brodolomci što lakše za¬ 
borave svoju nesreću. 

Trajalo je nekoliko mjeseci, prije nego se spa¬ 
šenima pružila prilika da putuju. Napokon stigne 
jedan mali jedrenjak u zaljev, da tamo uzme nove 
zalihe hrane. On je bio do vrha nakrcan i nalazio 
se na putu kući, ali budući da je bio u službi kom¬ 
panije, nije smio uskratiti momčadi »Vrow Katha- 
rine,« da ih poveze sa sobom. Filip, Krantz i ostali, 
osini kapetana, ukrcaju se na jedrenjak. Kapetan 
ostane, da si osnuje dom na Rtu, jer je iza gubitka 

> / 

svojega ljubljenog broda odlučio, da nezahvalnom 
moru kaže zauvijek zbogom. 

Jedrenjak, koji se zvao >>Wilhelmina,« otplovi, 
te prispije doskora na Svetu Helenu. Pošto se tamo 
opskrbio vodom, nastavi svoj put. Na zapadnom se 
otočju i opet ustave. Filip se već tješio nadom, da 
će doskora moći zagrliti svoju ženu, kad li se sje¬ 
verno od Azonskog otočja podigne jaka oluja, pred 
kojom su mnogo dana morali uzmicati okrenuti 
krmom prema jugu. Kad je vjetar popustio i oni su 
mogli okrenuti, sastanu se s jednom holandeskom 
flotom, koja je sastojala od pet brodova; njome je 
upravljao jedan admiral. On je pred više od dva 
mjeseca bio ostavio Amsterdam, te su ga za toga 
vremena gotovo neprestano nepovoljni vjetrovi 
bacali amo i tamo. Zima, napor i slaba hrana uz¬ 
rokovale su skorbut, te su brodovi imali tako slabu 
posadu, da su se jedva mogli micati. Kad je ka¬ 
petan »Wilhelmine« izvijestio, da ima na svome 
brodu jedan dio vojske i momčad s »Vrow Katha¬ 
rine,« izda admiral zapovijed, da se ti ljudi smjesta 
predadu u službu njegovih opustjelih brodova. Sve 
opiranje bijaše uzaludno. Filip, koji je bio veoma 
potišten, imao je samo još toliko vremena, da piše 
svojoj ženi, te da joj saopći svoju nesreću i preva¬ 
rene nade. S pismom za svoju ženu predao je ka¬ 
petanu »Wiilhelmine« za upravu izvještaj o pro¬ 
pasti »Vrow Katharine,« zatim spakuje svoje stvari, 
te se uputi sa svojim drugovima na palubu admi- 
ralske lađe, a jedrenjak mogao je nastaviti svoj 
put prema domovini. 

Kakogod se oštrim činio zahtjev admirala, ipak 
je taj radio sasvim po svome pravu. Nekoliko nje¬ 
govih mornara, koji su još bili sposobni da vrše 
svoju službu, moglo je jedva upravljati brodovima, 
a dolazak Filipovih ljudi mogao je postati sredstvom 
za spas mnogih stotina ljudi, koji su sad bespo¬ 
moćno ležali u svojim mrežama. Od dvije stotine i 

pedeset ljudi, koji su na admiralskom brodu »Lavu« 
otplovili iz Amsterdama, jedva ih je sedamdeset 
moglo vršiti svoju službu, a i ostali brodovi stra¬ 
dali su isto toliko. 

Prvi kapetan »Lava« bio je umro, drugi je ležao 
u svojoj mreži, a admiralu nije bio nitko osim pot- 
časnika na pomoći, od kojih su se nekoji više mrtvi 
nego živi vukli po palubi. Drugi brod »Dort« na¬ 
lazio se u još jadnijem stanju. Zapovjednik je bio 
mrtav, a prvi kapetan, koji je još uvijek obavljao 
svoju službu, imao je na palubi još jednoga jedinog 
zdravog časnika. 

Admiral pozove Filipa u svoju kabinu; sasluša 
od njega još jednom cijeli dogođaj o propasti »Vrow 
Katharine«, te mu naloži, da u svojstvu kapetana 
pođe na komodorsku lađu, a drugom kapetanu dade 
naslov i službu komodora. Krantza zadrži kao dru¬ 
goga kapetana na admiralskoj lađi,^ jer ^ glavni 
zapovjednik razabrao iz Filipova pripovijedanja, da 
su i on i njegov drug vrijedni časnici. 

Flota pod zapovjedništvom admirala Ryme- 
landta imala je nalog, da kroz Magelhaensovo tijesno 
otplovi u Istočnu Indiju, jer se usprkos prijašnjih 
neuspjelih pokušaja mislilo, da je taj zapadni put 
spojen sa manje zapreka i da može obaviti put do 
Sundajskog otočja za kraće vrijeme, nego da se 
obilazi oko Rta Dobre Nade. Lađe, od kojih se 
flota sastojala bile su: admiralski brod, naoružan 
sa šezdeset topova, komodorski brod, na kojem je 
bio namješten Filip, sa trideset i šest topova, 
»Zuidersee« sa dvadeset, »Junge Vrow« sa dva¬ 
naest i »Schevelling«, jedrenjak, sa četiri topa. 

Momčad sa »Vrow Katharine« bila je razdije¬ 
ljena među oba veća broda, budući da manji bro¬ 
dovi nijesu trebali toliko ljudi za upravljanje. Kad 
je bilo sve spremno, počnu brodovi nanovo svoje 
putovanje. Deset su ih dana dražili lagani vjetrići, 

a žrtve skorbuta umnažale ,su se, osobito na »Dortu« 
vrlo naglo. 

Novoimenovani komodor, koji se zvao Aven- 
horn, pođe na palubu admiralske lađe, da izvijesti 
o položaju i da u sporazumu s Filipom predloži, da 
pristanu uz južno-američku obalu, te pokušaju, ne 
bi li im mitom ili silom uspjelo, da od Španjolaca 
ili urođenika dobiju svježe hrane. Ali admiral nije 
htio o tom ni da čuje. On je bio samovoljan, tvr¬ 
doglav čovjek, kojega nijesu mogli uvjeriti nikakovi 
razlozi, te nije imao nikakova osjećaja za tuđe 
patnje. Zato se komodor vrati na svoj brod, nekamo 
prevaren u svojim nadama, nego i veoma ljutit radi 
načina, kojim je admiral s njime razgovarao. 

»Što ćemo učiniti, kapetane Vanderdecken? Vi 
predobro poznajete naš položaj — nemoguće nam 
je, da se dulje uzdržimo na moru, a ako nam to i 
uspije, moramo prepustiti naš brod na milost i ne¬ 
milost valova, dok će ljudi poginuti jadnom smrću 
u svojim mrežama. Mi imamo sad još samo četrde- 
setoricu ljudi, a za deset dana bit će ih po svoj 
prilici samo dvadeset; jer što će teži biti posao, 
to će nam brže nestajati ljudi. Ne bi li bilo bolje, 
da svoj život izložimo u boju sa Španjolcima, nego 
da ovdje umiremo kao bolesne ovce?« 

»Ja se sasvim slažem s vama, komodore,« od¬ 
vrati Filip, »ali mi se moramo pokoravati nalogu. 
Admiral je čvrst čovjek«. 

»A k tome i okrutan. Ja bih ga najradije još 
noćas ostavio, a ako me radi toga tuži, znat ću se 
već pred upravom kompanije opravdati«. 

»Nemojte se prenagliti — možda će još spo¬ 
znati potrebu, da posluša vaš savjet, kad vidi, kako 
njegova momčad postaje svakim danom sve slabija«. 

Prošla je i opet nedjelja dana, a brod se samo 
malo pomaknuo naprijed; ali bolest je na svakome 
brodu zauzela sve jače mjere. Komodor pođe s toga 
opet na admiralski brod, da ponovi svoj prijedlog. 

Admiral Rymelandt nesamo da je bio mrk čo¬ 
vjek, nego je osim toga bio i podmukao. On je do¬ 
bro vidio, da je savjet drugoga zapovjednika oprav¬ 
dan, ali mu se nije htio pokoriti, jer ga je već jed¬ 
nom bio odbio. Ujedno je zamrzio ha komodora, 
kojemu je, preponosan da prizna svoju zabludu, po¬ 
novo dao negativan odgovor. 

Brodovlje bilo je tada otprilike tri dana puta 
daleko od obale te je plovilo na jug prema Magel- 
haensovu tijesnu. 

Iste te noći, jedva što je Filip legnuo u svoju 
mrežu, pojavi se komodor na palubi i zapovjedi, 
da se pravac broda ima okrenuti za nekoliko stup¬ 
njeva prema zapadu. Noć bijaše veoma mračna, ali 
budući da je samo »Lav« imao na kapetanskom 
mostu svjetiljku, nije bijeg »Dorta« opazio ni ad¬ 
miral ni drugi brodovi flote. Kad je Filip slijedeći 
dan došao na palubu, nije se više mogao vidjeti ni 
jedan brod pratnje. On pogleda na kompas, opazi 
promjenu pravca i zapita, tko je izdao za to nalog. 
Protiv naređenja svoga višeg časnika nije mogao 
naravno ništa učiniti. 

Iza dva dana ugledaju zemlju, a kad su došli 
blizinu obale, opaze velik grad, a na obali Španjolce. 
Oni bace sidro na ušću neke rijeke te razviju en¬ 
glesku zastavu. Nato dođe do njih jedan čamac, da ih 
pita, tko su i što traže. Komodor poznavao je mržnju 
Španjolaca prema Holandezima te zato kaže, da je 
njegov brod engleska lađa, koja se sastala s jed¬ 
nim nasukanim španjolskim brodom te primila na 
se njegovu momčad, bolesnu od skorbuta, te je 
držala okrutnim, da dopusti da propadnu toliki 
ljudi. Reče zatim ,da bolesnici leže u mrežama, a 
on sam da se toliko udaljio od svoga pravca zato, 
da ih u prvoj španjolskoj tvrđavi iskrca. Zatim za¬ 
moli, da mu bar odmah pošalju na brod zelenja i 
svježe hrane za bolesnike, budući da bi se ti mogli 
samo uz životnu opasnost otpremiti na kopno, ako 
se prije toga nekoliko dana ne okrijepe zdravom 







90 — 


hranom. On se također nada, da guverner ne će iz 
zahvalnosti za pomoć zaboraviti ni na momčad na 
brodu. 

Ova dobro smišljena priča dobro je djelovala, 
čim ju je potvrdio i časnik, kojega je španjolski 
guverner poslao na brod i kojemu su na kratak čas 
pokazali teške bolesnike. 

Već iza dva sata prispije velik čamac sa svje¬ 
žim goveđim mesom i zelenjem; ta je zaliha dosta- 
jala svima na brodu za tri dana. 

Na prijedlog Avenhorna četvrti je dan stigla 
još jedna pošiljka s hranom, te je guverner sad po¬ 
slao još više zalihe. Ali kad su se Španjolci petoga 
jutra probudili, bilo je bez traga nestalo nezahvalnih 
Engleza zajedno s njihovim tobožnjim zemljacima; 
Avenhorn je u noći odmaglio. 

Nijedna bolest nije tako strašna i tako nagla u 
svojem djelovanju na ljudsko tijelo kao skorbut. 
Ali on se opet dade vrlo brzo izliječiti, ako se 
samo mogu pribaviti sredstva za to. Trebalo je tek 
malo dana, da bolesnici, koji su se u svojim mre¬ 
žama jedva mogli okrenuti, dobiju svoju pređašnju 
snagu, a kad je komodor spomenute noći potajno 
zaplovio u more, svi su već na brodu bili zaposleni 
svojom službom. 

Falklandsko otočje bilo je određeno kao sa- 
biralište u slučaju, da se flota rasprši. Iza dvije ne¬ 
djelje stigne ovamo Avenhorn, ali ne nađe admirala. 
Tek slijedeći dan pokaže se na otvorenom moru 
»Lav« s tri ostale lađe. Činilo se, da je admiral, 
čim je »Dort« izmaknuo, poslužio savjetom komo- 
dora te pošao prema obali, ali mu nije sreća tako 
poslužila kao njegovu podređenom časniku. On je 
naime iz sva četiri broda poslao na kopno oružanu 
četu te ugrabio nekoliko komada goveda, ali Je 
kod toga izgubio isto toliko ljudi. Skupili su još 
priličnu množinu hraniva bilja, koje su dopremili 
na brod i vrlo korisno razdijelili među bolesnike. 

Čim se admiral usidrio, pozove signalom na 
brod komodora te ga stane preslušavati radi nje¬ 
gova neposluha. Komodor nije poricao, da je na¬ 
mjerno ostavio flotu, ali se izvine, da je to bilo po¬ 
trebno te ponudi, da će na povratku cijelu stvar 
razložiti upravi. Ali admiral imao je neograničenu 
vlast te je mogao svaku osobu, koja se ogriješila 
o posluh ili se pobunila, nesamo pozvati pred sud, 
nego je i osuditi i kazniti. On dade stoga komodora 
okovati i baciti pod palubu. 

Zatim sazove sve kapetane. Kad su stigli na 
palubu »Lava«, održi admiral ratni sud. Posljedica 
suđenja mogla je biti samo jedna — osuda zbog 
neposlušnosti — te ju je i Filip, iako jako proti 
svoje volje, morao potkrijepiti potpisom svojega 
imena. Admiral imenuje zatim našega junaka dru¬ 
gim zapovjednikom sa komodorskim znakom na 
veliko nezadovoljstvo kapetana ostalih brodova, 
premda je time pokazao svoje zdravo mišljenje, bu¬ 
dući da je Filip kud i kamo bio najbolje dorastao 
toj dužnosti. Pošto je to sve bilo svršeno, budu 
časnici otpušteni. 

Flota je sad otplovila prema Magelhaensovu 
tijesnu, a nitko nije ni slutio, kako bi mogao is¬ 
pasti ratni sud. Nekoliko nedjelja iza odlaska 
s Falklandskog otočja prispiju u morsko tijesno. 
Vjetar je ispočetka bio povoljan i oni prođu polo¬ 
vinu puta; ali zatim nesamo da im je udario protivan 
vjetar, nego su se morali boriti i sa protivnom stru¬ 
jom te su dan za danom sve više zaostajali na svom 
putu. Poradi napora i zime počeli su i mornari na¬ 
novo obolijevati. 

Iza tronedjeljne uzaludne borbe protiv vjetra i 
struja bio je admiral gotovo nepodnosive volje; u 
takom raspoloženju pozove na brod sve kapetane 
te počne najednom da govori o kazni zatočenika.. 
Taj je naime morao biti maroniran, to jest sa hra¬ 
nom za jedan dan izložen u zemlji, gdje nije mogao 

da si pribavi nikakovih sredstava da se uščuva te 
je morao prema tome poginuti najjadnijom smrću 
od gladi. 

To je bila kazna, kojom su se u ono doba Ho- 
landezi često služili, iako još dosad njome nije bio 
kažnjen nijedan čovjek, koji se nalazio u visokom 
činu komodora. 

Filip uloži odmah protest protiv ove okrutne 
presude, koja nije nikako bila zaslužena, a Krantz 
se povede za njegovim primjerom, iako su obojica 
vrlo dobro znala, da će im zbog toga admiral po¬ 
stati smrtnim neprijateljem. Ali ostali kapetani, koji 
su prijeko gledali na oba tuđinca te ih držali za¬ 
prekom svome napredovanju, pristali su na stranu 
glavnoga zapovjednika. Komodoru budu skinuti 
okovi te ga otpreme u kabinu, gdje mu je javljena 
osuda. 

»Neka bude, admirale,< reče Avenhorn, »jer ja 
dobro znadem, da ne bi ništa koristilo, da se po¬ 
kuša odvraćati vas od vašeg zaključka. Ja nijesam 
kažnjen zato, što se nisam pokorio zapovijedi, nego 
zato, jer sam vas svojim kršenjem naloga upozorio 
na vašu dužnost. Pustite me sad da propadnem bez 
spasenja na ovim crnim klisurama i da moje kosti 
raznesu ledene oluje, koje uje kroz pustoš, ali čujte 
moje riječi, vi okrutni i osvetljivi čovječe! Ja ne ću 
biti jedini, koji će ovdje istrunuti, pa vam proričem, 
da će još mnogi drugi dijeliti sudbinu sa mnom; da, 
i vi sami, admirale, pripadat ćete k onima, koji će 
ležati uza me«. 

Admiral ne odgovori ništa, nego dade samo 
znak, da se zatočenik ima udaljiti. Zatim održi vi¬ 
jeće s kapetanima triju manjih brodova, a budući 
da je te brodove zadržavala polagana plovidba te¬ 
škoga »Lava«, a »Dortom« je zapovijedao Filip, 
odluči on, da se brodovi razdijele te koliko je brže 
moguće otplove u Indiju, ali da prije toga svu svoju 
suvišnu hranu ostave većim lađama, koje su već 
počele da trpe oskudicu. 

Otprilike jedan sat iza Filipova povratka na 
brod otpreme zatočenika na kopno, te ga ostave 
na pustoj klisurastoj obali sa hranom za dva dana. 
Čamac se opet odveze prema brodu, a ljudi nijesu 
smjeli ni da ga pozdrave. 

Flota se ustavi; suvišna hrana bi s malih bro- 
brodova prenesena na velike, pa završe tim pripre¬ 
mama tek, kad je nastala noć. Ovu priliku nijesu 
smjeli propustiti prijatelji Avenhorna, ako su htjeli, 
da mu iskažu posljednju uslugu, da mu omoguće 
život za nekoliko mjeseci. Filip je doduše znao, da 
radi protiv zakona, ali se nije na to obazirao. On 
dade nalog jednome od mornara, u kojega se mogao 
pouzdati, da natovari na jedan čamac nekoliko mu- 
sketa s nabojima, nekoliko pokrivača, raznih dru¬ 
gih stvari i hrane za dva do tri mjeseca, te da 
s time, pod zaštitom noći, odvesla prema obali. 
Ljudi, kojima je bila povjerena ova zadaća, nađu 
komodora na obali, opskrbe ga najpotrebnijim, te 
se zatim vrate na svoj brod, a da admiral nije ni 
izdaleka mogao slutiti, što se dogodilo. Malo zatim 
nastavi flota svoj put uz bolji vjetar, okrenuvši 
krme od obale. 

Slijedeći dan odijele se manji brodovi od svoje 
pratnje, te su predvečer bili odmaknuli već nekoliko 
milja naprijed, a doskora ih nestalo s pogleda. 

Admiral je dao dozvati Filipa, da mu izda neke 
upute. Te su bile vrlo stroge i sigurno je glavni 
zapovjednik računao, da će mu za kratko vrijeme 
dati povoda, da našemu junaku oduzme njegovo 
zapovjedništvo. Uz ostale, dobio je i nalog, da 
»Dort«, budući da ne tone tako duboko kao admi- 
ralski brod, u noći otplovi naprijed, da može admi¬ 
rala na vrijeme obavijestiti, ako dospiju u preplitku 
vodu. 

Druge noći iza odlaska malih brodova bude Fi¬ 
lip pozvan na palubu, jer su se približavali obali 
Ognjene Zemlje. On je upravo nadzirao, kako je 
čovjek s broda spuštao dubinomjer, kad mu javi 

časnik, koji je držao stražu, da se admiralska lađa 
nalazi ispred, a ne iza njih. 

Filip je pitao, kad je prošla kraj njih, ali nije 
mogao dobiti o tom nikakovih vijesti, te zato pode 
na krmu te tamo prepozna admiralski brod po nje¬ 
govu svijetlu na kapetanskom mostu, koje se ne 
bi moglo vidjeti, da je »Lav« bio iza njih. 

»Što ima to da znači?« pomisli Filip. »Je li 
admiral možda izmaknuo naprijed, da mi može pri¬ 
govoriti zbog zanemarivanja službe? Sigurno je 
tako! Neka radi, kako mu drago, ali sad mora če¬ 
kati, dok ne dođemo u Indiju; ja naime ne mislim, da 
će i mene maronirati. Mogao bih gotovo vjerovati, 
da ja zbog svojih mnogih dionica imam veći utjecaj 
na kompaniju nego on«. 

Filip je plovio naprijed. »Lav« se sad, kako se 
činilo, nalazio vrlo blizu obale, iaiko se u mraku 
nije moglo mnogo razabirati. On nastavi plovidbu 
u istome pravcu na veliko čudo Filipu; naš je junak 
nastavljao dakako svoj put svojim dosadašnjim 
pravcem. 

»Mi smo vrlo blizu obale, gospodaru,« reče po¬ 
ručnik van der Hagen, koji je bio na straži. 

»I meni se tako čini, ali admiral je još bliže, 
iako njegov brod dublje tone nego naš,« doda 
Filip. 

»Čini mi se, da vidim klisure u virovima lađe, 
gospodaru«. 

»Čini mi se, da imate pravo,« odvrati Filip uz 
buđeno. »Ja ne mogu to pojmiti. Okrenite brzo i 
držite spremnim jedan top! Budite uvjereni, oni 
misle, da smo pred njima«. 

Jedva je Filip izdao taj nalog, kad li brod 
čvrsto udari o klisure. On potrči na krmu i vidi, da 
se krmilo prelomilo, a sama lađa stajala je nepo¬ 
mično. Njegove se misli tad vrate k admiralskom 
brodu. Je li se i on nasukao? On potrči naprijed; 
ali admiral plovio je još uvijek sa svojim svijetlom 
po prilici dva uzla pred njima. 

»Ispalite top!« usklikne Filip smeten preko 
mjere. 

Top bude ispaljen, a začas opazi se sjaj i začuje 
prasak drugoga topa tik iza »Dorta«. 

Filip pogleda začuđeno preko pramaca i opazi 
tik iza sebe admiralski brod, koji se po svoj prilici 
također nasukao. 

»Svemogući Bože!« usklikne Filip jureći prema 
provi. »Što bi to moglo biti?« 

»Sablasna lađa »Ukletog Holandeza«! odvrati 
jedan od mornara prestrašeno, a čim je izgovorio te 
riječi, nestane najednom broda ispred njih. 

Filip osjeti, da su te riječi bile istinite te pođe 
veoma uzbuđen na krmu. Kobna lađa njegova oca 
namamila ih je dakle u sigurnu propast. On je jedva 
znao, što da radi. Nije htio odmah da se izloži srdžbi 
admirala, te zato naloži časniku na straži, da uzme 
u čamac ljude, koji će moći posvjedočiti njegovu 
tvrdnju, te da s njima pođe na admiralski brod, da 
tamo izvijesti, što se dogodilo. 

Čini je čamac otplovio, obrati Filip pažnju na 
stanje broda. Bilo se razdanilo, te Filip opazi, da su 
se nasukali između dva grebena, koji se otprilike 
pola milje daleko pružaju u more. Bilo je jasno, da 
se »Dort < ne će moći maknuti, ako se ne olakša 
donekle njegov teret; ali pogled na admiralski brod 
uvjeri našega jtmaka, da se on, u slučaju lošeg vre¬ 
mena, nalazi u još mnogo goroj zamci. A kad je 
zatim okom obašao obalu, opazi niti četiri milje 
daleko od njih mjesto, gdje je ostao izložen komodor. 
Tako su se malo te noći napred pomaknuli. 

»Proročanstvo jadnoga Avenhorna će se ispu¬ 
niti,« pomisli Filip. »Na žalu ne će trunuti samo 
njegove kosti«. 

Sad opazi Filip, da se vraća čamac te je ne¬ 
strpljivo očekivao dolazak svoga poslanika. Ali mor¬ 
nari dotrče sami gore i jave, da je admiral, čim je 
čuo izjavu, izdao nalog, da se časnik čvrsto okuje i 
baci pod palubu; oni pak imadu nalog dojaviti za- 





povjedniku »Dorta«, da se smjesta mora pojaviti na 
palubi admiralskog broda. Kažu mu još, da su vi¬ 
djeli, da su i za nj pripravljeni okovi. 

Iza tih vijesti izjavi sva momčad »Dorta« jedno¬ 
glasno, da ne puštaju od sebe svojega zapovjednika 
nego će ga pače braniti svojim životom. Filip im 
prijateljski zahvali, te ih uvjeri, da nikako ne misli 
poći na admiralski brod, ali ih ujedno umoli, neka 
se mirno vladaju, dok se ne sazna sigurno, što misli 
poduzeti admiral. 

Ali na to nijesu trebali dugo čekati. Ugledaju 
kako se čamac otisnuo od admiralskog broda, a ne¬ 
koliko časaka iza toga stupi na palubu »Dorta« 
jedan časnik, koji dojavi našemu junaku zapovjed 
admiralovu, da se smjesta uputi na palubu »Lava«, 
te da se prizna zatočenikom i preda svoj mač. 

»Ne! ne!« usklikne momčad komodorskog broda. 
»On ne će ići! Mi ćemo štititi našega kapetana do 
kraja«. 

»Mir, momci! Mir!« usklikne Filip. 

»Vi ćete uvidjeti, gospodine,« reče on časniku, 
> da je admiral prekoračio svoju punomoć, kad je 
onoga potpuno nevinog mladića dao okovati i zatvo¬ 
riti. Recite mu stoga, da sam odlučio iza ovoga, što 
se dogodilo, da se ne pokoravam nadalje njegovim 
zapovijedima i da ću se isto tako kao i on samo 
pred kompanijom, kojoj zajedno služimo, opravdati. 
Ja ne namjeravam otići na palubu te se predati u 
njegove ruke, da i na meni iskali svoju osvetu. Moja 
je dužnost, da za svoje podređene sačuvam svoj 
život i da poduzmem sve, da i njihov život izbavim 
iz ove zamke. Ako je admiral spreman, da se okani 
svakoga neprijateljstva, pripravan sam, da mu po¬ 
mognem, u koliko to zahtijeva naš položaj. To je 
moj odgovor, gospodine, pa se možete vratiti na 
palubu »Lava«. 

Časnik pođe prema mostu, ali ne nađe ni¬ 
jednoga od svojih mornara osim kormilara. Svi 
drugi bili su se popeli na brod, da od mornara čuju 

istinitu priču o onom, što su tek nepotpuno bili 
saznali, te se slože s momčadi »Dorta«, da je po¬ 
java sablasne lađe, koja je uzrokovala njihovu sa- 
danju nesreću, sud božji, koji je admiral svojom 
groznom osudom nad jadnim komodorom na njih 
sazvao. 

Čim je časnik dojavio Filipov odgovor, nije se 
bijes admiralov više mogao obuzdati. On zapovjedi, 
da se topovi, kojima metci mogu doprijeti do krme 
»Dorta«, dvostrukim nabojima nabiju i opale. Ali 
Krantz ga upozori na to, da u ovakovom položaju 
ne mogu upotrijebiti protiv »Dorta« više topova, 
nego što ih on može opaliti na njih. Time se uni¬ 
štava jakost admiralskog broda, a cijela akcija mo¬ 
gla bi dovesti samo do beskorisna krvoprolića. 
Admiral dade na to zatvoriti Krantza te htjede da 
izvrši svoju luđačku namjeru, ali ga u tome spriječe 
mornari »Lava«, koji nisu htjeli pucati u svoje dru¬ 
gove, niti primati njihovih metaka. Izjava momaka 
s čamca brzo se proširila po cijelome brodu, a ljudi, 
koji i onako nijesu bili skloni admiralu, uvidjeli su 
predobro opasnost svojega položaja, a da ga još 
pogoršaju. Nijesu htjeli, da se otvoreno pobune, 
nego su pošli na donji dio broda, a kad su im ča¬ 
snici nalagali, da se vrate gore, nijesu htjeli da dođu 
na palubu. Takav je bio položaj, kad je zapadalo 
sunce. Na admiralskom brodu nije se dogodilo ništa, 
jer se Krantz nalazio u zatvoru, a admiral se strašno 
bijesan povukao u svoju kabinu. 

Filip međutim nije sa svojim ljudima dangubio. 
Oni su bacili sidro sa krme broda te ga oštro na- 
peli. Osim toga bili su upravo zaposleni crpanjem 
vode, kad je jedan čamac pristao uz brod, a na pa¬ 
lubi se pojavio Krantz. 

»Kapetane Vanderdecken, dolazim da se pod- 
vrgnem vašoj vlasti, ako hoćete da me primite. Ako 
me ne ćete, bar me zaštitite, jer bih neminovno bio 
sutra vješan, da sam ostao na svojem brodu. Ljudi, 
koji su sa mnom u čamcu, dolaze s istom namjerom. 

7 









— 98 — 


Dovodim vam i vašega zatvorenoga poručnika, ko¬ 
jega 'smo kriomice oslobodili«. 

Filip udovolji Krantzovu zahtjevu, iako samo 
s opiranjem, jer bi mu tu njegovu spremnost, da po¬ 
mogne svome drugu, kasnije možda uprava mogla 
spočitnuti kao pomaganje buntovnika. 

Noć bijaše burna, ali more nije bilo divlje, bu¬ 
dući da je vjetar duvao s obale. Momčadi »Dorta« 
uspjelo je tijekom noći, uz upute Filipa i Krantza, 
toliko olakšati brod, da su ga slijedeće jutro mogli 
izvući. Vidjeli su naime, da dno nije bilo jače ošte¬ 
ćeno. Bila je za njih sreća, da nijesu popustili u 
svojemu nastojanju, jer je nekoliko sati iza zalaska 
sunca okrenuo vjetar, te su oni jedva bili učvrstili 
kormilo, kad je udario vjetar ravno niz tijesno i 
stali se dizati jaki valovi. Admiralski brod je još 
uvijek nepomično stajao te sc očito nije nitko bri¬ 
nuo, da ga makne. Filip je bio u velikoj neprilici, 
jer nije htio da ostavi momčad »Lava«, pa ni admi¬ 
ralu nije mogao uskratiti pristup, ako bi on htio da 
dođe na brod. Ali je odlučio, da će ga u tom slučaju 
držati samo putnikom, a zapovjedništvo obavljat će 
sam. Zasad je odlučio, da će malo dalje od pećina 
ispod jednoga velikog rta, gdje je more bilo mirno, 
usidriti brod. Zatim pošalje jedan od svojih čamaca 
na ono mjesto, gdje je bio iskrcan komodor, da i 
njega uzme na brod, ako ga uzmognu naći. Ali mor¬ 
nari se vrate, a da ga nijesu ni vidjeli, iako su bili 
zašli preko brijega te pošli prilično daleko u unu¬ 
trašnjost zemlje. 

Drugoga dana, otkad je Filip izvukao svoj 
brod, opaze, da čamci admiralskog broda plove 
prema obali i natrag te da svu zalihu voze na kopno. 
Slijedeći dan bilo je na obali razapeto čadorje, pa 
se je moglo vidjeti, da je momčad ostavila svoj brod. 
U noći duvao je jak vjetar, te se more veoma 
uzburkalo. Slijedećeg jutra nije više bilo jarbola, a 
admiralski se brod sasvim nakrivio — bio je to 

potpuno razbijen brod. Filip je sad vijećao s Krant- 
zom, što će učiniti. 

Nijesu mogli da ostave momčad »Lava« na 
obali, budući da bi u takovoj pustoši morali za 
oštre zime svi propasti. Međutim činilo im se boljim, 
da sačekaju, da ih protivna stranka prva zamoli za 
zaštitu, te je zato Filip odlučio, da još nekoliko 
ne će dizati sidra. 

Tako je potrajalo nedjelju dana, dok nije na¬ 
pokon jednoga jutra doplovio k »Dortu« čamac, na 
kojemu je Filip prepoznao časnika, koji je već jed 
nom prije bio poslan k njemu na brod, da mu na¬ 
javi njegovo zatočenje. Kad se časnik popeo na pa¬ 
lubu, skinuo je šešir pred našim junakom. 

»Vi me ipak priznajete zapovjednikom?« reče 
Filip. 

»Da, gospodine, svakako! Vi ste bili drugi za¬ 
povjednik, ali ste sada prvi — admiral je mrtav«. 

»Mrtav?« usklikne kapetan. »Kako to?« 

»Našli smo ga mrtva na obali ispod jedne visoke 
klisure. U njegovu naručaju nalazila se lješina ko- 
modora oni su se bili čvrsto zakvačili jedan za 
drugoga. Admiral je običavao svakoga dana izlaziti 
na vrh brijega, da vidi, ne dolazi li kroz tijesno ka¬ 
kav brod. Sigurno se ovdje sastao s komodorom, 
posvađao se s njim, te su se sigurno obojica survala 
s klisure«. 

Kod daljnjega raspitivanja saznao je Filip, da je 
već druge noći bilo nestalo svake nade, da se »Lav« 
spasi, jer mu je trupina bila razlupana, te je voda 
za kratko vrijeme prodrla šest stopa duboko u lađu. 
Sad se momčad javno pobunila te ispila svu rakiju. 
Bolesnici su već bili svi poumirali, a k tome i neki 
drugi, koji su se pijani srušili s klisura. 

»Dakle se ispunilo proročanstvo komodora,« 
reče Filip Krantzu. »Mnogi, mnogi, pa i sam admi¬ 
ral su ovdje poginuli. Mir neka bude s njima! Ali 
sad ćemo što brže ostaviti ovo strašno mjesto«. 

Naš junak naloži odmah časniku, da svoje mor¬ 
nare i preostalu hranu spremi, da se odmah ukrcaju. 
Krantz pođe odmah sa svim čamcima k obali te se 
prije noći već sve nalazilo na brodu. 

U ranu zoru digne »Dort« uz povoljan vjetar 
sidra, te zaplovi dalje morskim tijesnom. 


GLAVA OSMA. 

Filipova velika pobjeda. Povratak kući i četvrto 
putovanje u pratnji Amine. Pilot Schwiften opominje. 

»Ukleti Holandez«. 

Činilo se, da će nakon smrti obiju zapovjednika 
prestati i nesreće naših pomoraca. 

Iza nekoliko dana »Dort« je preplovio Magel- 
haensovo tijesno te je uz vedro nebo i mirno more 
otplovio u Tihi ocean. Momčadi se na brodu po¬ 
vratila pod Filipovom ozbiljnom upravom srčanost, 
pa, budući da je sad bilo dosta ljudi na brodu, svi 
su radosno obavljali svoju službu. 

Iza kojih četrnaest dana bili su već daleko gore 
uz španjolsku obalu te su u to vrijeme bili doduše 
već vidjeli mnogo stanovnika po obali, ali se još 
nijesu bili sastali ni s jednim španjolskim brodom, 
Filip, koji je dobro znao, da mora očekivati napadaj, 
ako se sastane s kakovim jačim brodom, za sve 
se pobrinuo i izvježbao svoje ljude za postupanje 
s topovima. Lagani vjetrić i potpuna tišina zadržali 
su ih na obali potpunih mjesec dana, pa Filip od¬ 
luči, da će odjedriti na španjolski otok Santa Maria, 
gdje se nadao lijepim riječima ili silom pribaviti 
svježu hranu. »Dort« se nalazio po njihovu sudu 
otprilike trideset milja daleko od obale, pa budući 
da su počeli ploviti, tek kad se spustila noć, na¬ 
stavili su putovanje do slijedećega jutra. Krantz se 
nalazio na gornjem dijelu palube; on je upravo gle¬ 
dao, da u velikom mraku razabere liniju horizonta, 
kad li mu se pričini, da je ugledao svijetlo, kojega 
•je začas opet nestalo. On je stao uporno gledati u 

ono mjesto, te doskora uvidi, da ni dvije milje da¬ 
leko od njih plovi jedan brod. On potrči dolje, da o 
tom obavijesti Filipa i da uzme dalekozor, a kad se 
Filip popeo na palubu, vidjelo se već, da je taj brod 
jedrenjak i da veoma duboko tone. Iza kratka vije 
ćanja slože se u tom, da treba spustiti ratne čamce, 
te ih bez buke naoružati, zatim ih neopazice po¬ 
slati do jedrenjaka te ga iznenada zauzeti. Mornari, 
kojima je to bilo povjereno, morali su mukom mu¬ 
čati te je momčad za kratko vrijeme iz svojih ča¬ 
maca zauzela lađu popevši se na brod i zatvorivši 
sve otvore prije, nego je moglo ono malo ljudi, koji 
su se nalazili na palubi, podignuti uzbunu. Kad je 
svanulo, otvore ponovo sve otvore te otpreme za¬ 
robljenike na »Dort«. Bilo ih je šezdeset — mnogo 
za ovakav brod. 

Kad su zapitali za ime broda, stupe između za¬ 
robljenika pred njih dva dobro obučena čovjeka, 
pristojna izgleda te izjave, da je brod pošao s otoka 
banta Maria, da otpremi pošiljku brašna u Limu. 
Momčad broda sastoji se od dvadeset i petorice 
ljudi, a ostali su tek iskoristili priliku, da pođu u 
Limu. 

»Stalni napadaji vaših oružanih brodova sile 
me na osvetu,« doda Filip. »Vašu lađu i teret pro- 
glašujem stoga plijenom, ali ću sve putnike i mor¬ 
nare na otoku Santa Maria iskrcati, budući da sam 
onamo plovim«. 

Zarobljenici su doduše glasno protestirali, ali 
bez uspjeha. Oni zatim zamole, da im se dopusti 
iskupiti brod i tovar, ali im Filip dopusti samo prvo, 
budući da je hrana bila vrlo potrebna. 

Oko podne usidri se Filip kraj obale, ali izvan 
dohvata topovskih hitaca, a jednome dijelu zarob¬ 
ljenika bude dopušteno, da pođu na kopno, te se 
pobrinu za otkup ostalih, dok su jedrenjak dovukli 
k lađi i tovar iz njega prenijeli u »Dort«. Predvečer 
dođu tri velika čamca sa živim blagom, raznim po¬ 
vrćem i svotom, koja je bila ucijenjena za jedrenjak. 

Filip im na to preda zarobljenike. Na brodu smio 
je ostati jedan crnac, koji je to sam zamolio; zbog 
toga su se vrlo ljutila ona dva putnika, pa su rekli, 
da je rob njihov te su u tome, što on ostaje na brodu, 
gledali neku vrstu prekršaja ugovora. 

»Vi potvrđujete moje vlastite riječi,« reče Filip. 
»Ja sam vam naime obećao, da ću pustiti na slo¬ 
bodu sve putnike, ali da ću zadržati sve vlasništvo. 
Rob će ostati na brodu«. 

Kad su Španjolci uvidjeli, da im je sav trud 
uzaludan, vrlo se oholo oproste. »Dort« je još te 
večeri ostao usidren, da se uzmognu pregledati sva 
užeta. Ali slijedećeg jutra otkriju mornari, da je 
jedrenjaka nestalo te da je u noći neopazice pro- 
jedrio kraj njih. 

Čim je bilo dignuto sidro i razapeta jedra, pođe 
Filip s Krantzom u svoju kabinu, da se dogovore o 
toku puta. Crnac pođe za njima te reče, da bi htio 
s njima govoriti. Njegove izjave bile su vrlo važne, 
ali su malo zakasnile; ali on se ispriča time, što 
nije mislio, da će jedrenjaka u noći nestati. Oslo¬ 
bođena lađa bila je vladin poštanski brod i najbrža 
jedrilica, koju su Španjolci imali. Ona dva navodna 
putnika bili su časnici španjolske mornarice, a svi 
ostali bili su brodska posada. Poštanski brod ot¬ 
plovio je s naredbom, da skupi porez u čistom zlatu 
te ga donese u Limu, ali da usput uhodi i holan- 
desko brodovlje, za koje se već pred neko vrijeme 
bilo začulo da plovi. Kad brodovlje prispije, imao je 
jedrenjak to javiti u Limu, da mogu ratni brodovi 
izaći preda nj. Među ostalim se otkrilo, da su na¬ 
vodne bačve s brašnom sadržavale svaka po dvije 
tisuće zlatnika, a u drugima su se nalazile srebrene 
šipke. To je bilo učinjeno iz opreznosti, ako slu¬ 
čajno budu ulovljeni. Bilo je jasno, da je brod sad 
otplovio u Limu, a razlog, zašto Španjolci nijesu 
htjeli, da crnac ostane na brodu, bio je taj, što su 
znali, da će im on to otkriti. Filip se sad vrlo kajao, 
što je pustio brod na slobodu, budući da se imao 

nadati otvorenu boju s jačom silom, još prije nego 
ostavi ovaj dio mora; ali tu nije bilo pomoći. On 
dade sad dopremiti bačve na palubu i istresti iz 
njih novce. Sve zajedno iznosilo je otprilike pola 
milijuna dolara. Kovane novce dade naš junak 
odmah još prije boja razdijeliti među oduševljene 
mornare,, a komade zlata i srebra spremi, dok im 
se prodajom ne ustanovi cijena. Slijedećih šest ne¬ 
djelja plovio je Filip gore uz obalu, a da se nije 
sastao ni s jednim jedrenjakom. Poštanska je lađa 
sigurno već bđa sve obavijestila, te su svi brodovi, 
veliki i maleni bili oružani i usidreni. 

Filip sad odluči, da će krenuti prema Bataviji. 
Bio je udaljen nekoliko dana puta od Lime, te je 
s pravom mogao držati, da su poslani brodovi, da 
ga uhvate. Uz povoljan vjetar odjedri sada od obale 
te za tri dana prevali lijep dio puta. Četvrtog dana 
pojave se dva broda, koja su plovila prema »Dortu«. 
Činilo se, da su velike naoružane lađe, a razvijene 
španjolske zastave i barjačići, koji su se za kratak 
čas mogli razabrati, bili su jasan znak, da se pri¬ 
bližava neprijatelj. Jedna od tih lađa bila je fregata, 
veća od »Dorta«, a druga korveta sa dvadeset i 
dva topa. 

Momčad »Dorta« nije bila zbog te nejednakosti 
borbenih sila ni najmanje uznemirena, nego je zve- 
ketala sa zlatnicima u džepu i svečano obećavala, 
da ih ne će vratiti njihovim pređašnjim gospodarima, 
te potrčala prema topovima. Sada se izazovno raz¬ 
vije holandeska zastava, a oba španjolska broda, koji 
su ponovo bili okrenuli svoje kljunove prema »Dortu« 
da mu budu što bliže, dobiju nekoliko oštrih hitaca, 
koji su ih donekle smeli. Ali oni okrenu svoje lađe 
: udalje se na jednu milju te započnu vrlo živahnu 
bitku. Pošto su s obje strane oko pola sata letjeli 
oštri hitci, sruši se prvi jarbol španjolske fregate te 
povuče za sobom i veliko jedro. Ta nezgoda za¬ 
ustavi n a čas vatru s njihove strane. »Dort« smjesta 

razvije svoja jedra te zaplovi prema korveti, koju 
uništi sa tri ili četiri puna plotuna. Tad se okrene i 
pođe prema fregati, kojoj su topovi s podvjetrene 
strane bili još uvijek zakrčeni komadima prvoga 
jarbola. Ta dva broda postave se sada u udaljenosti 
od deset stopa krmom prema provi te započne iz¬ 
nova boj pod prilikama, koje su za Španjolce bile 
vrlo nepovoljne. 

Za četvrt sata upali se platno, koje je bilo 
obješeno preko ograde od metka iz topa, te se 
vatra brzo raširi po brodu, a »Dort« je nastavljao 
svojom pucnjavom, koju neprijatelji nijesu mogli uz¬ 
vraćati. Iza mnogih uzaludnih pokušaja, da ugasi 
plamen, odluči kapetan španjolskog broda, da oba 
broda pretrpe jednaku sudbinu. On uzdigne kormilo, 
stane pucati na »Dort«, te upotrijebi sva sredstva, 
da zakvači obje lađe. Sad dođe do divljega rvanja. 
Španjolci su nastojali zakvačiti brod svojim lancima 
tako, da neprijatelj ne može pobjeći, a Holandezi 
htjeli su im opet na svaki način omesti taj njihov 
pokušaj. Vrhovi i bokovi obiju lađa napune se lju¬ 
dima, koji su se očajno borili, a mrtvi padali su 
među brodove, jer su ostaci jarbola još uvijek pri¬ 
ječili, da se razvije prava bitka na šake. 

Međutim nijesu Filip i Krantz prekrstili ruke. 
Dobrim baratanjem s užetima jedara i time, što su 
postavili sva jedra na provi uspjelo im je okrenuti 
jedra prema vjetru. Tim micanjem izađu s lađom iz 
veoma neugodnoga dima, a budući da bi se morali 
provesti kraj obadva broda, stanu krstariti, da dođu 
u drugi pravac te da sprave Španjolce u zavjetrinu. 
To im je u istom času dalo nadmoć te se je i sam 
boj doskora završio. Dim i plamen udari natrag na 
španjolski brod. Vatra, koja se bila već malo i po 
»Dortu« počela širiti, odmah je ugašena, a Španjolci, 
koji više nijesu mogli jedan brod zadržati uz drugi, 
zavuku se pod šanac svojega vlastitoga broda. Iza 
teška naprezanja uspije »Dortu«, da se otkine, te 
da svoga protivnika, koji je sada bio već sav oba- 

vijen plamenom, potjera naprijed. Korveta bila je 
nekoliko milja daleko u moru te je od časa do časa 
ispalila koji top. Filip dade opaliti na nju plotun, 
koji joj skine zastavu. Sad bi se bitka morala držati 
svršenom, te je trebalo samo spasiti momčad s upa¬ 
ljene fregate. I to djelo milosrđa se sretno izvrši. 
Još dva sata pucali su ugrijani topovi fregate sami 
od sebe, a kad je napokon doprla vatra do baru¬ 
tane, odleti gornji dio u zrak, a ostatak lađe malo 
je pomalo tonuo i napokon nestao. 

Osakaćenu korvetu pusti Filip kao beskoristan, 
štoviše suvišan plijen na slobodu. Čim su bili ukrcani 
svi zarobljenici, započne »Dort« opet svoj put prema 
Bataviji te se tri nedjelje iza ove bitke usidri u za¬ 
tonu toga grada. On nađe tamo ostatak brodovlja, 
koji je bio poslan naprijed te je ovamo stignuo već 
pred nekoliko sedmica. Brodovi su već primili svoj 
teret te su bili spremni, da otplove u Holandiju. 

Filip napiše svoje brzojavke, u kojima je upravi 
javljao događaje na putu. Tad pođe na kopno, da 
se nastani u kući jednoga trgovca, dok se »Dort« 
opet uzmogne spremiti za put kući. Tovarenje je 
pod Filipovim neprestanim nadzorom bilo doskora 
dovršeno te naš junak bez daljnjih pustolovina stigne 
u Amsterdam. Ne trebamo ni spominjati, da ga je 
Amina dočekala radosno i oduševljeno. Ona ga je 
očekivala, jer su ona tri broda flote, koji su otplo¬ 
vili odmah iza njegova dolaska u Bataviju, ponijela 
u domovinu ne samo brzojavke nego i pisma za nje 
govu ženu. Šest nedjelja iza svojih pisama prispije 
Vanderdecken sam, a Amina bila je presretna. 
Uprava je naravno bila vrlo zadovoljna s Filipovim 
postupkom te mu podijeli zapovjedništvo nad jed¬ 
nim velikim oboružanim brodom, koji mora u pro¬ 
ljeće otploviti u Indiju, te je trećina njegove cijene 
morala biti isplaćena onim novcem, koji je Filip 
imao uložen kod kompanije. Imao je još pet mjeseci 
za odmor, prije nego se opet povjeri elementima, te 

je ovaj put odredio, da će se pobrinuti, da i Amina 
smije s njime na put. 

Hrabra žena nije mirovala, dok joj Filip iza 
mnogih molba i moljakanja nije dopustio, da i ona 
s njime putuje. Amina nije više pravo vjerovala u 
sudbinu ili dužnost svojega muža, budući da je on 
već tri puta putovao, a nije ništa izvršio. Ona se 
htjela sama uvjeriti, da li se sablasna lađa, u kojoj 
se trebao nalaziti Filipov otac, doista svakiput uka¬ 
zala njezinu mužu, a ako nije, ona će ga svom svo¬ 
jom ljubavlju prinuditi, da se okani svojega nemirnog 
života. Nije li to bio očit znak, da se cijela ta stvar 
osniva na utvaranju, koje su izazvale lude sanje Fi¬ 
lipove majke, što je onaj jednooki pilot Schwiften, 
koji se Amini pričinjao nekom pojavom s drugoga 
svijeta, odmah za prvoga putovanja na »Schillingu« 
kao svaki drugi smrtnik našao svoj kraj u valovima 
Atlanskog Oceana? 

Ona se je pod svaku cijenu htjela sama uvjeriti, 
te ili svojega muža izliječiti od njegove bolesne 
utvare ili, ako je on doista oruđe kakove više sile, 
zajedno s njime propasti. 

Međutim je Filipa jedan osobito živahni san 
doveo na to, da usliši Aminine molbe. 

Jedne večeri, kad mu je bilo neobično lako pri 
srcu te je osjećao, da se može lako povjeriti, ispri- 
povjedi svojoj ženi taj san. 

»Sanjao sam,« započne on, »da sam kao ka¬ 
petan plovio oko Rta Dobre Nade. More bijaše 
mirno, vjetar ugodan. Nalazio sam se na krmi, sunce 
je zašlo, a zvijezde sjale su jasnije nego obično. Le¬ 
žao sam ispružen na svojoj kabanici i usnuo sam 
promatrajući bezbrojna nebeska svijetla. Tako mi 
se u snu pričinjalo. Kad sam se opet probudio, bilo 
mi je, kao da tonem. Pogledao sam oko sebe: jar¬ 
bola, jedara, pa i same lađe bilo je nestalo, a ja 
sam plovio sam na lijepoj školjki po dalekom Oce¬ 
anu. Osjećao sam neki nemir, te se nijesam usu- 

đivao ni maknuti, budući da sam se bojao, da ne 
potone moja lagana lađica. Napokon opazim, kako 
se prednji dio školjke spustio, kao da na njem visi 
kakav teret; na to opazim, kako se jedna malena 
bijela ruka prihvatila školjke. Ja se još uvijek ni- 
jesam micao. Vrlo bih rado bio zaviknuo, da se 
školjka ne smije prevrnuti, ali nijesam mogao isti¬ 
snuti ni glasa. Sad se polagano uzdigne iz vode pre¬ 
krasan ženski lik, te se upre o rub školjke. Njena 
sniježno bijela koža sjala se u svijetlu zvijezda, a 
vršci njezine dugačke raspletene kose plivali su po 
moru. Ona mi progovori blagim glasom: 

,Što se bojiš, Filipe Vanderdecken? Nije li tvoj 
život začaran?’ 

»To ne znam,’ odgovorim ja, znam tek dobro, 
da je moj život u opasnosti’. 

,U opasnosti,' odvrati ona, ,možda je bio, dok 
si ga povjeravao krhkim građevinama ljudskim, koje 
vi smrtnici obično nazivate dobrim brodom, ali gdje 
može biti opasnosti u školjki morske djevice? Filipe 
Vanderdecken, ti si došao, da tražiš svojega oca?’ 

,Rekla si sama,' dodam ja. ,Nije li to volja ne¬ 
besa?’ 

,To je tvoja sudbina, koju moraš izvršiti. Daj, 
da ga tražimo zajedno! Ta školjka je moja, ali ti ne 
znaš da upravljaš njome. Treba li da ti pomognem?' 

,Hoće li nas moći oboje nositi?’ 

,Vidjet ćeš odmah,' odgovori ona smijući se, 
uroni u vodu i osvane odmah zatim kraj mene. 
Sjela je kraj mene uronivši svoje noge u vodu, a da 
se školjka nije ni najmanje nagnula od dvostruka 
tereta. Plovili smo sve dalje i dalje preko širokoga 
mora, te se činilo, da sjajnim čamcem upravlja samo 
volja morske djevice. 

,Zar se još uvijek bojiš, Filipe Vanderdecken?’ 
upita me iza nekog vremena. 

,0 ne,’ odgovorim je, ,sad se osjećam neobično 
sigurnim’. 

»Pogledaj me,' reče ona maknuvši kosu ispred 

lica. 

Pogledam i ugledam — tebe Amina!« 

»Mene?« upita smiješeći se žena, koja je ra¬ 
dosnom pažnjom pratila pričanje sna. 

»Da, Amina, tebe! Zazovem te imenom, ogrlim 
te i osjetim, da bih dovijeka mogao tako s tobom 
ploviti preko oceana. 

»To mora da je dakle bila dobra odluka, da 
me uzmeš sa sobom na put, moj mili Filipe,« reče 
Amina stišćući svome mužu ruku, »kad je u tvojoj 
nutrini mogla da primi sliku tako lijepa sna«. 

Zima prođe brzo, jer je Filip provede u sretnom 
miru. U proljeće trebao je njegov brod biti oprem¬ 
ljen, te su se Amina i Filip stali spremati na put u 
Amsterdam. 

Jedne večeri sjedili su jedno uz drugo u vrtu 
na tratini, koja im je često služila kao odmaralište. 
Upravo je bio otišao otac Seysen, pošto je na Fili¬ 
povu molbu bio obećao, da će se iza njihova odlaska 
useliti u kućicu tc je čuvati. Časni otac je i ovaj 
puta, kao i često prije, doveo razgovor na Filipovu 
luđačku želju za putovanjem te je htio saznati za 
njezin uzrok. Ali našeg junaka nijesu mogli ni 
uimolni pogledi Amine dovesti na to, da svećeniku 
otkrije mračnu tajnu svoga života. On se gotovo 
bojao, da bi mu ovaj mogao svojom vlašću zabraniti 
daljnje putovanje za njegovim ciljem. Dok je Filip 
iza odlaska Seysenova kušao da razloži svojoj ženi 
uzrok šutnje, osjeti najednom, kako se nešto la¬ 
gano dotaknulo njegova ramena, a neobična zima 
prostruji mu cijelim tijelom. Naglo okrenu glavu i 
opazi sa stravom, da pilot »Schillinga«, jednooki 
Schwiften, za kojega je mislio, da se utopio, stoji 
iza njega s pismom u ruci. Nenadana pojava toga 
zlobnog stvorenja otela je Filipu s usta poklik: 

»Svemogući Bože! Je li to moguće?« 

Amina, koja se na uzvik svojega muža također 
okrenula, pokrije svoje lice i udari u plač. 

»Filipe Vanderdecken,« reče Schvviften, »hi! hi! 
imam za vas pismo; od kompanije je«, 

Filip uzme pismo, ali, prije nego li ga otvori, 
upre svoje oči u Schwiftena. 

»Mislio sam,« reče on, »da ste se utopili, kad je 
brod u prvom zaljevu propao. Kako ste se spasili?« 

»Kako sam se spasio?« odvrati Schwiften. »Do¬ 
pustite mi, da vas zapitam, kako ste se vi spasili?« 

»Valovi su me bacili na kopno,« odgovori Filip, 
ali — — —« 

»Ali,« prekine ga Schwiften, »mene dakako ne 
bi valovi bili trebali izbaciti na kopno? Hi! hi!« 

»A zašto ne? To nijesam rekao«. 

»Ne, ali ja mislim, da vam govorim iz duše. 
Međutim se dogodilo drugačije, jer sam se i ja spasio 
na jednaki način, kao i vi, te su i mene valovi iz¬ 
bacili. Hi! hi! Ali ja ne mogu dulje čekati; izvršio 
sam svoj nalog«. 

»Stanite!« doda Filip. »Odgovorite mi još na 
jedno pitanje. Plovite li i ovaj put s istim brodom?« 

»Možda, mynheer Vanderdecken,« hihotao je 
Schwiften. »Radujete li se tome? Hi! hi!« 

»Vi dakle svakako želite, da još jednom slijedite 
zvijezdu moje sreće, iako smo već jednom zajedno 
pretrpjeli brodolom?« 

»Da je slijedim? — Moram je slijediti. Da, ja 
ću ploviti s vama, mynheer Vanderdecken! Ja želim, 
da budem uvijek u vašoj blizini! Hi! hi!« 

»Onda ćete se morati zadovoljiti s mojim dru¬ 
štvom,« doda prijazno Amina, jer je htjela da vidi, 
kako će djelovati prijazno vladanje na toga nepri¬ 
jatnoga stranca. »Ja naime namjeravam,« doda ona, 
da pratim svojega muža na ovome putu«. 

»Dakle i vi?« primijeti Schwiften promatrajući 
zamišljeno Aminin lik. Trgnuvši na to ramenima 
reče iza nekog vremena: »Doista šteta, ali ipak mora 
tako biti«. 

»No, u ime božje,« reče Amina pružajući Schwi- 
ftenu ruku. 

Pilot je prihvati, a Amini prostruje cijelim ti¬ 
jelom ledeni trnci, iako nije dala da se opazi, jer se 
već unaprijed tome nadala. 

Schwiften zadrži njezinu ruku nekoliko časaka 
u svojoj te joj onda pogleda pomno u lice. 

»Tako lijepa i tako dobra! Neka vas nebesa 
obrane!« Tad stisne nježnu ruku, koju je još uvijek 
držao, te se brzim koracima udalji. 

Ledena zima od stiska Schwiftenove ruke tako 
je prožela Aminu, da se sad s teškom mukom pri¬ 
bližila tratini i klonula na nju. 

»To mora da je natprirodna pojava,« reče mu- 
klim glasom. »Sad to sigurno znam. No,« doda iza 
stanke krepčim glasom, »bolje za nas, ako ga mo¬ 
žemo učiniti našim prijateljem, a ja ću sve svoje 
sile upotrijebiti, da to postignem. Ali sada, premili 
moj, moraš pročitati pismo«. 

Filip prelomi pečat te pročita u malo redaka, 
da je brodu sad već potreban nadzor kapetana, da 
su mu po njegovoj želji dodijelili kao prvoga pot- 
časnika Krantza, a mjesto drugog potčasnika da je 
podijeljeno dosadanjein pilotu Schwiftenu radi nje¬ 
govih osobitih zasluga za kompaniju. On neka me¬ 
đutim, što brže može, dođe na brod, ako želi da 
brod opremi po svojoj volji. 

Ovome pozivu nije se smjelo izmaknuti, jer bi 
time Filip uređenje i spremanje svojega broda morao 
prepustiti stranim ljudima. To on nikako nije htio 
pa zato već slijedeći dan pođu on i Amina na put 
u Amsterdam. 

Brod, nad kojim je Filip trebao da preuzme za¬ 
povjedništvo, zvao se »Utrecht«, bio je četiri stotine 
tona težak, te je pred kratko vrijeme izašao iz bro¬ 
dogradilišta i bio oboružan sa dvadeset i četiri topa. 

Prošla su još dva mjeseca, za kojih je Filip nad¬ 
zirao opremanje i tovarenje svojega broda, a u tom 
ga je vjerno pomagao njegov dobri prijatelj Krantz. 
Naš se junak koliko je god mogao brinuo za udob¬ 
nost Amine. te »Utrecht« pođe na put u mjesecu 

svibnju. Imao je nalog, da se poglavito zaustavi na 
obali Ceylona, zatim da prođe Malačkim tijesnom 
te prodre u Kinesko more — pokušaj, kod kojega 
je kompanija očekivala odlučan otpor Portugalaca. 
Posada na brodu bila je vrlo brojna. Filip imao je 
n# brodu i maleni odred vojnika, koji su bili u službi 
nadglednika, budući da je taj vozio sa soibom velike 
svote novca, da može u kineskim vodama, gdje mo¬ 
žda holandeska roba nema nikakove vrijednosti, 
kupovati robu. Mnogo se brige posvetilo opremi 
broda; bio je to možda najljepši i najbolje oružan 
brod, koji je Indijska kompanija ikad otpremila, te 
je osim toga vozio još i neobično vrijedan teret. 

»Utrecht« otplovi na ponosnim krilima te do¬ 
skora ostavi iza sebe engleski kanal. Činilo se, da 
će put biti srećan, jer su povoljni vjetrovi gonili 
brod bez nezgoda sve do nekoliko stotina milja 
ispred Rta Dobre Nade pa tek sad po prvi put za¬ 
vlada tišina. Amina bila je oduševljena. Predvečer 
šetala je s Filipom gore dolje po palubi. 

Naokolo vladala je duboka tišina, osim uda¬ 
ranja valova, koji su oplakivali bokove broda — 
sve je ležalo u mirnoj ljepoti kao jasni zvjezdani 
svod, koji je sjao iznad njihovih glava. 

Iza neke dvije nedjelje ukloni se tišina pred 
dobrim vjetrom; njegovim pritiskom stigne »Utrecht« 
do Rta, uzme vode, te nastavi svoj put pa se iza 
dvomjesečne vožnje usidri pred Kambrunom. 

Za to doba bila je Amina neprestano zabav¬ 
ljena time, da uđe Schwiftenu u milost, te se doista 
činilo, da pilot spoznaje tu dobrotu, barem je češće 
boravio dulje vremena u Amininu društvu. Prema 
Filipu vladao se uvijek pristojno, ali prema ženi 
svog kapetana bio je pun počitanja, premda ni kraj 
nje nije mogao spriječiti svoje neprijatno hihotanje. 

Jedne večeri, dok je »Utrecht« još bio pred 
Kambrunom, pristupi Schwiften kao slučajno k 
Amini, koja je sjedila na kapetanskom mostu. 

»Plemenita gospo,« reče iza kratke stanke, 
»onaj brod plovi iza nekoliko dana u vašu domovinu«. 

»Tako sam bar čula,« doda Amina. 

»Hoćete li poslušati savjet čovjeka, koji vam 
želi dobro? Vratite se onim brodom natrag u vašu 
domovinu i ostanite tamo, dok se vaš muž opet 
k vama ne povrati«. 

»A zašto mi to savjetujete?« 

»Jer slutim pogibao. Da, možda čeka smrt — 
okrutna smrt jedno biće, kojemu ne želim nikakovo 
zlo«. 

»Valjada ne meni?« doda Amina te upre svoje 
oči u Schwiftena i susretne se s njegovim prodirnim 
pogledom. 

»Da, vama. Ima ljudi, koji mogu dalje u bu¬ 
dućnost gledati nego ostali. Nemojte zato iskušavati 
dalje sudbinu i uklonite se s puta onome, što vam 
prijeti«. 

»Ja se ne bojim, ali sam vam ipak zahvalna za 
vaše dobre upute. Recite mi Schwiften, jer ne 
možete poreći, da na neki tajnoviti i neshvatljivi 
način stojite u vezi s određenjem mojega muža, go¬ 
vorite, je li ono uistinu tako istinito i sveto, kako 
on misli?« 

»Ako ga on drži istinitim i svetim, onda i jest 
tako«. 

»Zašto onda stupate preda nj kao neprijatelj?« 

»Ja nijesam njegov neprijatelj, lijepa gospo«. 

»Vi da nijeste njegov neprijatelj? Zašto ste 
onda jednom pokušali, da mu otmete svetu relikviju, 
kojom jedino može da izvrši svoju svetu dužnost?« 

»Htio sam ga spriječiti u daljnjem istraživanju. 
Svjedoči li to, da sam mu neprijatelj? Ne bi li bilo 
bolje, da ostane kod svojega lijepog imetka i uz vas 
na kopnu, nego da u svojem bezumnom lutanju 
krstari po svim morima? Bez relikvije ne može da 
izvrši svoju dužnost; bilo bi stoga dobro djelo, da 
mu se ona oduzme«. 

,\mina ne odgovori, jer se bila zadubila u misli. 

»Plemenita gospo,« nastavi Schwiften iza kratke 
stanke, »ja vam želim dobro. Za vašeg se muža ne 
brinem, premda ni njemu ništa zlo ne želim. Čujte 
me. Ako, hoćete, da vaš budući život teče mirno i 
lijepo — ako želite dugo živjeti na zemlji sa mužem 
srca svojega — ako mu jednom — iza dugo, dugo 
vremena želite zaklopiti oči — mogu vam sve to 
obećati u budućnosti, koju mogu da čitam, ako 
s njegovih prsiju skinete relikviju, pa je date meni. 
Ako pak želite, da više trpi, nego što je podnio ikoji 
čovjek na zemlji, ako želite, da ostatak njegova ži¬ 
vota proteče u sumnji, ludilu i strahovanju, dok 
njegovo tijelo ne uzme duboko more, onda mu je 
ostavite. Ali to ima još osim toga za vas tu po¬ 
sljedicu, da će i vaši dani biti skraćeni te ćete umri 
jeti groznom smrću. Budućnost leži otvorena preda 
mnom — takova je sudbina vas oboje. Dobro pro¬ 
mislite moje riječi. Sad ću vas ostaviti, da sutra 
čujem vaš odgovor«. 

Schwiften se udalji i prepusti Aminu njezinim 
mislima. 

»Meni želi dobro, a ni mojem mužu ne želi 
ništa zlo; on želi samo da ga odvrati od njegova 
traženja. Ja mu vjerujem. Da, cm je prorekao bu¬ 
dućnost i govorio istinu. Mogu li ja nagovoriti Fi¬ 
lipa? Ne, ja ga predobro poznajem; on je položio 
zavjet i ne će ga nikad prekršiti. Pa ipak, da mu 
relikvija bude oduzeta bez njegova znanja, ne bi 
mogao sebi samome ništa spočitnuti. Ali, ne bi li 
onda morao svu krivnju svaliti na me? Bi li ga 
mogla prevariti? Ne, ne, to ne smije biti. Došlo, što 
mu drago — to je naša sudbina, a ja sam spremna«. 

Slijedeće večeri dođe Schwiften opet gore 
k Amini. 

»No, poštovana gospođo?« započne on.. 

»Schwiften, to ne može biti,« doda Amina. »Pa 
ipak, ja vam od srca zahvaljujem«. 

»Pa ako on i mora da vrši svoj zadatak, zašto 
želite vi, da ga pratite?« 

»Schwiften, ja sam njegova žena — ja sam za 
uvijek njegova. Vi me ne možete za to prekoriti«. 

»Ne,« odvrati Schwiften, »ja vas ne prekoravam, 
nego vam se divim. Žao mi je. Pa ipak, što je za¬ 
pravo smrt? Ništa! Hi! hi!« 

Schwiften odjuri te ostavi Aminu samu. 

»Utrecht« otplovi iz Kambruna, zaustavi se ne 
djelju dana na obali Ceylona te pođe zatim dalje 
svojim putem po istočnim morima. Kad već nije bio 
daleko od Andamanskog otočja, dođe Krantz, pošto 
je dulje vremena promatrao barometar, gore k Filipu, 

»Po svim znakovima moramo se nadati tajfunu, 
gospodine,« reče prvi potčasnik. »Barometar i vri¬ 
jeme jednako nam prijete«. 

»Onda moramo sve učvrstiti. Smjesta spustite 
gornja i mala jedra. Skinut ćemo i gornje krstove. 
Evo me odmah za vama«. 

Filip se požuri na palubu. More je bilo glatko, 
ali je već zavijanje vjetra javljalo blisku oluju te se 
mogla očekivati strašna borba elemenata. Naglo se 
stala skupljati bijela magla sve gušće i gušće, Sa- 
zovu mornare, sve važne stvari otpreme dolje i 
utvrde topove. Sada jak udarac vjetra zabaci brod 
na stranu tako, da se tek iza jedne minute mogao 
ponovo uspraviti; onda udari drugi, pa treći — sve 
bjesnije i neobuzdanije. 

Činilo se, da se more, iako nije bilo uzburkano, 
od jakoga udaranja tajfuna pretvara u samu bijelu 
pjenu. Tajfun udari na brod tako, da se on nagnuo 
sve do gornje palube i ostao u takovu položaju 
Iza četvrt sata orkan je prošao i brodu je odlanulo; 
ali sad se uznemirilo more i vjetar je jako duvao. 

»Mislim, da je gotovo prošlo, gospodaru,« reče 
Krantz. »Od strane vjetra malo se vedri«. 

»I ja držim, da smo najgore obavili,« odvrati 

Filip. 

»Ne, doci če još gore,« razabere se mukli glas 
u blizini Filipovoj. Bio je Schwiften, koji je to rekao. 

»Brod s vjetrene strane!« usklikne Krantz. 

Filip pogleda u smjeru vjetra i opazi na mjestu, 
gdje je horizont bio najjasniji, brod, koji je razapevši 
sva jedra plovio upravo prema njima. 

»To je velik brod; donesite mi moj dalekozor«. 

Donijeli su iz kabine dalekozor, ali prije nego 
što ga je Filip podignuo k očima, skupila se ponovo 
magla, te se brod nije više mogao vidjeti. 

»Vrijeme se i opet pogoršava,« reče Filip za¬ 
brinuto sastavljajući svoj dalekozor; »moramo pa¬ 
ziti na onaj brod, da nam ne dođe preblizu«. 

»Sigurno je i on nas vidio,« odvrati Krantz. 

Iza nekoliko časaka bijesnio je opet tajfun, a 
atmosfera bila je ispunjena neprozirnom tamom. 
Činilo se, kao da bijesni vjetar goni pred sobom 
tešku maglu. Nije se moglo razabirati ništa osim 
bijele morske pjene, a i ona se vidjela samo u daljini 
od pola milje, jer se je dalje gubila u tamnosivoj 
pari. Olujno jedro uzmakne pred rulom vjetra, ras¬ 
kida se u krpe te stane udarati oko sebe takovom 
bukom, koja je bila jača pače i od glasa oluje. Grozni 
orkan prođe, a magla se i opet malo raščisti. 

»S vjetrene strane nalazi se tik uz nas jedan 
brod!« povikne jedan od mornara. 

Krantz i Filip potrče na gornju palubu i ugle¬ 
daju velik brod, koji se nalazio ni tri morske milje 
daleko te je plovio ravno na njih. 

»Dignite kormilo! Ne vide nas, pa će brod 
udariti ravno u nas!« poviče Filip. »Dignite kormilo, 
brzo, slušajte!« 

Kormilo bude dignuto, a mornari opažajući po¬ 
gibao, koja im prijeti, popnu se na topove, da vide 
mijenja li strani brod svoj pravac. Ali on ga nije 
mijenjao — dolazio je sve bliže, a budući da su 
glavna jedra »Utrechta« bila skinuta, opaze oni sad 

na svoje zaprepaštenje, da sama vesla ne će moći 
okrenuti brod i uzmaknuti onako, kako su željeli. 

»Ahoi, brodari!« poviče Filip kroz svoje do¬ 
zivalo, ali mu oluja donese glas natrag. 

»Ahoi, brodari!« poviče Krantz na gornjoj pa¬ 
lubi mašući svojim šeširom. 

Bilo je sve uzalud. Brod je dolazio sve bliže te 
je sad bio udaljen od »Utrechta« tek, koliko nosi 
tane iz samokresa. 

»Ahoi, brodari!« poviču sad svi mornari za¬ 
jedno; bio je to glas, koji se sigurno morao čuti. 

Ali strani brod nije mario za to, nego je plovio 
upravo u njih te je njegov kljun sad već samo deset 
lakata bio udaljen od »Utrechta«. Momčad »Utre¬ 
chta«, koja se bojala, da će se sad poradi sukoba 
njihov brod raspršiti u komade, popela se na gornju 
palubu, da se uhvati za užeta stranoga broda te se 
popne na nj. 

Aminu je iznenadila buka na palubi, pa je došla 
gore i pograbila Filipa za ruku. 

»Drži se za me — udarac —« 

Ali dalje nije Filip stignuo. Kljun stranoga broda 
dotakne se boka »Utrechta«. Mornari podignu stra¬ 
šnu viku te potrče naprijed, da uhvate užeta dru¬ 
goga broda, koji je sad zadirao među njihove jar¬ 
bole — ali oni ne uhvate ništa — sasvim ništa — 
brod se nije potresao — nije nastao sukob između 
oba broda. 

Činilo se, da taj strani brod reže »Uutrecht«, 
njegova se trupina pomicala naprijed bez glasa, 
grede nijesu padale, jarboli se nijesu rušili, prednji 
jarbol prođe kroz veliko jedro, pa ipak ostane platno 
čitavo — čitav brod prođe kroz »Utrecht« — ne 
brzo, nego polagano, kao da se oštri kljun uz dizanje 
i spuštanje valova miče kao pila, pa ipak ne ostade 
na njem ni traga kakove pozlijede. Već su i letna 
jedra stranoga broda bila prošla preko palube, kad 
se je Filip mogao tek malo sabrati. 








»Amino,« reče crti napokon; »sablasna lađa! Moj 
otac!« 

Mornari »Utrechta«, koje je više začudila ova 
neobična pojava nego njihova prijašnja pogibao, 
bace se neki na palubi na koljena, a drugi potrče 
dolje, da mole; neki pak ostanu kao okamenjeni od 
straha. Činilo se, da je Amina najmirnija na čitavom 
brodu, pa i od samoga Filipa. Ona je gledala, kako 
se brod lagano pomiče naprijed, dok su njegovi 
mornari bili mirno naslonjeni na* ogradu, kao da se 
rugaju smetnji, koju su uzrokovali. Gledala je ta¬ 
kođer, da vidi Vanderdeckena te ugleda napokon 
na kapetanskom mostu broda sa dozivalom ispod 
miške lik svojega Filipa — istu onu smionu čvrstu 
pojavu, iste crte lica — pače, činilo se, da je i jed¬ 
nakoga doba; ne tu se nije već moglo posumnjati, 
to je bio osuđeni Vanderdecken! 

»Gledaj, Filipe,« reče ona; »gledaj! — tvoj otac!« 

»Da — milostiva nebesa — to je — to je —« 

I Filip svladan svojim osjećajima sruši se bez 
svijesti na zemlju. 

Brod je sad već sasvim prerezao »Utrecht«, i 
vidjelo se, kako lik starijega Vanderdeckena polazi 
na krmu broda i gleda preko ograde. Amina opazi, 
kako se je trgnuo i naglo okrenuo; ona pogleda 
dolje i opazi, kako Schwiften gnjevno prijeti šakom 
toj natprirodnoj pojavi. 

Brod sad poleti pred olujom prema kopnu, te 
ga je doskora nestalo u magli. Amina se uto okrene 
i opazi, kako se nalazi Filip. Činilo se, da nitko 
osim nje i Schwiftena nije sposoban, da se makne. 
Amina se susretnu s pogledom pilotovim, dade mu 
znak te s njegovom pomoću odnese Filipa u kabinu. 


GLAVA DEVETA. 

Ponovni brodolom. Izdaja. Aminina smrt. 

»Dakle sam ga ipak vidio!« reče Filip, kojega 
je Amina za nekoliko časaka nekim lijekom dozvala 
k svijesti. »Ja sam ga vidio, Amina! Možeš li sad 
još sumnjati o mojem određenju?« 

»Ne, Filipe, ja više ne sumnjam,« doda Amina 
žalosno; »ali, ded se ohrabri, Filipe!« 

»Ja za se ne trebam više hrabrosti; ali za tebe, 
Amina. Ti znaš, da ova pojava javlja neminovnu 
nesreću.« 

»Neka dođe nesreća,« odvrati Amina mirno. 
»Neka sudbina učini i najgore, samo kad sam kod 
tebe. Ali sad se pokaži na palubi; mornari su još 
uvijek veoma prestrašeni, te će opaziti, da tebe 
nema«. 

Kad je Filip došao na palubu, našao je mornare 
vrlo zbunjene. Sam Krantz bio je neobično uzbuđen, 
jer se morao sjetiti, kako je pojava »Ukletog Ho- 
landeza« u Magelhaensovu tijesnu namamila brodove 
u propast. Ova druga pojava sablasne lađe, koja je 
bila još neprijatnija nego prva, sasvim mu je uzbu¬ 
nila živce. On je stajao naslonjen na ogradu i za- 
duben u tmurne misli, kad je došao Filip iz kabine. 

»Mi ne ćemo nikad više prispjeli u luku, go¬ 
spodaru,« reče on Filipu, koji mu se približio. 

»Mir, prijatelju, mir; mogli bi vas čuti mornari«. 

»To ne znači ništa; oni svi isto misle,« doda 
Krantz. 

»Onda svakako imadu krivo,« doda Filip te se 
okrene prema mornarima. »Moji momci, vrlo je vje- 

rojatno, da nam se iza pojave ovoga broda može 
desiti nesreća. Ja sam ga naime već nekoliko puta 
vidio, i uvijek se nešto nesrećno zbilo. Ali iz toga 
ne slijedi, da se mi ne možemo spasti. Pa i ja sam 
se već toliko puta spasao. Mi moramo učiniti sve 
što možemo i pozdati se u volju božju. Oluje naglo 
nestaje, pa ćemo za malo sati imati opet lijepo 
vrijeme«. 

I doista bilo je drugoga jutra vrijeme lijepo, 
more mirno, te »Utrecht« nastavi živo svoj put. 
Nekoliko dana duvali su lagani i povoljni vjetrovi, 
pa se malo pomalo opet stišao strah, koji je pobudila 
natprirodna pojava, pa iako je nijesu sasvim zabo¬ 
ravili, ipak se veoma rijetko o njoj govorilo. 

Sad su bili prošli kroz Malačko tijesno te ušli 
u polinezijsko more. Filip je imao nalog, da pristane 
uz maleni otok Boton, koji su onda držali Holan- 
dezi, da tamo uzme svježe vode i dobije daljnje na¬ 
loge. Oni sretno prispiju na otok, zadrže se tamo 
dva dana te zatim nastave oprezno svoj put, jer su 
se morali čuvati mnogobrojnih grebena, a i gusar¬ 
skih brodova, koji su već vijekovima uznemirivali 
ona mora. Bez smetnja prispiju među otoke na sje¬ 
veru od Galaga, gdje ih snađe tišina te je brod samo 
strujom plovio prema istoku. Tišina potraje nekoliko 
dana; nijesu mogli da bace sidro te se napokon nađu 
među otočjem u blizini sjeverne obale Nove Gvineje. 

Sad bace sidro i saviju za noć svoja jedra. O 
ponoći probudi Filipa udarac o brod. On pomisli, 
da bi to mogla biti gusarska lađa, koja se okrznula 
o njih. Ali ponovni udarac otkrije mu nešto drugo: 
neobuzdana struja istrgnula je sidro iz dna te otje¬ 
rala »Utrecht« na pličinu pa ga po njoj polagano ali 
sigurno tjerala sve dalje. 

Filip je najprije kušao da spasi brod te je za¬ 
povjedio, da se sva momčad zaposli kod sisaljka i 
da tamo ustraje dok ne svane dan. Ali najednom se 
kroz cijevi dignuo gore pijesak, te se po tome moglo 

sigurno zaključiti, da je jedna daska razbijena i 
svak i trud uzaludan. Namršteni mornari ostave 
smjesta svoj posao. Filip ih stane sokoliti te ih upo¬ 
zori, da bi se mogli lako spasti, ako sagrade splav, 
koja će nesamo njihovu hranu nego i onaj dio 
momčadi, koja ne nađe mjesta na čamcima, moći 
primiti. Prud, na kojemu su se nasukali, sigurno je 
ogranak kakove malene skupine otoka, koja se po 
njegovu računu morala nalaziti otprilike pet do šest 
milja prema zapadu. 

Ljudi nastave iza kratka odmora još jednom 
spremno svoj posao te počnu graditi splav, koju je 
Filip dao sastaviti od dva dijela, koja su se lako 
dala rastaviti jedan od drugoga. Budući da je naime 
voda i hrana bila već prilično na izmaku, činilo se, 
da nema više smisla tako težak teret vući za sobom, 
a čamci će morati manje vući, čim im dopuste pri¬ 
like, da se riješe jednoga dijela splavi. 

O podne slijedećeg dana bila je splav gotova, 
prenesu na nju vode i hrane, spreme u sredini je¬ 
dnoga dijela udobno mjestance za Aminu, uzmu na 
nju mnogo užeta i jedara, pa i mušketa i streljiva. 

Filip je upravo htio da se ukrca u svoj ča^ac, 
ali u to se sakupe svi mornari još jednom na krmi 
i upozore ga, da tu imade ioš mnogo novca te da 
bi bila ludost, ostaviti ga. Reknu mu, da žele uzeti 
toliko novca, koliko ga mogu nositi. Budući da su 
ga upozorili na takav način, pred kojim nije mogao 
uzmaknuti, popusti im on, iako protiv volje, te su 
si za manje nego četvrt sata momci natrpali džepove 
do vrha zlatom. 

Sad bijaše sve spremno. Aminu spuste na splav 
i ona pođe prema svome mjestu, čamci stanu vući 
splav te počnu ploviti strujom. Mornari veslali su 
svom snagom zato, da se ponovo ne nasukaju na 
prud, koji je virio iz mora. 

Budući da su se kasno navečer ukrcali, otplo¬ 
vili su samo dvije milje naprijed. Kad se spustila noć, 

bacili su čamci malena sidra, kojima su se opskrbili, 
izaberu između sebe stražu, dok su ostali ljudi iz¬ 
moreni naporima dana doskora zapali u dubok san. 

Sunce se diglo na lijepom modrom nebeskom 
svodu nad mirno more. Na zapadnom kraju obzorja 
ukazu se šiljci i stabla kokosovih paoma; to su bili 
otoci, na koje su htjeli doći; pa zato odmah uprave 
splav onamo. Ali pošto su tek nekih pet časaka 
živo veslali, opaze iznenada pred sobom lađu s ve¬ 
likom posadom, koja se u pravome kutu naglo pri¬ 
bližavala splavi. Bilo je jasno, da je to gusarski brod, 
ali Filip i Krantz držali su, da su dosta jaki, da od¬ 
biju njihov napadaj. To se također razloži morna¬ 
rima, te im odmah zatim podijele oružje. 

Čim je gusar došao na puškomet daleko, ustavi 
svoje kormilo i stane pucati iz karteča. Taj način 
borbe bio je vrlo poguban za brodolomce, koji se 
poradi malo oružja nijesu mogli dobro braniti. Iz¬ 
gube mnoge ljude, iako su svi potrbuške legli na dno. 

Napokon uvide, da je jedini način, kojim će 
moći izmaknuti taj, da čamci navale na te gusare. 
Filip odobri taj prijedlog, Krautz preuzme vrhovno 
zapovjedništvo, pa se odriješe od splavi. 

Čim je to bilo gotovo, kad li se čamci kao na 
zapovijed svi najednom okrenu i zaveslaju u pro¬ 
tivnom smjeru. Filip je još čuo Krantzov glas i vidio, 
kako njegov mač sijeva kroz zrak. — Za čas sruši 
se vjerni časnik u more te stane plivati prema 
splavi. Činilo se, da su se ljudi u čamcima, da spase 
svoj novac, složili u tom, da odveslaju te prepuste 
splav njezinoj sudbini. Samo radi toga oni su pred¬ 
ložili, da navale na gusarsku lađu, a čim su se ri¬ 
ješili svojega tereta, izveli su svoje namjere. Uzalud 
im je Krantz prijetio i odvraćao ih od toga. Oni ga 
htjedoše ubiti, a on, kad je vidio, da mu je sav trud 
uzaludan, skoči preko ograde. On je drugome pot- 
časniku, Schvviftenu, koji se slučajno nalazio s njim 
u istom čamcu, predložio, da ga pomaže svojim 

ugledom kod mornara, a kad mu je pilot to kretom 
glave odbio, onda ga je nagovarao, da i on otpliva 
natrag na splav. Ali taj neugodni čovjek izjavio je 
uz svoje obično hihotanje, da je njemu sasvim pri¬ 
jatno na ovome mjestu, gdje se nalazi te da ne će 
ostaviti svojih drugova. To su ti nezahvalni izdajnici 
prihvatili sa urnebesnim poklikom »Hura!« 

»Onda smo izgubljeni,« reče Filip, »naš je broj 
tako smanjen, da se ne možemo više dugo uzdržati«- 
Krantz se složi s njime, ali ipak su obojica imala 
krivo, kako se je za kratak čas vidjelo. Gusari su 
naime pomislili, da momčad u čamcima odvozi sa 
sobom sve vrijednote, stanu njih progoniti, a da 
nijesu ni jedan metak opaliti na splav, kraj koje su 
projurili. Lađa razapne osim svojega velikog jedra 
od lika još i svoja široka vesla te poleti kao morska 
ptica preko lako nabrane pučine. Začas bila je među 
čamcima. Stanu zauzimati jedan čamac za drugim, 
te nađu na njima bogatiji plijen, nego što su se 
uopće mogli nadati. Jedva trebamo spomenuti, da 
su svu momčad poubijali. To se sve zbivalo otprilike 
pola milje daleko od splavi, pa je Filip očekivao, 
da će sad gusari krenuti na njih. Ali on se prevario. 
Zadovoljni sa svojim plijenom odveslaju gusari, koji 
su mislili, da na splavi ne će više ništa naći, natrag 
u onome smjeru, u kojem su i došli. Tako je stigla 
zaslužena kazna izdajice, koji su nadajući se, da će 
izmaknuti, ostavili tako sramotno na cjedilu svoje 
drugove. 

Na splavi nalazilo se od prilike četrdeset i pet 
osoba: Filip, Krantz, Amina i mornari. Imali su 
dosta hrane za nekoliko nedjelja, iako je vode bilo 
vrlo malo. čim su uspravili jarbol i usprkos tišine 
razapeli jedra, plovila je ta bespomoćna masa greda 
morem, ali samo četvrt sata. Sad se naime vjetar 
sasvim uspavao, te je tri dana vladala potpuna ti¬ 
šina. Sunce je žarkim zrakama palilo i oni su bolno 
osjećali nestašicu vode. 

Predvečer četvrtoga dana iskoči povoljan vje¬ 
trić, a jedra se nadmu. Vjetar rashladi goruća čela 
i spaljena leđa. Budući da je osim toga splav i brzo 
plovila naprijed, postanu ljudi opet veseli i povrate 
im se nade. 

Sad se već mogla jasnije razabirati zemlja 
ispod kokosovih paoma, te su se nadali, da će sli¬ 
jedeći dan prispjeti k obali, da si uzmognu priba¬ 
viti žarko željenu vodu. Oni su i preko noći jedrili, 
ali slijedećeg jutra opaze na svoje veliko zaprepa¬ 
štenje, da ih goni protivna struja, te da im više 
ništa ni vjetar ne koristi. A i taj vjetar slegne se 
predvečer sasvim, pa nastane opet potpuna tišina. 
Tako je trajalo još četiri dana. Svakoga dana o 
podne nijesu bili ni tri milje daleko od obale, ali 
slijedećeg jutra bili su opet potjerani natrag, te su 
ponovo morali nastojati, da se dočepaju jučerašnjeg 
mjesta. 

Prošlo je osam dana, a momčad, koja je nepre¬ 
stano bila izloženo užarenom suncu, postane sad 
nezadovoljna i pobuni se. Jedan čas htjeli su, da 
se splav razdijeli, da drugom polovicom mogu sti¬ 
gnuti do kopna, a zatim su opet zahtijevali, da se 
hrana, koju više nijesu mogli upotrebljavati, baci u 
more, da se splav olakša. Bila je tu još jedna po¬ 
teškoća; splav naime nije imala sidra, budući da su 
čamci sve ovakove sprave bili ponijeli sa sobom. 

Filip sad predloži mornarima, da svaki sašije 
svoje mnoge zlatnike u posebnu vrećicu, koja će 
se pričvrstiti na uže. Ta težina će im učiniti, da 
će bar jednu jedinu noć moći odoljeti sili struje, pa 
bi onda mogla slijedećeg dana prispjeti na obalu. 
Ali o tom nijesu ljudi htjeli ni čuti, jer nitko nije 
htio, da zaigra svoj novac. Ne, — ti luđaci htjeli 
su prije da poginu najjadnijom smrću, nego da se 
rastanu sa svojim zlatnim teletom. 

Amina nije sve ovo vrijeme gubila srčanosti 

te je dokazala svome mužu, da u nesreći znade isto 
tako savjetovati kao i tješiti. 

I opet prođe jedan dan. Oni su se ponovno 
približavali k obali; ali vjetar zamre, pa ih struja 
stane opet nositi natrag. Sad se podigne momčad 
te odgura, usprkos zabrana svojega kapetana i pod- 
časniika, svu hranu i drugu zalihu, osim bačve ra¬ 
kije i ostatka vode, u more. Onda sjednu živahno 
se savjetujući na gornji kraj splavi te stanu pri¬ 
jetećim pogledima pogledavati naokolo. 

Nastane noć, a Filip se veoma zabrinuo. Stane 
ponovo nagovarati svoje ljude, da upotrijebe svoje 
novce mjesto sidra, ali uzalud. Oni mu nalože, neka 
se udalji i on se vrati na stražnji dio splavi, gdje 
je bio uređen ležaj za Aminu. 

Zvijezde sjale su jasno na nebu. Filip se dignuo 
iza ponoći, da zamijeni Krantza na kormilu splavi, 
jer je počeo da opet duva lagan vjetar prema 
kopnu. Obično su mornari spavali naokolo po ci¬ 
jeloj splavi, ali ove noći većina ih je ostala na pred¬ 
njemu dijelu. 

Filip se upravo mučio gorkim mislima, kad ra¬ 
zabere s prednjega kraja rvanje i Krantzov glas, 
koji je glasno dozivao u pomoć. On ostavi kormilo 
i potrči s golom sabljom naprijed, gdje nađe Krantza 
kako leži na zemlji, a mornari ga čvrsto drže. Naš 
junak prokrči si sabljom put, ali ga odmah pograbe 
i razoružaju. 

»Sijecite! — Sijecite!« uskliknu ljudi, koji su 
ga držali, a za nekoliko časaka morao je Filip do¬ 
živjeti tu nesreću, da se splav razdijelila, te su va¬ 
lovi ponijeli naglo stražnji dio splavi, na kojemu se 
nalazila Amina. 

»Za volju svemogućega Boga! Moja žena — 
moja Amina! Spasite je, za ime božje!« vikao je 
Filip, koji se uzalud naprezao, da se is trgne. 

I Amina bila je dotrčala na rub otkinutog di¬ 
jela splavi, te raširila ruke za svojim mužem — ali 

sve uzalud — oni su već bili više nego jednu milju 
udaljeni. Tad skupi ta junačka žena svu svoju sr¬ 
čanost, skoči, pouzdavajući se u svoju izvježbanu 
plivačku vještinu, u more, te je nastojala da dopre 
do svojega muža, od kojega su je odijelili. Ali pro¬ 
tivna struja bijaše prejaka. Iako su mornari dir¬ 
nuti junaštvom Amine, spustili naglo jedro, tako, 
da je struja nosila splav prema njoj, premda su ba¬ 
cali užeta, da uhvate šinjelu plivačicu — bilo je 
ipak prekasno; Aminina snaga bijaše pri kraju. 
Još jednom uzdigne svoju bijelu ruku, kao da po¬ 
zdravlja, a zatim povuku valovi svoju žrtvu u 
dubine. 

Filip grozno zaviče, te se u slijedećem času 
bez razuma i svijesti sruši na tle. 


GLAVA DESETA, 

Iza dvadeset i pet godina, Filip izbavlja svojega oca. 

Prošlo je već mnogo godina, kad smo Filipa 
Vanderdeckena opet ugledali iza grozne Aminine 
smrti. Gdje se nalazio kroz to dugo vrijeme? U 
ludnici — čas bijesan, svezan i smućen udarcima, 
čas opet blag i miran. Od časa do časa činilo se, kao 
da mu se vraća razum, kao sunce za oblačnih dana, 
ali onda se nenadano opet sve smračilo. 

Odijeljeni dio splavi je onda sjutradan iza Ami¬ 
nine smrti dopro doista do prvoga otoka. Ali ne- 
saimo da taj nije bio nastanjen, nego na njem 
osim nekoliko stotina kokosovih paoma, kojima je 
upravo plod bio dozrio, nije bilo nikakovih sred¬ 
stava za život. Lupeški su mornari stoga odlučili, da 
se ponovo povjere svojoj splavi i pođu prema slije¬ 
dećem otoku. Oni su kušali da nagovore Krantza, 
neka ih prati. Ali kad je on odlučno izjavio, da će 
se ukrcati samo sa svojim kapetanom, čijih su se 
luđačkih nastupa mornari bili veoma prestrašili, po 
bjegnu u noći iza svojega dolaska na otok potajno 
na splavi napustivši bez milosrđa Filipa i Krantza. 

Ali viša neka sila preuzela je njihovu kaznu. 
Dok je vjernoga Krantza i njegova nesrećnog pri¬ 
jatelja već slijedeći dan srela jedna portugalska 
jedrenjača te ih odvezla u Gou, nije se nikad više 
čulo ništa o momčadi »Utrechta« — nje je nestalo. 

Prošlo je mnogo, mnogo godina, Filipova je 
kosa posijedila, njegov nekad tako kršni lik skršio 
se i on se pričinjao mnogo starijim, nego što bi 
trebao biti po svojim godinama. On je sada zdrav, ali 

njegove su sile istrošene. Umoran od života ne želi 
ništa drugo, nego da ispuni svoje poslanje te da 
onda umrijevši zapadne u tihi mir. 

Relikviju, na koju su se vezale sve njegove 
nade, imao je još uvijek kod sebe. Otpustili su ga iz 
ludnice te mu dali sredstava, da se vrati u svoju 
domovinu. Ali jao! On sad nema domovine — nema 
doma — nema više ništa na svijetu, što bi ga moglo 
na njem zadržati. On želi samo još izvršiti svoju 
dužnost pa onda umrijeti. 

Brod je bio spreman, da otputuje u Evropu. 
Filip Vanderdecken pošao je na palubu i bilo mu 
je sasvim svejedno, kamo ide. Nije namjeravao, da 
se vrati u Neuzen. Bila mu je odvratna i sama mi¬ 
sao, da posjeti mjesto, na kojem je jednom bio tako 
sretan. Aminin lik bio je utisnut u njegovu srcu i on 
je nestrpljivo očekivao čas, kad će morati da umre, 
da se s njome opet sastane na onome svijetu. 

Brod, na koji se Filip ukrcao kao putnik, zvao 
se »Nostra Sennora da Monte«. To je bio jedrenjak 
od tri stotine tona, a plovio je u Lisaibon. Kapetan 
bio je praznovjerni stari Portugalac, velik prijatelj 
ruma. Oni otplove iz Goe, a Filip stajao je zaduben 
u žalosne sanje na krmi, kad li osjeti, da ga je netko 
gurnuo u lakat. On se okrene. 

»I opet suputnici!« reče dobro poznat, proma¬ 
kao glas. Bio je to glas pilota Schwiftena. 

U svojoj vanjštini nije se taj čovjek ni najmanje 
promijenio. Nije se na njem vidio nikakav trag 
prošlih godina, a njegovo jedino oko sjalo je oštrije 
nego ikada. 

Filip se trgne — nesamo radi prisutnosti čo¬ 
vjeka, nego i zbog uspomena, koje je ta nenadana 
pojava u njegovu duhu probudila. Ali to potraje 
samo časak, i on se opet smiri i zamisli. 

»Vi ste opet tu, Schwiften?« upita Filip. »Nadam 
se, da je vaš dolazak glasnik, da će moja zadaća 
doskora biti izvršena.« 

»Možda«, odvrati pilot; »mi smo obojica umorni.« 

Filip ne odgovori. On ni ne upita Schwiftena, na 
koji način je izmaknuo gusarima. Bilo mu je sve 
svejedno; on je sad znao, da se život toga čovjeka 
ne može uništiti. 

»Dok ste vi tako dugo bili zatvoreni, Filipe 
Vanderdecken, propalo je mnogo brodova, i mnogo 
je duša, koje su se susrele s brodom vašega oca, po¬ 
zvano Bogu na račun,« primijeti Schwiften. 

»Neka bude naš slijedeći susretaj s njime sre 
ćniji, neka bude bar posljednji!« odvrati Filip. 

»Ne, ne, neka radije trpi svoju osudu i plovi 
do sudnjega dana!« odvrati značajno Schwiften. 

»Jadniče! Šutite! Ja slutim, da se vaša prijezira 
vrijedna želja ne će ispuniti. Udaljite se! Ostavite 
me ili ćete osjetiti, da ova ruka ima još snage, iako 
su jad i godine progrušale moju kosu«. 

Schwiften se udalji gledajući mrko; činilo se, 
da se boji Filipa, iako nije strah bio jednak njegovoj 
mržnji. On je sad pokušavao, kao i prije, da posadu 
na brodu pobuni protiv Filipa nazivajući ga javno 
sinom »Ukletoga Holandeza«. Ali Filip je uzvraćao 
te kazivao, da je Schwiften zlobni demon. Ljudi na 
brodu jedva su znali, što da drže o ovim optužbama. 
Stranke se razdijele: jedni stanu na Filipovu, a 
drugi na Schwiftenovu stranu. Kapetan s još mno¬ 
gima promatrao je obojicu s jednakom grozom i 
čeznuo je za zgodom, da ih obojicu može ukloniti 
s broda. 

»Nostra Sennora da Monte« prispjela je do ši¬ 
rine Rta te je bila još otprilike stotinu milja uda¬ 
ljeno od Lagulske obale. Jutro bijaše lijepo. Lagan, 
ustrajan vjetar samo je malo mreškao površinu 
mora, a brod plovio je brzinom od četiri milje na sat. 

»Neka budu blagosloveni svi sveci,« reče ka¬ 
petan, koji se upravo pojavio na palubi. »Samo još 
malo neka se okrene vjetar povoljno za nas, pa mo¬ 
žemo nastaviti svoj put«. 

9 

Ali prizor se doskora promijeni. Na istoku uz¬ 
digne se gusto oblačje tako naglo, da se mornarima 
pričinilo nenaravnim, te začas pokrije čitav svod. 
Sunce se zamrači, i sve se zakrije u duboku, nena¬ 
ravnu tminu. Valovi se slegnu. Nije to bio pravi 
mrak; ali nebo se ogmulo u crvenu maglu tako da 
je izgledalo, kao da se čitav svijet nalazi u plamenu. 

To je bilo nenaravno i neshvatljivo! 

»Sveta Bogorodice, čuvaj nas; što bi to moglo 
značiti!« zavapi kapetan prestrašeno. »Sveti An- 
tune, pomozi nam — ta to je strašno!« 

»Tamo! Tamo!« poviču mornari naginjući se 
preko ograde. 

Svi pogledaju preko palube, da vide, što je. 
Filip, Schwiften i kapetan stajali su jedan do dru¬ 
goga. Otprilike dvije morske milje od njih izronili 
su lagano iz vode vrhovi jednoga broda. Za njima 
slijedila su jedra dižući se sve više i više iz mokroga 
elementa. Doskora ukažu se i donji dijelovi jarbola 
sa užetima, a napokon uzdigne se nad morsku pu¬ 
činu i trupina, te se sada u malenoj udaljenosti od 
jedrenjače nalazio čitav brod, sa svim razapetim 
jedrima. 

»Sveta Bogorodice!« zavapi kapetan bez daha, 
»ja sam već vidio brodova, kako propadaju, ali kako 
se uzdižu, to još nijesam vidio«. 

»Sablasna lađa — »Ukleti Holandez!« zakrešti 
Schwiften. »Ta rekao sam vam, Filipe Vander- 
decken — to je vaš otac — hi! hi! hi!« 

Filipove oči uprle su se o sablasni brod; on 
opazi, da se tamo spušta čamac. 

»Je li moguće,« pomisli on, »da mi je napokon 
dopušteno, da odem tamo?« On pograbi svoje odi¬ 
jelo i obuhvati svetu relikviju. 

Doskora začulo se kraj broda udaranje vesala, 
a jedan glas poviče glasno; »Hoj, dobri ljudi, doba¬ 
cite mi uže!« 

Nitko ne odgovori niti se odazove njegovu po¬ 
zivu. Samo Schwiften pode prema kapetanu i reče 
mu, ako ljudi s čamca hoće da predadu pisma, neka 
ih ne primi; inače će brod propasti, a svi, koji su 
na njem, poginut će. 

Sad se popne jedan čovjek po mostu na palubu. 

»Baš ste mi mogli dobaciti uže, moji dragi 
ljudi,« reče stupivši na palubu. »Gdje je kapetan?« 

»Ovdje,« odgovori kapetan dršćući od glave 
do pete. 

Čovjek, koji je progovorio, bio je otvrdnuo po¬ 
morac s krznenom kapom i hlačama od platna za 
jedra. On je držao u ruci nekoliko pisama. 

»Što želite?« reče napokon kapetan. 

»Da_ što želite?« upita i Schwiften. »Hi! Hi!« 

»Što, i vi ste ovdje?« doda čovjek. »Ej — ja 
sam mislio, da vi već odavna ležite tamo dolje i 
očekujete uskrsnuće«. 

»Hi! hi!« odgovori Schwiften odvraćajući se. 

»No, stvar ovako stoji. Zateklo nas je nevri¬ 
jeme pa želimo poslati kući pisma. Mislim, da ni¬ 
kada ne ćemo obaći oko ovoga Rta«. 

»Ja ih ne mogu primiti,« usklikne kapetan. 

»Ne možete ih primiti? To je vrlo čudno. 
Svaki brod odbija naša pisma; to je vrlo neljubazno. 
Pomorci bi ipak morali imati osjećaja za svoje dru¬ 
gove, a osobito, ako se ovi nalaze u nevolji«. 

»Ja ne mogu da primim vaša pisma; sveci 
neka nas od toga očuvaju!« doda kapetan. 

»A mi smo već tako dugo na putu,« reče po¬ 
morac kimajući glavom. 

»Kako dugo?« upita kapetan, koji nije znao, što 
da kaže 

»Tone možemo reći. Naš kalendar odnio je 
vjetar u more, pa smo izgubili račun za vrijeme. Mi 
nikad ne znamo pravo, na kojoj smo širini, jer ne 
možemo otklon sunca odrediti za pravi dan«. 

»Dajte, da vidim vaša pisma,« reče Filip stu¬ 
pivši naprijed i hoteći ih izvaditi mornaru iz ruke. 

»Njih se ne smije nitko dotaknuti,« zakrešti 
Schwiften. 

»Maknite se, nemani!« odvrati Filip. »Tko se 
usuđuje stupiti mi na put?« 

»Na propast — na propast — na propast osu¬ 
đeni!« klicao je SchwiHen trčeći ovamo i onamo po 
palubi. Napokon udari u divljački smijeh. 

»Ne dotičite se pisama!« reče kapetan, koji je 
drhtao kao u groznici. 

Filip ne odgovori, nego ispruži ruku za pismima. 

»Tu je jedno od našega drugoga potčasnika za 
njegovu ženu u Amsterdamu, koja stanuje na Obali«. 

»Obala više ne postoji, moj dobri prijatelju; na 
njenom mjestu nalazi se sada veliko brodogradilište,« 
odgovori Filip. 

»To nije moguće,« odgovori čovjek. »Evo drugog 
pisma od pomoćnika za njegova oca, koji stanuje 
na Starom trgu«. 

»Stari trg je već davno propao, te se na nje¬ 
govom mjestu nalazi crkva«. 

»Nije moguće,« usklikne pomorac. »Evo opet 
jednoga za kuću Ilntz i kompaniju, kojoj brod pri¬ 
pada«. 

»Takove kuće više nema,« odvrati Filip, »premda 
sam čuo, da je pred mnogo godina postojala tvrtka 
ovog imena«. 

»Nemoguće! Vi mi se rugate. Tu je pismo na¬ 
šeg kapetana za njegova sina-« 

»Dajte ga ovamo!« usklikne Filip pograbivši 
pismo. Upravo je htio prelomiti pečat, kad mu Schwi- 
ften istrgne papir iz ruke i baci preko ograde u 
more. 

»To je ružan čin od staroga pomorskog druga,« 
primijeti mornar. 

Schwiften ne odgovori nego pograbi i druga 
pisma, koja je Filip položio na gredu, te ih baci za 
prvim. 

Strani pomorac zaplače i pođe opet na kraj 
broda. »To je vrlo okrutno i neprijazno od vas« reče 
on silazeći. »Mislite na me, doći će vrijeme, kad 
ćete i vi željeti, da vaši dobiju od vas vijesti«. 

Uz te riječi nestane ga, a za čas čulo se uda¬ 
ranje vesala, koja su vozila čamac od broda. 

»Ovaj čovjek« zaviče sad Schwiften idući prema 
prestrašenom kapetanu i pokazujući ispruženom 
rukom na Filipa. »Ovaj čovjek ima oko vrata obje¬ 
šenu jednu čaroliju; oduzmite mu je i bacite u more, 
tako će se vaš brod spasiti. Ako to ne učinite, on 
će propasti sa svime, što je na njem«. 

»Da, da, on ima pravo — vjerujte mu!« uskliknu 
mornari. 

»Luđaci,« odgovori Filip, »kako možete vje¬ 
rovati ovom nesrećniku? Nijeste li čuli, kako ga je 
strani pomorac prepoznao kao svoga druga? On je 
demon, a njegova prisutnost mora brod survati u 
propast«. 

»Da, da,« uskliknu ljudi; »on ima pravo. Strani 
čovjek nazvao ga je svojim drugom«. 

Mornari postajali su sve nemirniji. Jedni su 
htjeli, da bace Schwiftena u more, a drugi Filipa. 
Napokon završi kapetan prepirku. On zapovjedi, da 
se maleni čamčić, koji je na brodu visio, spusti u 
more i da se u nj ukrcaju Schwiften i Filip. Filip se 
nije tome opirao, ali Schwiften vikao je i trzao se, 
dok napokon nisu odgurnuli lađu, koju je Filip po¬ 
moću vesala odmah okrenuo prema sablasnom brodu. 

Već iza nekoliko minuta nije se »Nostra Sen- 
nora« radi guste magle mogla više vidjeti. Sablasnu 
su lađu doduše još vidjeli, ali mnogo dalje nego 
prije. Filip je veslao svom silom; iako se Holandez 
nije micao, činilo se, da udaljenost između čamca i 
njega neprestano raste. 

»Vi možete veslati i veslati doklegod hoćete,« 
primijeti Schwiften, »ali vi onaj brod ne ćete stići — 
ne, ne, to je nemoguće — mi ćemo možda ploviti 

dugo za njim, ali vi ćete na kraju puta biti tako 
daleko od’ vašeg cilja kao na početku. Hi! hi!« 

»Čujte Schwiften,« odvrati Filip blago, »ja 
znam, da ste vi moj neprijatelj, ali ja se ne ljutim 
na vas, jer sam sad uvjeren, da ste vi isto tako ne¬ 
sretni kao i ja. Jasno je, da vi imate dijela u istoj 
tajni u kojoj i ja, pa ako uspjeh mojih napora ovisi 
o tom, da spasim relikviju, vaš je cilj, da ometete 
moju namjeru. U tom bili ste moj najgori neprijatelj- 
Afi, Schwiften, ja nisam zaboravio, da ste vi mojoj 
Amini dali prijateljski savjet, da ste se vi na svoj 
način pokazali prijateljski prema mojoj ženi i po¬ 
radi toga opraštam vam sve zlo, koje ste mi ikada 
nanijeli«. 

»Vi dakle praštate svom neprijatelju, bihpe 
Vanderdecken?« odvrati Schvviften žalosnoj »ja 
naime priznajem, da sam vam neprijatelj«. 

»Da, praštam od sveg srca i sve duše,« odgovori 

F liP »Onda ste me nadvladali, Filipe Vanderdecken. 
Vi ste me učinili svojim prijateljem i vaše će se 
želje sada ispuniti. Vi biste htjeli znati, tko sam ja. 
Čujte dakle. Kad mi je vaš otac prkoseći volji Sve¬ 
mogućega u svojoj ljutini oduzeo život, imao je samo 
jednu nadu, da uništi svoju osudu, a ta je ovisila o 
zaslugama njegovoga sina. Ali i ja sam položio za 

vjet _ zavjet osvete — i bilo mi je dopušteno, da 

ostanem na zemlji i postavljam se na put vašim na¬ 
mjerama. Dok smo bili neprijatelji, nije vaš pothvat 
mogao uspjeti. Vi ste trebali tek onda da stignete ne 
cilj kad najljepšu krijepost kršćanstva, koja je iz¬ 
rečena na svetom krstu time potvrdite, da oprostite 
svome neprijatelju. Filipe Vanderdecken, vi ste 
oprostili svome neprijatelju i time je određenje nas 
obojice svršeno«. 

Dok je Schwiften govorio, bile su Filipove oči 
čvrsto u njega uprte. Pilot ispruži svoju ruku prema 
našem junaku. Ovaj je prihvati i dok ju ]e stiskao, 
rasprši se lik njegova pratioca u zrak. 


— 135 — 

»Svemogući oče, hvala ti,« reče Filip, »da je 
moja zadaća svršena i da ću sada opet ugledati 
svoju Aminu!« 

Filip zavesla sada prema sablasnom brodu i 
vidi, da ovaj ne uzmiče dalje nego da mu naprotiv 
svaki čas dolazi sve bliže. Napokon odbaci veslo, 
popne se na strani brod i napokon prispije na palubu. 

Momčad na brodu skupi se oko njega. 

»Gdje je vaš kapetan?« upita Filip. 

»Koga da najavim, gospodine?« upita jedan, 
koji je bio, čini se, prvi potčasnik. 

»Koga?« odvrati Filip. »Recite mu, da njegov 
sin želi s njim govoriti — njegov sin Filip Vander 
decken«. 

Momčad broda udari kod toga odgovora našeg 
junaka u glasan smijeh, a čim se buka slegnula, reče 
potčasnik smiješeći se: »Vi zaboravljate, gospodine 
— možda ste htjeli kazati, njegov otac«. 

»Recite mu, njegov sin,« odvrati Filip, »i ne 
obazirajte se na moju sijedu kosu«. 

»Dobro, gospodine. Upravo dolazi na provu,« 
reče potčasnik stupajući na stranu. 

»Što se dogodilo?« upita kapetan. 

»Jeste li vi Vilim Vanderdecken, kapetan ovog 
broda?« 

»Da, ja sam,« odgovori drugi. 

»Čini se, da me ne poznajete — pa kako biste me 
i poznavali? Posljednji put ste me vidjeli, kad su 
mi bile tek dvije godine — pa ipak sjećate li se 
možda jednog pisma, koje ste predali svojoj ženi?« 

»Ha!« odvrati kapetan, »a tko ste vi?« 

»Kod vas se vrijeme ustavilo, ali ne kod onih, 
koji žive na svijetu. Vi vidite u meni svog sina Fi¬ 
lipa, koji je poslušao vaše želje i nakon života pu¬ 
noga jada i pogibelji, kakav je samo malo njima 
suđen, napokon ispunio svoj zavjet time, što nuđa 
svome ocu dragocjenu relikviju, koju je on želio 
da poljubi«. 

Filip izvuče relikviju i pruži je svome ocu. 

Kao da je bljesak prošao njegovom dušom, 
trgne se kapetan broda, sklopi ruke, sruši se na ko¬ 
ljena i zaplače. 

»Moj sine, moj sine!« usklikne dižući se i ba¬ 
cajući se Filipu u naručaj. »Moje su oči otvorene; 
Svemogući znade, kako su dugo bile zaslijepljene«. 

Oni se zagrle i pođu prema krmi, daleko od 
momčadi, koja je još uvijek stajala skupljena na 
provi. 

»Moj sine, moj plemeniti sine! Prije nego se 
kletva digne s mene, daj da pun zahvalnosti i po¬ 
kajanja kleknem! Moj sine, moj sine, primi hvalu 
svojega oca!« usklikne Vanderdecken. 

Onda se okrene sa suzama zahvalnosti i poni¬ 
znosti skrušeno prema Bogu, kojemu je nekad tako 
drsko i porugljivo govorio. 

Stariji Vanderdecken klekne, a Filip učini isto. 
Oni su se još uvijek držali zagrljeni, dok su slavili 
Boga pobožnom molitvom. 

Posljednji puta skine Filip relikviju sa svojih 
grudi i dade je ocu. On uzdigne oči k nebu i poljubi 
je. Nakon toga cjelova raspadnu se duga gornja 
užeta, prečke i jedra sablasne lađe u prašinu, koja 
se polagano spuštala u valove. Zatim se rasprši ve¬ 
liki i prednji jarbol — u kratko svega na palubi 
nestane. 

On opet podigne relikviju na svoje usne, a 
djelo razaranja nastavi se. Teški željezni topovi pro¬ 
padnu kroz palubu i nestane ih. Momčad broda, koja 
je to gledala, pretvori se u kosture, prašinu i ko¬ 
made rastrgane odjeće, dok napokon osim oca i 
sina. nije na palubi broda bilo ni traga životu. 

Još jednom pritisne otac sveti znak na svoje 
usnice, a grede sc stanu rastavljati. Palube broda 
polagano su tonule, a ostaci trupine plivali su po 
moru. Otac i sin — prvi mlad i snažan, drugi star i 
izmučen — klečali su još uvijek zagrljeni s rukama 
uzdignutim prema) nebu. Sad stanu polako tonuti 

pod tamnomodru vodu, a oblačno nebo razjasni na 
čas znak sjajnoga krsta. 

Tada se rasprše brzo poput misli oblaci, koji 
su zastirali nebo, sunce zasja opet u svoj svojoj 
ljepoti, a namreškani valovi, činilo se, da od ra¬ 
dosti poskakuju. Galeb se s krikom uzvine opet u 
zrak, prestrašeni albatros pokuša opet svoj nagi: 
lijet. Tuljan igrao se prpošno u vodi, lokarda i du* 
pini skakali su iz blještavoga mora. 

Čitava priroda smiješila se, kao da se raduje, 
što je nestalo čarolije i što je sablasna lađa za uvijek 
propala. 

Tako svršava priča o »Ukletom Holandezu«. 














































